(إِنَّ الَّذِينَ آمَنُوا وَعَمِلُوا الصَّالِحَاتِ كَانَتْ لَهُمْ جَنَّاتُ الْفِرْدَوْسِ نُزُلًا ﴿١٠٧﴾ )\nކާފަރުން ދެމިތިބޭން އޮތްތަނަކީ ނަރަކަކަން އެންގެވުމަށްފަހުގައި މި އާޔަތުގައި މިއަންގަވަނީ އީމާންވެ ހެޔޮޢަމަލުކުރި މީހުން ދެމިތިބެން އޮތްތަނަކީ ޖަންނަތުލް ފިރްދައުސް ކަމުގައި ލައްވާފައިވެއެވެ. ނަމަވެސް ދެޝަރްޠަކާ އެކުއެވެ. އެއީ:\nއީމާންކަމުގެ މަޙައްލަކީ ހިތެވެ. ހެޔޮޢަމަލުތަކުގެ މަޙައްލަކީ ހަށިގަނޑެވެ. ބައެއް ފަހަރަށް ހަމައެކަނި ހިތްވެސް ހިމެނެއެވެ. މިޘާލަކަށް: ވަކީލުކުރުމާއި ބިރުވެތިވުމާއި ލޯބުވުމެވެ.\n( الصَّالِحَاتِ ) ހެޔޮޢަމަލަކަށްވާނީ އިޚްލާޞްތެރިކަމާއި އެކު ނަބިއްޔާ ޞައްލަﷲ ޢަލައިހި ވަސައްލަމަ އެންގެވި ގޮތަށް ކުރުމުންނެވެ. އެހެންކަމުން، އެޢަމަލެއްގައި ޝިރްކު ހިމެނިގެންވާނަމަ، ނުވަތަ ބިދްޢަވެރި ޢަމަލެއްކޮށްފިނަމަ އެކަމަކީ ޞާލިޙް ޢަމަލަކަށް ނުވާނެއެވެ. ސޫރަތުއްޒުމަރު ގެ 11 ވަނަ އާޔަތުގައި ވަޙީ ކުރެއްވިއެވެ. (قلْ إنِّي أُمرتُ أنْ أعبُدَ اللهَ مُخلِصاً لهُ الدينَ) މާނައަކީ: “ކަލޭގެފާނު ވިދާޅުވާށެވެ. ތިމަންކަލޭގެފާނަށް އަމުރުވެވިގެންވަނީ ﷲ އަށް އިޚްލާޞްތެރިކަމާއި އެކުގައި އަޅުކަން ކުރުމަށެވެ”. ހަމަ އެސޫރަތުގެ 14 ވަނަ އާޔަތުގައި ވަޙީކުރެއްވިއެވެ. (قل اللهَ أعبُدُ مخلِصاً لهُ ديني) މާނައަކީ: ” ކަލޭގެފާނު ވިދާޅުވާށެވެ. އެކަލާނގެ ކިބައަށް އަހަރެންގެ ދީން ޚަލާޞްކޮށް އަހުރެން އަޅުކަން ކުރާނީ ހަމައެކަނި މާތް ﷲ އަށެވެ”.\nއަދި ޒުމަރު ސޫރަތުގެ2ވަނަ އާޔަތުގައި ވަޙީ ކުރައްވާފައިވެއެވެ. (فاعبُدِ اللهَ مخْلِصاً له الدينَ ألا لله الدينُ الخالصُ) މާނައަކީ:” ފަހެ ކަލޭގެފާނު މާތް ﷲ ގެ ކިބައަށް ދީން ޚަލާޞް ކުރައްވައި އެކަލާނގެ ކިބަޔަށް އަޅުކަން ކުރައްވާށެވެ”.\nعَنْ أَبِيْ أُمَامَةَ قَالَ: جَاءَ رَجُلٌ إِلَى رَسُوْلِ اللهِ صَلَّى اللهُ عَلَيْهِ وَسَلَّمَ فَقَالَ: “أَرَأَيْتَ رَجُلاً غَزَا يَلْتَمِسُ الْأجْرَ وَالذِّكْرَ، مَا لَهُ ؟ فَقَالَ رَسُوْلُ اللهِ صَلَّى اللهُ عَلَيْهِ وَسَلَّمَ: لَا شَيْءَ لَهُ، فَأَعَادَهَا ثَلَاثَ مَرَّاتٍ، وَيَقُوْلُ رَسُوْلُ اللهِ صَلَّى اللهُ عَلَيْهِ وَسَلَّمَ: لَا شَيْءَ لَهُ، ثُمَّ قَالَ: إِنَّ اللهَ عَزَّ وَجَلَّ لَا يَقْبَلُ مِنَ الْعَمَلِ إِلَّا مَا كَانَ لَهُ خَالِصاً، وَابْتُغِيَ بِهِ وَجْهُهُ) މާނައަކީ: މާތް ﷲ ރުއްސުންލެއްވި އަބޫ އުމާމާ ގެ ކިބައިން ރިވާވެގެންވެއެވެ. އެކަލޭގެފާނު ވިދާޅުވިއެވެ. ” އެެއްދުވަހަކު މީހަކު ކީރިތި ރަސޫލާ-ޞައްލަﷲ ޢަލައިހި ވަސައްލަމަ- ގެ އަރިހަށް އައިސް ދެންނެވިއެވެ”، “މީހަކު ދަރުމަ އަށާއި އޭނާގެ ނަން މީސްތަކުންގެ ތެރޭގައި ޛިކްރު ކުރެވުމަށްއެދި ހަނގުރާމަކޮށްފި މީހަކަށް އޮތީ ކޮން ކަމެއްތޯއެވެ؟” ރަސޫލުﷲ – ޞައްލަﷲ ޢަލައިހި ވަސައްލަމަ- ޙަދީޡް ކުރެއްވިއެވެ. “އޭނާ އަށް އެއްވެސް އެއްޗެއް ނެތެވެ”. އެމީހަކު ތިންފަހަރަށް ސުވާލު ތަކްރާރު ކުރެއްވުމުންވެސް ރަސޫލުﷲ -ޞައްލަﷲ ޢަލައިހި ވަސައްލަމަ- ޙަދީޘް ކުރެއްވިއެވެ. “އޭނާ އަށް އެއްވެސް އެއްޗެއް ނެތެވެ”. އެއަށްފަހު ޙަދީޡް ކުރެއްވިއެވެ. “ހަމަކަށަވަރުން، ﷲ ގެ ވަޖުހުފުޅަށް އެދި، އިޚްލާޞްތެރިކަމާއި އެކު ކުޅަ އަމަލެއް މެނުވީ ﷲ ގަބޫލެއް ނުކުރައްވާނެއެވެ”.\nعَنْ أَبِيْ هُرَيْرَةَ رَضِيَ اللهُ عَنْهُ قَالَ: قَالَ رَسُوْلُ اللهِ صَلَّى اللهُ عَلَيْهِ وَسَلَّمَ: “إِنَّ اللهَ لَا يَنْظُرُ إِلَى أَجْسَامِكُمْ وَلَا إِلَى صُوَرِكُمْ، وَلَكِنْ يَنْظُرُ إِلَى قُلُوْبِكُمْ) މާނައަކީ: “ހަމަކަށަވަރުން ތިޔަބައިމީހުންގެ ހަށިގަނޑަކަށް ނުވަތަ ޞޫރައަކަށް ﷲ ބައްލަވާ ވޮޑިގެނެއްނުވެއެވެ. އެހެންނަމަވެސް، ﷲ ބައްލަވާ ވޮޑިގެންވަނީ ތިޔަބައިމީހުންގެ ހިތްތަކަށެވެ”.\nوَعَنْ مَحْمُوْدِ بِنْ لُبَيْدٍ قَالَ: خَرَجَ النَّبِيُّ صَلَّى اللهُ عَلَيْهِ وَسَلَّمَ فَقَالَ: “يَا أَيُّهَا النَّاسُ إِيَّاكُمْ وَشِرْكُ السَّرَائِرِ. قَالُوْا: يَا رَسُوْلَ اللهِ وَمَا شِرْكُ السَّرَائِرِ ؟ قَالَ: يَقُوْمُ الرَّجُلُ فَيُصَلِّيْ، فَيُزَيِّنُ صَلَاتَهُ جَاهِداً لِمَا يُرَى مِنْ نَظَرِ النَّاسِ إِلَيْهِ، فَذَلِكَ شِرْكُ السَّرَائِرِ” މާނައަކީ: މާތް ﷲ ރުއްސުންލެއްވި މަޙްމޫދު ބިން ލުބައިދު ގެ ކިބައިން ރިވާވެގެންވެއެވެ. ކީރިތި ރަސޫލާ-ޞައްލަﷲ ޢަލައިހި ވަސައްލަމަ- މީސްްތަކުންގެ ތެރެއަށް ނިކުމެވަޑައިގެން ޙަދީޘް ކުރެއްވިއެވެ. “އޭ މީސްތަކުންނޭވެ. ތިޔަބައިމީހުން ސިއްރު ޝިރްކުން ސަލާމަތްވެ ދުރުހެލިވާށެވެ”، ޞަޙާބީން ދެންނެވިއެވެ. “ސިއްރު ޝިރްކަކީ ކޮބައިތޯއެވެ؟”، ޙަދީޘް ކުރެއްވިއެވެ. “މީހަކު ގަދައަޅައި ނަމާދު ކުރެއެވެ، ނަމަވެސް މީސްތަކުންނަށް ދެއްކުމަށް ޓަކައެވެ. އެއީ ސިއްރު ޝިރްކެވެ”.\n( جَنَّاتُ الْفِرْدَوْسِ ) ަސޫލުﷲ ޞައްލަﷲ ޢަލައިހި ވަސައްލަމަ ޙަދީޘް ކުރައްވާފައިވެއެވެ. (وَلَمَوْضِعُ سَوْطٍ فِي الْجَنَّةِ خَيْرٌ مِنَ الدُّنْيَا وَمَا فِيهَا) މާނައަކީ: “ސުވަރުގޭގައި ޢަޞާ ބަހައްޓާލާވަރުގެ ކުޑަތަންކޮޅެއްވެސް ދުނިޔެ އާއި ދުނިޔޭގައިވާހާ ތަކެއްޗަށް ވުރެ ހެޔޮކަން ބޮޑެވެ.” ހަމައެކަނި ތިބާ އުޅޭ ދުނިޔެ އެއް ނޫނެވެ. މުޅި ދުނިޔެ އާއި ދުނިޔޭގައިވާހާ ތަކެއްޗަކަށް ވުރެ ސުވަރުގޭގައި ޢަޞާކޮޅު ބާއްވާ ކުޑަ ޖާގަ މާ ހެޔޮކަން ބޮޑުވާހަކަ އެވެ. ސޫރަތުއް ސަޖްދާގެ 17 ވަނަ އާޔަތުގައި މާތް ﷲ ވަޙީ ކުރައްވާފައިވެއެވެ. ( فَلَا تَعْلَمُ نَفْسٌ مَّا أُخْفِيَ لَهُم مِّن قُرَّةِ أَعْيُنٍ جَزَاءً بِمَا كَانُوا يَعْمَلُونَ ﴿١٧﴾ ) މާނައަކީ: ” ފަހެ، އެއުރެންނަށްޓަކައި ފޮރުއްވާފައިވާ ލޮލުގެ ފިނިކަން (އެބަހީ: ލޮލަށް ފިނިކަންދެނިވި، ސުވަރުގޭގެ نعمة ތައް) އެއްވެސް نفس އަކަށް ނޭނގޭނެތެވެ. (އެއީ) އެއުރެން ކޮށްއުޅުނު عمل ތަކުގެ ޖަޒާއެއް ކަމުގައެވެ.”\n(خَالِدِينَ فِيهَا لَا يَبْغُونَ عَنْهَا حِوَلًا ﴿١٠٨﴾ ) އެބައިމީހުން (އީމާންވެ ހެޔޮޢަމަލުކުރިމީހުން) އެތަނުގައި (ސުވަރުގޭގައި) ދެމިތިބޭނެއެވެ.\n( لَا يَبْغُونَ عَنْهَا حِوَلًا ) އެބައިމީހުން ތިބިތަނުން އެހެންތަނަކަށް ބަދަލުވާކަށް ނޭދޭނެއެވެ. އެހެނީ، ކޮންމެ މީހަކުވެސް އެމީހަކަށް ދެއްވާފައިވާ ނިޢްމަތްތަކާއި މެދުގައި ތިބޭނީ ރުހިގެންނެވެ. އެމީހުންނަށްވުރެ މަތިވެރި ނިޢްމަތްތައް ލިބޭ މީހުން ފެނުނުކަމުގައިވީނަމަވެސް އެކަމާ ޙަސަދަވެރިވެ، އެދަރަޖަ އަށް ވާޞިލްވާކަށް ނޭދޭނެއެވެ.\nދުނިޔެމަތީގައި ކިތަންމެ މަތިވެރި ނިޢްމަތްތަކެއްގައި އުޅުނުނަމަވެސް، އެމީހުންނަށް ވުރެ މަތިވެރި ނިޢްމަތްތަކުގައި އުޅޭބަޔަކު ފެނިއްޖެނަމަ އެދަރަޖަ އަށް ވާޞީލްވާން ބޭނުންވާނެއެވެ. ނަމަވެސް، ސުވަރުގޭގައި އެހެންނެއް ނުވާނެއެވެ.\n(قُل لَّوْ كَانَ الْبَحْرُ مِدَادًا لِّكَلِمَاتِ رَبِّي لَنَفِدَ الْبَحْرُ قَبْلَ أَن تَنفَدَ كَلِمَاتُ رَبِّي وَلَوْ جِئْنَا بِمِثْلِهِ مَدَدًا ﴿١٠٩﴾ ) ” ކަލޭގެފާނު ވިދާޅުވާށެވެ! ތިމަންކަލޭގެފާނުގެ ވެރިރަސްކަލާނގެ كلمة ފުޅުތަކަށް ދަވާދެއްކަމުގައި ކަނޑުވީނަމަ، ތިމަންކަލޭގެފާނުގެ ވެރިރަސްކަލާނގެ كلمة ފުޅުތައް (ލިޔެ) ހުސްވުމުގެކުރިން ކަނޑު ހުސްވެއްޖައީހެވެ. ތިމަންރަސްކަލާނގެ އެފަދަ އެހެންކަނޑެއް އިތުރަށް ގެނެސްދެއްވިނަމަވެހެވެ.”\nސޫރަތުއް ލުގްމާންގެ 27 ވަނަ އާޔަތުގައި މާތް ﷲ ވަޙީ ކުރައްވާފައިވެއެވެ. ( وَلَوْ أَنَّمَا فِي الْأَرْضِ مِن شَجَرَةٍ أَقْلَامٌ وَالْبَحْرُ يَمُدُّهُ مِن بَعْدِهِ سَبْعَةُ أَبْحُرٍ مَّا نَفِدَتْ كَلِمَاتُ اللَّـهِ ۗ إِنَّ اللَّـهَ عَزِيزٌ حَكِيمٌ ﴿٢٧﴾ ) ” އަދި ހަމަކަށަވަރުން، ބިމުގައިވާހާ ގަސްގަހާގެއްސަކީ، قلم ތަކެއްކަމުގައި ވެފައި، އަދި ކަނޑު (ދެލިކަމުގައިވެފައި) އޭގެފަހަށް ހަތްކަނޑު އެއާއެކުވިޔަސް، اللَّه ގެ كلمة ފުޅުތައް (އެއިން ލިޔެ) ހުހެއް ނުވާނެތެވެ. ހަމަކަށަވަރުން، اللَّه އީ، عزيز ވަންތަ، حكيم ވަންތަ ރަސްކަލާނގެއެވެ.”\n(قُلْ إِنَّمَا أَنَا بَشَرٌ مِّثْلُكُمْ يُوحَىٰ إِلَيَّ أَنَّمَا إِلَـٰهُكُمْ إِلَـٰهٌ وَاحِدٌ ۖ فَمَن كَانَ يَرْجُو لِقَاءَ رَبِّهِ فَلْيَعْمَلْ عَمَلًا صَالِحًا وَلَا يُشْرِكْ بِعِبَادَةِ رَبِّهِ أَحَدًا ﴿١١٠﴾ ) ކަލޭގެފާނު ވިދާޅުވާށެވެ! ތިމަންކަލޭގެފާނު ވާކަންކަށަވަރީ، ތިޔަބައިމީހުންކަހަލަ آدم ގެދަރިޔަކު ކަމުގައެވެ. ތިމަންކަލޭގެފާނަށް وحى އިއްވަވަނީ، ތިޔަބައިމީހުންގެ إله އަކީ، އެއް إله އެއް ކަމުގައެވެ. ފަހެ، އެމީހެއްގެ ވެރިރަސްކަލާނގެއާ ބައްދަލުވުމަށް އެދޭމީހާ (ދަންނާށެވެ!) ފަހެ، އެމީހާ صالح عمل ން عمل ކުރާ ހުށިކަމެވެ! އަދި އެމީހާގެ ވެރިރަސްކަލާނގެއަށް އަޅުކަންކުރުމުގައި، އެއްވެސްމީހަކު ބައިވެރި ނުކުރާހުށިކަމެވެ.\nމި އާޔަތުގައި މިއަންގަވަނީ ރަސޫލާ ޞައްލަﷲ ޢަލައިހިވަސައްލަމަ އަކީ އެހެންވެސް އިންސާނުންފަދަ އިންސާނެއްކަމެވެ. އެހެންކަމުން، އެހެންވެސް އިންސާނުންނަށް ދިމާވާފަދަ ކަންތައްތައް އެކަލޭގެފާނަށްވެސް ދިމާވެއެވެ. އެކަލޭގެފާނަކީ އެހެން އިންސާނުންނަށް ދިމާވާފަދަ ކަންކަން ދިމާނުވާނެ ބޭކަލެއްކަމުގައި ބުނާ މީހުންނަށް ރައްދެއް ކަމުގައި މިއާޔަތް ފުދެއެވެ. އެކަލޭގެފާނަށް ﷲގެ އިރާދަފުޅާއި ލައިގެން މެނުވީ ބަޔަކު މީހުންނަށް ފައިދާ އެއް ހޯދައިދެވޭކަށްވެސް އަދި ގެއްލުމެއް ހޯދައިދެވޭކަށްވެސް ނޯންނާނެކަން ބަޔާން ކުރައްވާ ސޫރަތުލް ޖިންނިގެ 21 ވަނަ އާޔަތުގައި މާތް ﷲ ވަޙީ ކުރައްވާފައިވެއެވެ. (قُلْ إِنِّي لَا أَمْلِكُ لَكُمْ ضَرًّا وَلَا رَشَدًا ﴿٢١﴾ ) ” ކަލޭގެފާނު ވިދާޅުވާށެވެ! ހަމަކަށަވަރުން، ތިޔަބައިމީހުންނަށް ގެއްލުމެއް ދިނުމެއްވެސް، އަދި ތެދުމަގެއް ދެއްކުމެއްވެސް، ތިމަންކަލޭގެފާނަކަށް މިލްކުވެގެނެއް ނުވެތެވެ.”\nއެހެންނަމަވެސް، އެހެން އިންސާނުންނަށް ނުދެއްވާ ބަޔެއް ކަހަލަ ޚާއްޞަކަންތައް ރަސޫލާ ޞައްލަﷲ ޢަލައިހި ވަސައްލަމަ އަށް ދެއްވާފައިވެއެވެ. އެގޮތުން އެކަލޭގެފާނަށް ވަޙީ އިއްވެވެއެވެ. ޢާއްމު މީސްތަކުންގެ މައްޗަށް ވަޙީ ނުއިއްވެވެއެވެ.\n(فَمَن كَانَ يَرْجُو لِقَاءَ رَبِّهِ) “ފަހެ، އެމީހެއްގެ ވެރިރަސްކަލާނގެއާ ބައްދަލުވުމަށް އެދޭމީހާ (ދަންނާށެވެ!)”\nސޫރަތުލް ޢަންކަބޫތުގެ5ވަނަ އާޔަތުގައި މާތް ﷲ ވަޙީ ކުރައްވާފައިވެއެވެ. (مَن كَانَ يَرْجُو لِقَاءَ اللَّـهِ فَإِنَّ أَجَلَ اللَّـهِ لَآتٍ ۚ وَهُوَ السَّمِيعُ الْعَلِيمُ ﴿٥﴾ ) ” اللَّه އާ ބައްދަލުވުމަށް އެދޭމީހާ (ދަންނާށެވެ!) ފަހެ، ހަމަކަށަވަރުން، اللَّه ކަނޑައަޅުއްވާފައިވާ أجل އަންނަހުށްޓެވެ. އެކަލާނގެއީ، މޮޅަށް އައްސަވާވޮޑިގެންވާ، މޮޅަށް ދެނެވޮޑިގެންވާ ރަސްކަލާނގެއެވެ.”\n(فَلْيَعْمَلْ عَمَلًا صَالِحًا وَلَا يُشْرِكْ بِعِبَادَةِ رَبِّهِ أَحَدًا ) ފަހަރުގައި މީހަކު ބުނެފާނެއެވެ. ޞާލިޙް ޢަމަލަކަށްވާނީ އިޚްލާޞްތެރިކަމާއި ރަސޫލާ ޞައްލަﷲ ޢަލައިހި ވަސައްލަމަ ގެނެސްދެއްވިގޮތަށް ކޮށްގެންނެވެ. އެހެންވީރު، މިތަނުގައި އެވާހަކަ އިތުރަށް ގެންނަވާފައިވުމުގެ ޙިކްމަތަކީ ކޮބައި ހެއްޔެވެ؟ ޖަވާބަކީ: އެކަމުގެ މުޙިއްމުކަން ބަޔާންކޮށްދެއްވުމެވެ.\n(بِعِبَادَةِ رَبِّهِ ) އޭނާގެ ރައްބަށް އަޅުކަން ކުމުގައި، މިފަދައިން ގެންނަވާފައިވަނީ ﷲ އަކީ އިންސާނާ އުފައްދަވާ ގެންގުޅުއްވާ އިލާހުކަން އިތުރަށް ޔަގީންކޮށްދެއްވުމަށެވެ. ސޫރަތު ފުއްޞިލަތްގެ 30 ވަނަ އާޔަތުގައި ވަޙީ ކުރައްވާފައިވެއެވެ. (إِنَّ الَّذِينَ قَالُوا رَبُّنَا اللَّـهُ ثُمَّ اسْتَقَامُوا تَتَنَزَّلُ عَلَيْهِمُ الْمَلَائِكَةُ أَلَّا تَخَافُوا وَلَا تَحْزَنُوا وَأَبْشِرُوا بِالْجَنَّةِ الَّتِي كُنتُمْ تُوعَدُونَ ﴿٣٠﴾ ) ” ހަމަކަށަވަރުން، ތިމަންމެންގެ ވެރިރަސްކަލާނގެއީ اللَّه އޭ ބުނެ، ދެން ސީދާމަގުގައި ދެމިތިބިމީހުން (ދަންނާށެވެ!) އެއުރެންގެ މައްޗަށް ملائكة ން ފައިބައިވަޑައިގަންނަވާނެތެވެ. ވިދާޅުވަމުންނެވެ. ތިޔަބައިމީހުން ބިރުނުގަންނާށެވެ! އަދި ހިތާމަނުކުރާށެވެ! އަދި ތިޔަބައިމީހުންނަށް وعد ކުރައްވާކަމުގައިވާ ސުވަރުގޭގެ އުފާވެރިކަމުގެ خبر ލިބިގަންނާށެވެ!”\nމިހާ ހިސާބުން މިސޫރަތުގެ ތަފްސީރު ނިމުނީއެވެ. މިސޫރަތުގެ ތަފްސީރު ލިޔެ ނިންމުމުގެ ތައުފީގް ދެއްވިކަމަށް ޓަކައި ﷲ އަށް ޙަމްދާއި ޝުކުރު ކުރަމެވެ. سبحان ربك رب العزة عما يصفون وسلام على المرسلين والحمد لله رب العالمين.


Asian cup qualifying anna February mahu fashanee\nއޭޝިއަންކަޕް ކޮލިފައިން އަންނަ ފެބްރުއަރީ މަހު\nއޭޝިއަން ކަޕް ކޮލިފިކޭޝަންގެ ގްރޫޕް ސްޓޭޖް މެޗުތައް އަންނަ އަހަރުގެ ފެބްރުއަރީ މަހު ފަށާނެ އެވެ.\nމިހާރު ތާވަލު އޮތް ގޮތުން އޭޝިއަން ކަޕް ކޮލިފިކޭޝަން ގްރޫޕް ސްޓޭޖުގެ ފުރަތަމަ މެޗު އޮންނާނީ އަންނަ އަހަރުގެ ފެބްރުއަރީ މަހު އެއް ވަނަ ދުވަހު އެވެ. އަަދި މާޗު މަހުގައި ދެ މެޗު ކުޅުމަށް ހަމަޖައްސާފައި ވެއެވެ. އަދި ޖޫން މަހު މެޗަކާއި، ސެޕްޓެމްބަރު މަހު ދެ މެޗު ކުޅޭނެ އެވެ.\nނަމަވެސް ކޮވިޑްގެ ހާލަތަށް ބަލައި މެޗުތައް ކުރިއަށް ގެންދަން ހުރި ދުވަސްތަކަށް ބަދަލު އައުމަކީ އެކަށީގެންވާ ކަމެކެވެ. މި އަންނަ އަހަރު ކުޅެން ނިންމާފައިވާ މި މެޗުތައް ކުޅެން ފުރަތަމަ ކަނޑައެޅީ މިއަހަރުގެ ތެރޭގަ އެވެ. ނަމަވެސް ކޮވިޑްގެ ހާލަތަށް ރިއާޔަތްކޮށް މެޗުތައް ވަނީ ލަސް ކޮށްފަ އެވެ.\nއުނދަގޫ ހާލަތެއްގައި މުބާރާތަށް ތައްޔާރު ވުމަށް ޓީމުން ކުރަމުން އަންނަ މަސައްކަތް ފާހަގަކޮށް އެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވީ މިއީ މި އަންނަ ފެބްރުއަރީ މަހު ފަށާ މުބާރާތުގެ ކޮލިފައިން ގްރޫޕް ސްޓޭޖް މެޗުތަކަށް ދުރާލައި ވިސްނާ، ތައްޔާރުވަންވީ ވަގުތު ކަމަށެވެ.\nވޯލްޑް ކަޕް / އޭޝިއަން ކަޕް ޖޮއިންޓް ކޮލިފައިންގައި ރާއްޖެއިން އެންމެ ފަހުން ކުޅުނު މެޗުތަކަށް ތައްޔާރު ވެފައި ވަނީ ވަރަށް ދަތީގަ އެވެ. އަމިއްލަ ފަސްގަނޑުގައި ފަރިތަ ކުރުންތައް ކުރިއަށް ނުގެންދެވި ޓީމު ވަނީ ދުބާއީގައި ކޭމްޕު ކޮށްފަ އެވެ. އޭގެ ކުރިން ޕްރެކްޓިސް ކޮށްފައި ވަނީ ހޮޓެލް ޖެން ތެރޭ ކާޕެޓް މަތީގަ އެވެ. އެންމެ އެދެވޭ ގޮތުގައި ފަރިތަކުރުންތައް ނުގެންދެވުމުން އެކަމުގެ ނޭދެވޭ އަސަރު މެޗުތަކުން ވަރަށް ބޮޑަށް ފެނުނެވެ.\nޒުވާން ކުޅުންތެރިންނަށް ރަނގަޅު ފުރުސަތެއް


Sihhee kulli nurakkaluge haalathu August2ge niyalah ithuru koffi | ThePress\nސިއްހީ ކުއްލި ނުރައްކަލުގެ މުއްދަތު އޮގަސްޓް 2ގެ ނިޔަލަށް އިތުރުކޮށްފި\n03 July 2021, 16:18\nއަންނަ އޮގަސްޓް މަހުގެ3ވަނަ ދުވަހުގެ ނިޔަލަށް ސިއްހީ ކުއްލި ނުރައްކަލުގެ ހާލަތު އިތުރު ކޮށްފިއެވެ.\nހެލްތް މިނިސްޓަރު އަހުމަދު ނަސީމް ސޮއިކުރައްވާ ނެރުއްވާފައިވާ އާންމު ސިއްހަތުގެ ކުއްލި ނުރައްކަލުގެ ހާލަތު އިތުރަށް ދެމެހެއްޓުމަށް އިއުލާނުކުރާ ގަރާރުގައި ބުނެފައި ވަނީ ދިވެހިރާއްޖޭގައި ފުޅާ ދާއިރާއެއްގައި ކޮވިޑް ފެތުރުމުގެ ފުރުސަތު އަދިވެސް އޮތުމުން އެ ނުރައްކާ ކުޑަކޮށް އާންމު ރައްޔިތުންގެ ސިއްހަތާ ރައްކާތެރިކަން ކަށަވަރުކުރުމަށްޓަކައި ހާއްސަ ފިޔަވަޅުތަކެއް އަޅަންޖެހޭ ކަމަށް ޑިރެކްޓަރު ޖެނެރަލް އޮފް ޕަބްލިކް ހެލްތް ލަފާދީފައިވާ ކަމަށެވެ. އެހެންކަމުން ސިއްހީ ކުއްލި ނުރައްކަލުގެ މުއްދަތު އަންނަ އޮގަސްޓް މަހުގެ2ވަނަ ދުވަހުގެ ނިޔަލަށް ދެމެހެއްޓުމަށް ވަނީ ނިންމާފައެވެ.\nމިއީ ރާއްޖޭގައި ކޮވިޑް ފެތުރެން ފެށުމާއެކު ސިއްހީ ކުއްލި ނުރައްކަލުގެ މުއްދަތު އިތުރު ކުރި 16 ވަނަ ފަހަރެވެ. ސިއްހީ ނުރައްކަލުގެ ކުއްލި ހާލަތުގެ މުއްދަތު އަނެއްކާ ވެސް އިތުރުކޮށްފައި ވަނީ ކޮވިޑް-19 ގެ ނުރައްކާ އަދިވެސް އޮތުމުންނެވެ.\nރާއްޖެއިން މި ބަލި ފެންނަން ފެށިތާ މިއަދާ ހަމައަށް 483 ދުވަސްވެފައި ވާއިރު، މި ދިޔަ އަހަރު ނިމުނު އިރު 13،757 ކޮވިޑް ޕޮޒިޓިވް ކޭސް ވަނީ ރިޕޯޓް ކޮށްފައެވެ. މިދިޔަ އަހަރުގެ ނިޔަލަށް 48 މީހަކު ވަނީ މަރުވެފައެވެ. މިއަހަރު މިހާތަނަށް 60،317 މީހަކު ޕޮޒިޓިވްވެފައި ވާއިރު މި ބަލީގައި މި އަހަރު ވަނީ 165 މީހަކު މަރުވެފައެވެ.\nމި މަހު ކޮވިޑް ކޭސްތައް މިވަނީ މިދިޔަ މެއި މަހާ އަޅާބަލާއިރު ވަރަށް ބޮޑުތަން ދަށަށް ގޮސްފައެވެ. މެއި މަހު ރިޕޯޓް ކުރި ކޭސްގެ އަދަދު 34561 އަށް އަރާފައިވާ އިރު އެ މަހު މަރުވި މީހުންގެ އަދަދަކީ 88 އެވެ. މި މަހު ކޭސްތައް ދަށަށް ގޮސްފައި ވާތީ މި މަހުގެ 1 ވަނަ ދުވަހުން ފެށިގެން ކޮވިޑުން ރައްކާތެރިވުމަށް އަޅާފައިވާ ބައެއް ފިޔަވަޅުތަކަށް ލުއިދޭން ވަނީ ނިންމާފައެވެ.\nހަބަރު ހެލްތު މިނިސްޓްރީ ކޮވިޑް-19 އެޗްޕީއޭ


Naasthaa dhinumaa medhu thafaathu hiyaalu thakeh! | Mihaaru\n14 ޖެނުއަރީ 2019 - 15:07 65 comments\nރާއްޖޭގެ ހުރިހާ ސްކޫލްތަކެއްގައި ދަރިވަރުންނަށް ނާސްތާއެއް ދޭން ފަށަން ހިންގާ އަޖުމަ ބެލުމުގެ މަޝްރޫއު ފެށުމާ އެކު ގިނަ ބައެއްގެ ހިޔާލު ތަފާތުވެއްޖެ އެވެ!\nނާސްތާ މަޝްރޫއުގެ ހަބަރުތައް ނޫސްތަކުގައި ޖަހަން ފެށީއްސުރެ ހަބަރު ކިޔާ މީހުން ފާޅުކޮށްފައިވާ ހިޔާލުތަކަށް ބަލާއިރު ގިނައިން ހުރީ އެކަމާ ހިތްހަމަ ނުޖެހިގެން ފާޅުކޮށްފައި ހުރި ހިޔާލެވެ.\n"ނާސްތާ ޕްރޮގްރާމާ އެކު ސިއްހަތު ރަނގަޅު ދަރިވަރުން އުފެދޭނެ" ކަމަށް އެޑިއުކޭޝަން މިނިސްޓަރު ޑރ. އާއިޝަތު އަލީ ވިދާޅުވި ޚަބަރަށް ހިޔާލު ފާޅުކުރި ބައެއް މީހުން ބުނެފައި ވަނީ އެކަމަށް ކަނޑައަޅާފައިވާ 50 މިލިޔަން ރުފިޔާއިން ދަރިވަރުންނަށް މާ ފައިދާ ހުރި އެހެން ކަންތައްތައް ކުރެވިދާނެ ކަމަށެވެ. ހިޔާލު ފާޅު ކުރި ގިނަ މީހުން ދެކޭ ގޮތުގައި ސަރުކާރުން ހަމަ ޖެއްސިޔަސް ސްކޫލްތަކުން ނާސްތާ ކުރާނީ މަދު ދަރިވަރުންނެވެ. އެހެންވެ، އެކަމަށް ހަރަދުކުރާ ފައިސާ ވެގެން ދާނީ ބޭކާރު އެއްޗަކަށް ކަމަށް އެ މީހުން ދެކެ އެވެ.\n"ހަމައެކަނި ބަނޑަށް އަޅާ ކާނާއަކީ ފުރިހަމަ ސާދާ އިންސާނެއް ތައްޔާރުކޮށް ބޮޑުކުރުމަށް ފުދޭ މިންވަރެއް ނޫން އިނގޭތޯ. ރާއްޖޭގެ މި ޖީލުގެ ގިނަ ކުދިންނަކީ ހަގީގަތުގައި ރެފިއުޖީ ހާލުގައި ވަޒަނުން ބޭރުކުރެވި ލޯބިވާ އާއިލާއާ ވަކިން މައިވަންތަކަމުގެ ފުރިހަމަ ލޯބި ނުލިބި ބޮޑެތިވާ ކުދިންތަކެއް. ދައުލަތުގެ މުއްސަނދިކަން ހޭދަ ތިކުރަނީ އެންމެ ރަށެއްގެ ރައްޔިތުންގެ މަސްލަހަތަށް މަންފާ އަށް. ކުދިންނަށް ކެއުންދޭނީ އެ މީހުންގެ މައިންބަފައިން. ދައުލަތުގެ ޒިންމާ ސަރުކާރުން އުފުލާދީ،" މިހާރުގައި ޖެހި ހަބަރަށް ކޮމެންޓް ކުރި މީހަކު ބުނެފައި ވެއެވެ.\nކޮމެންޓް ކުރި އެހެން މީހަކު ފާހަގަކޮށްފައި ހުރީ ބެލެނިވެރިން ބޮޑެތި ހަރަދުތަކެއް ކުރަން ޖެހޭ އެހެން ކަންތައްތަކެކެވެ. އެގޮތުން ޔުނިފޯމާއި ބޫޓާއި އިސްޓާނީކު ގަތުން ފަދަ ހަރަދުތަކަށް ފައިސާ ހަރަދު ކުރުން، ނާސްތާ އަށް ހަރަދު ކުރުމަށް ވުރެ ރަނގަޅުވާނެ ކަމަށް އޭނާ ބުނެފައި ވެ އެވެ. އޭނާ ފާހަގަކޮށްފައިވާ ކަންތައްތަކަކީ ގިނަ ދަރިވަރުންތަކެއް ސްކޫލްތަކަށް ވައްދައިގެން އުޅޭ ބެލެނިވެރިންނަށް ބައެއް ފަހަރު ބުރަޔަކަށް ވެގެން އުޅޭ ކަންކަމެވެ.\n"ދައުލަތުގެ ބަޖެޓުން 50 މިލިއަން ރުފިޔާ ޚަރަދުކޮށްގެން މިކަހަލަ ބޭކާރު ކަންކަން ކުރުމަށްވުރެ ސްކޫލަށް ކުދިން ގެންދާ ދަބަހާއި، ލާނެ ޔުނީފޯމާ، އަރާނެ ބޫޓާ ސްޓާކިން، ފަދަ ތަކެތި މި ފައިސާ އިން ހަމަޖެއްސި ނަމަ މާރަނގަޅުވާނެ،" ހިޔާލު ފާޅުކުރި މީހަކު ބުނެފައި ވެ އެވެ.\nނާސްތާ ބޭކާރުވާނެ ކަމަށް ދެކޭ މީހުން ފާޅުކޮށްފައިވާ ހިޔާލުތަކަށް ބަލާއިރު އެ މީހުން ދެކޭ ގޮތުގައި ގިނަ ދަރިވަރުންނަށް ގޭގައި ކާންދެވެނީ ވެސް ގިނަ މަސައްކަތްތަކެއް ކޮށް، ގިނަ ވަގުތު ހޭދަކޮށްގެންނެވެ. އެހެން އެކަން އޮއްވައި ސްކޫލުގައި އަމިއްލަ އަށް ނާސްތާ ކުރަން ދޫކޮށްލުމުން ކުދިން ރަނގަޅަށް ނާސްތާ ނުކުރާނެ ކަމަށް އެ މީހުން ދެކެ އެވެ.\n"މުޅިން ބޭކާރު ކަމެއް. އަހަރަކު 80 އާއި 100 މިލިއަނާ ދެމެދު ފައިސާ ހަރަދުކޮށްގެން ތިޔަށްވުރެ ކުރަންޖެހޭ މުހިންމު ކަންތައްތައް އެބަހުރި. ދަރިފުޅަށް މި އުޅެނީ އެއް ގަޑިއިރުން ގަދަކަމުން ވެސް ކިރުތައްޓެއް ނުދެވިގެން. ދެން ތިތާގައި 15 މިނެޓުން މަސްހުންޏާއި ރޮށިކާކަށް ނުދެވޭނެ،" އެކަކު ފާޅުކޮށްފައިވާ ހިޔާލެއްގައި ބުނެފައި ވެ އެވެ.\nތައާރަފް ކުރި ސްކޫލްތަކުގައި ތަރުހީބު ބޮޑު\nނާސްތާ ދިނުމުގެ ޕްރޮގްރާމް ރަސްމީކޮށް ފެށި އަމީނިއްޔާ ސްކޫލުން ބުނީ އެ ޕްރޮގްރާމަށް ބެލެނިވެރިންގެ ބޮޑު ތަރުހީބެއް ލިބެމުން އަންނަ ކަމަށާއި ޝަކުވާތަކެއް ނެތް ކަަމަށެވެ. އަމީނިއްޔާގެ ޕްރިންސިޕަލް ނާޒްލީން ވާފިރު "މިހާރު" އަށް ވިދާޅުވީ އެ ސްކޫލްގެ ގިނަ ދަރިވަރުން މިހާރު ސްކޫލުން ނާސްތާ ކުރަމުން އަންނަ ކަމަށެވެ.\n"އަޅުގަނޑުމެން ނާސްތާ މި ދެނީ ބެލެނިވެރިންގެ ކޮންސެންޓް ހޯދައިގެން ބެލެނިވެރިންގެ ކޮންސެންޓް ދީފައި ތިބި ދަރިވަރުންނަށް. މަޖުބޫރުން ހުރިހާ ކުދިން ބައިވެރި ކުރާ ގޮތަކަށް ނޫން. ވަރަށް ބޮޑު ތަރުހީބެއް ލިބެމުން އަންނަނީ. މިހާރު 70 ޕަސެންޓަށް ވުރެ ގިނަ ދަރިވަރުންގެ ބެލެނިވެރިން ކޮންސެންޓް ދީފި،" އޭނާ ވިދާޅުވި އެވެ.\nއިސްކަންދަރު ސްކޫލުން ވެސް ބުނީ ނާސްތާ އަށް ދަރިވަރުންގެ ތަރުހީބު ބޮޑު ކަމަށެވެ. އިސްކަންދަރު ސްކޫލުގެ ޕްރިންސިޕަލް ހުސެން ސައީދު ވިދާޅުވީ އެ ސްކޫލުގައި އިއްޔެ ނާސްތާކުރި ކުދިންނަށް ވުރެ މިއަދު ނާސްތާ ކުރި ކުދިންގެ އަދަދު އިތުރު ކަމަށެވެ.\n"އިއްޔެ ދެން ގިނަ ކުދިން އަންނާނީ ވެސް ގެއިން ނާސްތާކޮށްގެންތާ. މިއަދު ހަމަ ވަރަށް ގިނަ ކުދިން ސްކޫލުން ނާސްތާކުރި. ތަރުހީބު ރަނގަޅު ކަމަށް އަދި މި ފެންނަނީ،" ސައީދު ވިދާޅުވި އެވެ.\nއޭނާ ވިދާޅުވީ އިސްކަންދަރު ސްކޫލްގައި ކުދިން ނާސްތާ ކުރުމުގެ އިންތިޒާމް ވެސް ހަމަޖައްސާފައި އޮތީ ވަރަށް ރަނގަޅަށް ކަމަށާއި އެއްވެސް ދައްޗެއް ނެތް ކަމަށެވެ.\nހަބަރުތަކަށް ހިޔާލު ފާޅުކުރި މީހުންގެ ތެރޭގައި ވެސް ނާސްތާ ޕްރޮގްރާމު ކަމުދާ ފަރާތްތައް ހިމެނެ އެވެ. އެފަދަ ބައެއް މީހުން ފާޅުކޮށްފައިވާ ހިޔާލުތަކަށް ބަލައިލުމުން އެނގެނީ އެ ޕްރޮގްރާމަކީ ސަރުކާރުން ކުރާ ހެޔޮ ކަމެއް ކަމަށް އެ މީހުން ދެކޭ ކަމެވެ. އެ މީހުން ދެކޭ ގޮތުގައި ފުދިގެން އުޅޭ މީހުންނަށް އެއީ އެއްޗަކަށް ނުވިޔަސް ހިލޭ ނާސްތާ ލިބުމަކީ ދަތިހާލުގައި އުޅޭ މީހުންނަށް ލިބުނު ލުޔެކެވެ.\n"ފުދިގެން އުޅޭ މީހުންނަށް ތިއީ މުހިންމު ކަމަކައް ނުވެ ހިނގައިދާނެ. ފުރަތަމަ ސްކޫލްތައް ކަނޑައެޅިއިރު މާލޭގެ ދަތިހާލުގައި ކުލި ދައްކައިގެން އުޅޭ މީހުންގެ ދަރިން އުޅޭ ސްކޫލްތައް ކަނޑައެޅިނަމަ، ތިކަމުގެ މުހިންމު ކަމާއި މަގުސަދު ހާސިލް ވީސް،" ހިޔާލު ފާޅުކުރި މީހަކު ބުނެފައި ވެ އެވެ.\nމިފަދަ މަދު ހިޔާލުތައް ފެނުނު ނަމަވެސް ފާހަގަ ކުރެވުނު ކަމަކީ ނާސްތާ ޕްރޮގްރާމާ އެއްކޮޅަށް ހިޔާލުފާޅުކޮށްފައި ވަނީ މަދު ބައެއް ކަމެވެ. އަދި އެކަމާ އެއްކޮޅު މީހުން ވެސް ފާހަގަކޮށްފައި ވަނީ އެ ޕްރޮގްރާމް ކާމިޔާބު ކުރަންޏާ ގިނަ ކަންތައްތަކެއް އަދި ކުރަން ޖެހޭ ކަމެެވެ. އެގޮތުން ރާއްޖޭގައި ސްކޫލްތައް ބިނާކުރި އިރު ކެއިން ބުއިމުގެ ކަންތައްތަކަށް ހާއްސަ އެއްވެސް ބައެއް ހިމަނާފައި ނެތްކަން އެ މީހުން ފާހަގަ ކުރެ އެވެ.\nއިތުރު ލިޔުންތައް ސްކޫލް ތައުލީމް ރައީސް އިބްރާހިމް މުހައްމަދު ސޯލިހް ޑރ. އާއިޝަތު އަލީ، އެޑިއުކޭޝަން މިނިސްޓަރު ސްކޫލް ކުދިންގެ ނާސްތާ އެޑިއުކޭޝަން މިނިސްޓްރީ\nއިއްޒުއްދީން ސްކޫލު، ރައީސް ހުޅުއްވައިދެއްވައިފި


6 މަސްދުވަސް (މީލާދީ)\n1. ސްޕެޝަލް ޑިއުޓީ އެލަވަންސް: އަސާސީ މުސާރައިގެ 35%.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 18 މާރިޗު 2020 ވާ ބުދަ ދުވަހުގެ 12:00ގެ ކުރިން، މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ (އަމީނީމަގު، މާލެ) ގެ ކައުންޓަރަށެވެ. ވަޒީފާއަށް އެދޭ ފޯމު މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ (އަމީނީމަގު، މާލެ) ކައުންޓަރުން އަދި މިމިނިސްޓްރީގެ ވެބްސައިޓް www.planning.gov.mv ލިބެން ހުންނާނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ އެކަނޑައަޅާ ދުވަހުގެ ޢަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 26 މާރިޗު 2020 އާއި 16 އެޕްރީލް 2020 އާއި ދެމެދު، މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ (އަމީނީމަގު، މާފަންނު / މާލެ) ގައެވެ.


Gasim Ge Raees Kamugai Aa Inthihaabeh Beyyvumah Siddeeq Govaalahvaifi - Vaguthu\nޤާސިމްގެ ރައީސް ކަމުގައި އައު އިންތިޙާބެއް ބޭއްވުމަށް ޞިއްދީޤު ގޮވާލައްވައިފި\nމިހާރުގެ ރައީސް، އިބްރާޙިމް މުޙައްމަދު ސޯލިހާއި، ނައިބު ރައީސް ފައިސަލް ނަޞީމު އިސްތިއުފާ ދެއްވުމަށްފަހު، ޤާސިމު އިބްރާހިމްއާއި ވެރިކަން ހަވާލުކުރައްވާ، އަދި ޤާސިމުގެ ރައީސްކަމުގައި އައު އިންތިހާބަކަށް ދިއުމަށް ރައީސް ޔާމީންގެ ސަރުކާރުގެ ހޯމް މިނިސްޓްރީގެ ޑެޕިއުޓީ މިނިސްޓަރުކަން ކުރެއްވި އަޙުމަދު ޞިއްދީޤު ގޮވާލައްވައިފިއެވެ.\nޞިއްދީޤު މިފަދައިން ސަރުކާރަށް ގޮވާލައްވާފައިމިވަނީ، ޗެނަލް 13 އިން ރޭގައި ގެނެސްދިން "ނިއުސް ޓޯކް" ޕްރޮގްރާމުގައި ވާހަކަފުޅުދައްކަވަމުންނެވެ.\n"އިބްރާޙިމް މުޙައްމަދު ސޯލިހަކީ އެފަދަ، ނާޤާބިލު ބޭފުޅެއްގެ ގޮތަށް ހުންނެވި ކަމަށް، އިބްރާޙިމް މުޙައްމަދު ސޯލިހު އަމިއްލައަށް އިޢުތިރާފުވެ ވަޑައިގަންނަވާ ކަމަށްވަންޏާ އަވަހަށް އެމަނިކުފާނު ދުރުކުރައްވާފަ ކޮންމެސް އެހެން ބޭފުޅަކަށް ދޭންވީނޫންތޯ. ނޫނީ ފައިސަލް ނަސީމަށްވެސް ދޭންވީނޫންތޯ. ނުވަތަ ދެ ބޭފުޅުން އިމްޕީޗް ކުރެއްވި ކަމަށްވަންޏާ، ޖުމްހޫރީ ޕާޓީގެ ރައީސް، މިހާރުގެ ރައްޔިތުންގެ މަޖިލީހުގެ ރައީސް ނޫންތޯ ދެން ހުންނަވާނީ ރައީސްއަކަށް." ޞިއްދީޤު ވިދާޅުވިއެވެ.\nއިތުރަށް ވާހަކަފުޅުދައްކަވަމުން ޞިއްދީޤު ވިދާޅުވީ، ރައީސް ނަޝީދުވެސް އިސްތިއުފާ ދެއްވީ ޤައުމު ހިންގަން ނޭނގިގެން ކަމަށާއި، ރައީސް އިބްރާޙިމް މުހައްމަދު ސޯލިހާއި ފައިސަލް ނަޞީމުވެސް އިސްތިއުފާ ދެއްވާފައި ޤާސިމް އިބާރާހިމާއި ވެރިކަން ހަވާލުކުރަން ވެއްޖެ ކަމަށެވެ. އަދި ޤާސިމުގެ ރައީސްކަމުގައި އައު އިންތިޙާބެއް ބޭއްވޭނެ ދުވަހަކީ ދެކެން ބޭނުންވާ ދުވަހެއްކަމަށްވެސް ޞިއްދީޤު ވިދާޅުވިއެވެ.\nޕީ.ޕީ.އެމް ގެ ކައުންސިލް މެމްބަރެއްގެ ގޮތުގައި މިހާރުވެސް މަސައްކަތް ކުރައްވަމުން ގެންދަވާ އަޙުމަދު ޞިއްދީޤު ވަނީ ޕީ.އެން.ސީ އެފެއްދުމާއި ގުޅޭގޮތުންވެސް މި ޕްރޮގްރާމުގައި ވާހަކަފުޅު ދައްކަވާފައެވެ. އެގޮތުން ޞިއްދީޤު ވިދާޅުވީ، ޕާޓީ އުފެއްދުމަށް ބާއްވާ ޖަލްސާ މިރޭ ދަރުބާރުގޭގައި ބޭއްވުމަށް މަސައްކަތް ކުރަމުންދާ ކަމަށާއި، މަދުވެގެން 300 މީހުން އެ ޖަލްސާގައި ބައިވެރިވާނެ ކަމަށެވެ.\nޞިއްދީޤަކީ ރައީސް ޔާމީންގެ ވަރަށް އަރިހުގައި މަސައްކަތް ކުރެއްވި، އަދި މިހާރުގެ ސަރުކާރަށް ވަރަށް ބޮޑަށް ފާޑުވިދާޅުވަމުން ގެންދަވާ ބޭފުޅެކެވެ.\nޖެނުއަރީ 27, 2019 15:36\nއިބޫ އަށް އަހަރުމެން ވޯޓް ދިނީ ގާބިލްވެގެނެއް ނޫން. އެއީ އެވަގުތު ޔާމީން ބޭރުކޮށްލެވެން އޮތް ހަމަ އެކަނި ފޯމިއުލާ.\nދޮޅު އަހަރުތެރޭ އަހަރުމެން ވެރިކަމުގެ ނިޒާމް ބަދަލުކޮށް ބޮޑުވަޒީރުކަމަށް އައްނި ގެންނާނަން (އިންޝާ ﷲ). އަހަރުމެން ނަކީ މޑޕ ރީނދޫ މީހުން، ފަޚްރްވެރިކަމާއި އެކު މިހެން ބުނަން ކެރޭނެ، އަހަރުމެންގެ މަސައްކަތުގައި ހައްގު ރަހަލާނީ ލޯބިވާ ރައީސް އައްނި ވެރިކަމަށް އެރިދުވަހަކުން.\nޖެނުއަރީ 27, 2019 19:19\nބޭފުޅާ ކިހާވަރަކަށް އިސްލާމް ދީނަށް ލޯބި ކުރައްވަންތޯ.\nޖެނުއަރީ 27, 2019 15:38\nކީއްވެތަ ޔާމިން އާއި ހަވާލް ކުރާށޭ ނުބުނީ.\nސިއްދީގް ތީ މޮޔައެއްތަ. މިހާރް އުޅޭ ސިޔާސީ\nމީހުންގެތެރެއިން އެންމެ ހަމަނުޖެހޭ މީހާ.\nޖެނުއަރީ 27, 2019 15:41\nމި ސިއްދީގަކީ ކާކު؟\nޖެނުއަރީ 27, 2019 15:42\nޖެނުއަރީ 27, 2019 15:51\nކަލެޔަށް އެނގޭނީ ހަމައެކަނި ޔާމީނަށް ކުރުނީސް ކުރަން. ޙެހެ!\nޖެނުއަރީ 27, 2019 16:07\nޤާސިމް ބޮލަށް ޗިޕްޖަހަން ވެގެން ދައްކާވާހަކަ ހުސްވެސް.\nޖެނުއަރީ 27, 2019 16:21\nސިއްދީގުގެ ވާހަކަ ފުޅަށް ތާއީދުކރަމެވެ\nޖެނުއަރީ 27, 2019 16:52\nޖެނުއަރީ 28, 2019 04:01\nސިއްދީގު ތި ވިދާޅުވީ ހަމަރަނގަޅައް އިބޫއަކީ ސަރުކާރު ހިންގަން ނޭނގޭ ނާބިލު ވެރިއެއް ނުކިޔަވާ މީހާވެސް ބުއްދި ހުރިއްޔާ ތިމީހާ އަށްވުރެ ރަނގަޅުވާނެ .\nޖެނުއަރީ 28, 2019 12:48\nވެރިކަމައް އިންޑިޔާގެ ބޮޑުވަޒީރު ގެންނަވާ އޭރުން މާތާހިރު ވާނެ


ޚަބަރު – Haftha Online\nދީނަށް ފުރައްސާރަ ކުރަމުންދާ އިތުރު ޕޭޖެއް ބްލޮކް ކޮށްދޭން ފޭސްބުކްގައި އެދިއްޖެ\nއިސްލާމްދީނަށް ފުރައްސާރަ ކުރާ އިތުރު އެހެން ޕޭޖެއް ވެސް ބޮލޮކް ކޮށްދޭން ފޭސްބުކްގައި އެދިފައިވާނެ ފުލުހުން ބުނެފިއެވެ.\nފުލުހުން އެހެން ބުނެފައި މިވަނީ، މާތް ވެގެންވާ އިސްލާމްދީނަށް ފުރައްސާރަކުރާ ލިޔުންތަކާއި ކުރެހުންތައް ފަތުރަމުންދިޔަ ފޭސްބުކް ޕޭޖް “ޖުހާ” ބުލޮކް ކޮށް، ނުވަދެވޭ ގޮތް ހަދާފައިވަނިކޮށެވެ.\nފުލުހުން ބުނީ، “ޖުހާ” ޕޭޖް ބްލޮކް ކުރަން ފުލުހުން ފޭސްބުކްގައި އެދިފައިވަނިކޮށް، މިރޭ ފޭސްބުކުން އެ ޕޭޖް ބްލޮކްކުރިކަން އަންގާފައިވާ ކަމަށެވެ.\nއަދި އެފަދަ އިތުރު ޕޭޖެއްގެ މައްސަލަ ބަލަމުންދާ ކަމަށް ފުލުހުން ބުންޏެވެ. އެ ޕޭޖުގެ ނަން ފުލުހުން މީޑިއާއަށް ހާމަކުރި ނަމަވެސް، އެ ޕޭޖް މަޝްހޫރު ކުރަން މި ނޫހުން ބޭނުން ނުވާތީ އެ ޕޭޖުގެ ނަމެއް ނުގެނެސްދޭނަމެވެ.\nމިރޭ ބްލޮކްކުރި “ޖުހާ”ގެ ނަމުގައި ހިންގަމުންދިޔަ ޕޭޖުން ދިވެހި ބަހުން ގިނަ ޕޯސްޓްތަކެއް ކުރެއެވެ. އެ ޕޯސްޓްތަކުގައި މާތްﷲ އާއި އެކަނލާންގެ މާތް ރަސޫލަށް ނިސްބަތްކޮށް ވަރަށް ހުތުރު ބަހުރުވައިން އެއްޗެހި ލިޔެފައި ހުރެއެވެ.\nއެ ޕޭޖު ބްލޮކް ކޮށްފައިމިވަނީ، މީސްމީޑިއާގައި އިސްލާމްދީނަށް ފުރައްސާރަ ކުރާ ޕޭޖުތައް ބްލޮކް ކުރުމުގެ މަސައްކަތް ކުރަމުން އަންނަ ކަމަށް ސައިންސް އެންޑް ޓެކްނޮލޮޖީ މިނިސްޓްރީ އިއްޔެ ބުނެފައިވަނިކޮށެވެ. އަދި އާންމުން ވެސް ވަނީ އެ ޕޭޖް ބުލޮކް ކުރަން ރިޕޯޓް ކުރަމުންނެވެ.\nAuthor މުޙައްމަދު އިބްރާހިމްPosted on September 26, 2019 September 26, 2019 Categories ޚަބަރުLeaveacomment on ދީނަށް ފުރައްސާރަ ކުރަމުންދާ އިތުރު ޕޭޖެއް ބްލޮކް ކޮށްދޭން ފޭސްބުކްގައި އެދިއްޖެ\nމޫސުން ގޯސްވެ، ޅ. އަތޮޅުން ފ. އަތޮޅަށް ރީނދޫ ސަމާލު ނެރެފި\nރާއްޖެއަށް މިހާރު ކުރަމުންދާ ހުޅަނގު މޫސުމުގެ ވިއްސާރައާ ގުޅިގެން ޅ. އަތޮޅުން ފ. އަތޮޅަށް ރީނދޫ ސަމާލު ނެރެފިއެވެ.\nމޫސުމާބެހޭ ޤައުމީ އިދާރާ، މެޓް އޮފީހުން މިރޭ 11:30 އިން ދަންވަރު 3:30 ގެ ނިޔަލަށް ނެރެފައިވާ އެ ސަމާލުގައި ބުނެފައިވަނީ ސަމާލު ނެރެފައިވާ ސަރަހައްދަށް ބޯކޮށް ވާރޭ ވެހޭނެ ކަމަށެވެ.\nއަދި ވިލާގަނޑުގައި ގަޑިއަކު ގާތްގަނޑަކަށް 40 މޭލަށް ވައި ގަދަވުން އެކަށީގެންވާ ކަމަށް ބުނެފައިވެއެވެ.\nމެޓް އޮފީހުން މާދަމާރޭ 8:00 އާ ހަމައަށް ރާއްޖޭގެ މޫސުން ލަފާކުރާ ގޮތަށް ބަލާއިރު، ރާއްޖޭގެ އެކިހިސާބަށް ވިއްސާރަކުރާނެ އަދި ބައެއް ރަށްތަކަށް ބޯކޮށް ވާރޭވެހުން އެކަށީގެންވެއެވެ.\nވައިޖެހޭނެ ކަމަށް ބެލެވެނީ ދެކުނުގެ އަތޮޅުތަކަށް އިރުދެކުނާއި ދެކުނުން އަދި އެހެން ހިސާބުތަކަށް ހުޅަނގުދެކުނާއި ހުޅަނގުން ގަޑިއަކު7މޭލާއި 17 މޭލާ ދެމެދުގެ ބާރުމިނުގައެވެ.\nމީގެ އިތުރުން ކަނޑުތައް އާދައިގެ ވަރަކަށް ގަދަވެފައިވާ ވިލާގަނޑުގައި ގަދަވާނެ ކަމަށް މެޓް އޮފީހުން ލަފާކުރެއެވެ.\nAuthor މުޙައްމަދު އިބްރާހިމްPosted on September 25, 2019 December 14, 2019 Categories featured 6, ޚަބަރުLeaveacomment on މޫސުން ގޯސްވެ، ޅ. އަތޮޅުން ފ. އަތޮޅަށް ރީނދޫ ސަމާލު ނެރެފި\nއިންޑިއާގެ ފުރަތަމަ ޑައިވިން އެކްސްޕޯ ޝަރަފުވެރި ކޮށްދެއްވާނީ ރައީސް ނަޝީދު\nއިންޑިއާގެ މުމްބާއީގައި އަންނަ މަހު ބާއްވާ އެގައުމުގެ ފުރަތަމަ ބައިނަލްއަގްވާމީ ޑައިވިން އެކްސްޕޯގެ ޝަރަފުވެރި މެހެމާނަކަށް ރާއްޖޭގެ ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ހަމަޖައްސައިފިިއެވެ.\nއޭޝިއާގެ އެންމެ ގިނަ ދުވަސް ވަންދެން ބާއްވަމުން އަންނަ ޑައިވް ޓްރެވެލް އެޖެންޓްގެ ގޮތުގައި ދުނިޔެއަށް މަޝްހޫރު އެޑެކްސް ބްރޭންޑުން އިންތިޒާމްކޮށްގެން “އެޑެކްސް އިންޑިއާ އޯޝަން ފެސްޓިވަލް”ގެ ނަމުގައި ބާއްވާ އެ އެކްސްޕޯ އޮންނާނީ އަންނަ މަހުގެ ހަތަރަކުން ހަވަނަ ދުވަހަށް ބޮންބޭ އެގްޒިބިޝަން ސެންޓަރުގައެވެ.\nއެކްސްޕޯ ބާއްވާ އެޑެކްސް ބްރޭންޑުން ބުނީ، ޝަރަފްވެރި މެހެމާނެއްގެ ގޮތުގައި ރައީސް ނަޝީދު ބައިވެރިވެވަޑައިގަތުމުން މިއަހަރުގެ އެކްސްޕޯ ވެގެންދާނީ ތާރީހީ އިވެންޓަކަށް ކަމަށެވެ.\nމި އެކްސްޕޯގައި ދުނިޔޭގެ މަޝްހޫރު ޑައިވިން މަންޒިލްތައް ބައިވެރިވާނެއެވެ. އޭގެ އިތުރުން އިންޑިއާ، އިންޑޮނޭޝިއާ، ފިލިޕީންސް، ތައިލޭންޑް، ރާއްޖެ، މެލޭޝިއާ އަދި ސްރީ ލަންކާގައި ހަރަކާތްތެރިވާ ޑައިވިން ސެންޓަރުތަކާއި ހިދުމަތްދޭ ތަންތަން މި އެކްސްޕޯގައި ބައިވެރިވާނެކަން ވަނީ ހާމަކޮށްފައެވެ.\nމީގެ އިތުރުން މިއަހަރުގެ އެކްސްޕޯގައި ޕެޑި، ޕާލޭ ފޮ ދަ އޯޝެންސް، ޕްލެނެޓް އޯޝަން ފައުންޑޭޝަން، އެވޯޑް ހާސިލްކޮށްފައިވާ އަންހެން ޑައިވަރުން، މޫދުއަޑީގެ ފޮޓޯގުރާފަރުންނާއި ފިލްމު ހަދާ މީހުން ތަގުރީރު ކުރާނެއެވެ.\nއެގޮތުން އެކްސްޕޯގައި ރާއްޖޭގައި ޑައިވިން އިންޑަސްޓްރީގެ އެންމެ ކުރީ ސަފުގައި ނަން ވިދަމުން އަންނަ ތަޖުރިބާކާރު ދެ އަންހެނުން ކަމުގައިވާ ޒޫނާ ނަސީމާއި ޝާހީނާ އަލީ ވެސް ތަގުރީރު ކުރުމުގެ ފުރުސަތު ވަނީ ލިބިފައެވެ.\nWe are Honoured to have HE @MohamedNasheed , Former President and Present Speaker of People’s Majlis as the Guest Of Honor at the Premier of 1st International Scuba Diving Travel Expo-Adex India , Mumbai Dive Show from 4th – 6th October at Bombay Exhibition Center #adexindia pic.twitter.com/fjPX9M5WSt\n— ADEX India (@AdexIndia) September 25, 2019\nAuthor މުޙައްމަދު އިބްރާހިމްPosted on September 25, 2019 September 28, 2019 Categories ޚަބަރުLeaveacomment on އިންޑިއާގެ ފުރަތަމަ ޑައިވިން އެކްސްޕޯ ޝަރަފުވެރި ކޮށްދެއްވާނީ ރައީސް ނަޝީދު\nމުޅި ދުނިޔެއަށް ރައީސް: މޫސުމީ ބަދަލުތަކުގެ އަސަރު ކުޑަކުރުމަށް މަސައްކަތް ކޮށްދެއްވާ\nމޫސުމަށް އަންނަ ނޭދެވޭ ބަދަލުތަކުގެ އަސަރު ކުޑަކުރުމަށް މަސައްކަތް ކޮށްދިނުމަށް ބައިނަލްއަގްވާމީ މުޖުތަމައުއަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ގޮވާލައްވައިފިއެވެ.\nނިއުޔޯކްގައި މިއަދު ކުރިއަށްދިޔަ “ބްލޫ ލީޑާސް ކޯލް ޓު އެކްޝަން އޮން އޯޝަން އެންޑް ކްލައިމެޓް ސަމިޓް” ގައި ބައިވެރިވެވަޑައިގެން ވާހަކަފުޅު ދައްކަވަމުން ރައީސް ވަނީ ކަނޑާއި ކަނޑުގެ ދިރުންތަކަކީ ރާއްޖެ ފަދަ ގައުމުތަކުގެ ދެމިއޮތުމާއި ރައްޔިތުންގެ ދިރިއުޅުމާއި ގުޅިފައިވާ އެއްޗެހިކަމަށެވެ.\nއެހެންކަމުން ރާއްޖެ ފަދަ ގައުމުތަކަކީ މޫސުމަށް އަންނަ ނޭދެވޭ ބަދަލުތަކާއި ކަނޑުގެ ލޮނުގަނޑު އުފުލުމުގެ ނުރައްކާ އެންމެ ބޮޑަށް ކުރިމަތިވެފައިވާ އެއް ގައުމުކަން ފާހަގަކުރައްވާ މޫސުމަށް އަންނަ ނޭދެވޭ ބަދަލުތަކުގެ އަސަރު ކުޑަކުރުމަށް މަސައްކަތްކޮށްދިނުމަށް ރައީސް ގޮވާލެއްވިއެވެ.\nއަދި ވިދާޅުވީ، ދެމެހެއްޓެނިވި އަދި ކަނޑުތަކުގެ ދެމިއޮތުމަށް ބާރުއަޅާ އިގްތިސާދުތަކެއް ބިނާކުރުމަކީ ދިވެހިންގެ ކޮނޑުގައި އެޅިފައިވާ ޒިންމާއެއް ކަމަށްވާއިރު ދުނިޔޭގެ ކަނޑުތަކުގެ 30 ޕަސެންޓް ހިމާޔަތްކުރެވޭ ގޮތަކަށް ކަންކަން ބައްޓަން ކުރުމަށް ބައިނަލްއަގްވާމީ ލީޑަރުން އެއްބަސްވެވަޑައިގެންނެވުމަށް ވިދާޅުވިއެވެ.\nކަނޑުތަކުގެ ނާޒުކުކަމުގެ މައްޗަށް އަލިއަޅުއްވާލައްވައި ރައީސް ވިދާޅުވީ، ޕްލާސްޓިކްގެ ސަބަބުން ތިމާވެއްޓަށް ކުރިމަތިވެފައިވާ ނުރައްކަލާއި ކަނޑަށް އުކާލެވޭ ޕްލާސްޓިކް ކުނީގެ ސަބަބުން ކަނޑުތަކުގެ ދިރުންތައް މަރުވެ، ފަރުތައް ހަލާކުވެ، ރާއްޖޭގެ ގުދުރަތީ ރީތިކަން ގެއްލެމުންދާ ކަމަށެވެ.\nއަދި މައްސަލަތައް ހައްލު ކުރުމުގައި ބައިނަލްއަގުވާމީ މުޖުތަމައުގެ ފުރިހަމަ އެއްބާރުލުމާއި އެހީތެރިކަމަށް އެދިވަޑައިގެން ރައީސް ވަނީ، އެއް ފަހަރު ބޭނުންކޮށްފައި އުކާލެވޭ ޕްލާސްޓިކް ބޭނުންކުރުން ހުއްޓާލުމަށް ގޮވާލައްވާފައެވެ.\nސަމިޓްގައި އިތުރަށް ވާހަކަފުޅު ދައްކަވަމުން ރައީސް ވަނީ މޫސުމަށް އަންނަ ނޭދެވޭ ބަދަލުތަކުގެ ގެއްލުން ކުޑަކޮށް، އެކަމުން ރައްކާތެރިވުމަށް ހަރުދަނާ ނިޒާމެއް ގާއިމްކުރުމަކީ ސަރުކާރުގެ ހާއްސަ އަމާޒެއް ކަމަށް ވިދާޅުވެފައެވެ.\nއަދި މޫސުމަށް އަންނަ ނޭދެވޭ ބަދަލުތަކުގެ ގެއްލުން ކުޑަކޮށް، އެކަމުން ރައްކާތެރިވުމާއި އެކަމުގެ އަސަރުތަކުން އަރައިގަނެވޭނެ ހަރުދަނާ ނިޒާމެއް ގާއިމްކުރުމަށް ރާއްޖެއިން ކުރަމުންދާ މަސައްކަތްތަކުގެ މައުލޫމާތު ބައްދަލުުވމުގެ ބައިވެރިންނާއި ހިއްސާ ކުރައްވަމުން ރައީސް ވިދާޅުވީ، ޕެރިސް އެއްބަސްވުމާއި އެއްގޮތަށް ޖައްވަށް ވިހަ ގޭސްތައް ދޫކުރާ މިންވަރު މަދުކުރުމަށް ރާއްޖެއިން ހަރުދަނާ ފިޔަވަޅުތަކެއް އަޅަމުންދާ ކަމަށެވެ.\nއަދި އިޔާދަކުރަނިވި އީޖާދުތައް ބޭނުންކުރުމަށް ބާރުއެޅުމާއި ދަތުރުފަތުރުގެ ނިޒާމުގެ ތެރެއިން ތިމާވެއްޓަށް ކުރާ އަސަރު ކުޑަކުރުމަށް ބާރުއަޅާ މިންގަނޑުތަކެއް ތަންފީޒު ކުރުމަށް މަސައްކަތް ކުރައްވަމުން ގެންދަވާ ކަމުގައި ވެސް އެމަނިކުފާނު ވިދާޅުވިއެވެ.\nAuthor މުޙައްމަދު އިބްރާހިމްPosted on September 25, 2019 December 16, 2019 Categories featured main, ޚަބަރުLeaveacomment on މުޅި ދުނިޔެއަށް ރައީސް: މޫސުމީ ބަދަލުތަކުގެ އަސަރު ކުޑަކުރުމަށް މަސައްކަތް ކޮށްދެއްވާ\nފަލަސްތީނުގެ މައްސަލަ ހައްލުކުރަން އދ. ނުކުޅެދިފައިވުމަކީ ހިތާމަކުރާކަމެއް: ރައީސް\nފަލަސްތީނާއި އިޒްރޭލުގެ މައްސަލަ ޙައްލުކުރުމަށް އ.ދ. ގެ މެންބަރު ޤައުމުތައް ނުކުޅެދިފައިވުމަކީ ހިތާމަކުރައްވާކަމެއްކަމުގައި ރާއްޖޭގެ ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް ވިދާޅުވެއްޖެއެވެ.\nރައީސުލްޖުމްހޫރިއްޔާ މިހެން ވިދާޅުވީ ނިއުޔޯކުގައި މިހާރު ކުރިޔަށްދާ އ.ދ. ގެ 74 ވަނަ ޢާންމު މަޖިލީހުގައި ތަޤްރީރު ކުރައްވަމުންނެވެ.\nރާއްޖޭގެ ރައީސަކު އދ ގެ މަޖިލީހުގައި ތަގްރީރުނުކުރައްވާތާ ހަތް އަހަރަށް ފަހު މިހާރު ކުރިޔަށްދާ އދ ގެ މަޖިލީހުގައި ތަގްރީރުކުރައްވަމުން ދިވެހިރާއްޖޭގެ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވިދާޅުވީ ފަލަސްތީނާއި އިޒްރޭލުގެ މައްސަލަ ޙައްލުކުރުމަށް އ.ދ. ގެ މެންބަރު ޤައުމުތައް ނުކުޅެދިފައިވާކަން ހިތާމައާއެކު ފާހަގަ ކުރައްވާކަމަށާއި، ފަލަސްތީނުގެ ރައްޔިތުންނާއެކު ރާއްޖެއިން އަބަދުވެސް ދެމިތިބޭނެކަމުގައި ވިދާޅުވިއެވެ.\nމީގެ އިތުރުން އެމަނިކުފާނު ވަނީ އިޒްރޭލުން ފަލަސްތީނުގެ ރައްޔިތުންގެ ވަޒަނަށް ޤަވާއިދާ ޚިލާފަށް އަރައިގަނެ ފަލަސްތީނު ރައްޔިތުންގެ ޙައްޤުތަކަށް އިޒްރޭލުން އަރައިގެންފައިވާތީ އެކަން ހަރުކަށި އިބާރާތުން ކުށްވެރިކުރައްވާފައެވެ.\nއ.ދ. އުފެދިފައި ވަނީ ފަނާކުރަނިވި ދެ ހަނގުރާމައެއްގެ ސަބަބުން އަނދާއަޅިއަށް ވެގެންދިޔަ އެތައް މިލިއަން އިންސާނުންގެ ނެތިދިއުމުގެ ތެރެއިން ކަމަށާއި، އ.ދ. ގެ އަސްލު ބިނާވެފައި ވަނީ އިންސާނީ މިނިވަންކަމުގެ މަތިވެރިކަމާއި އަމިއްލަ ޤައުމިއްޔަތެއް ބިނާކުރުމުގެ ފުރުސަތު ކަށަވަރުކޮށްދޭ އަސާސް ތަކެއްގެ މައްޗަށް ކަމަށްވާތީ ބައިނަލްއަޤްވާމީ މައިދާނުގައި ކުދި ޤައުމުތަކަށްވެސް ބަސްބުނުގެ އިޙުތިޔާރު ލިބިދޭކަމުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވިދާޅުވެއްޖެއެވެ.\nރައީސުލްޖުމްހޫރިއްޔާ ކުރެއްވި ތަޤުރީރުގައި ރާއްޖެ ދުނިޔެއާ އެކަހެރިވެގެން އޮތް އޮތުން ނިމުމަކަށް ގެންނަވައި ރާއްޖޭގައި އަލުން ޑިމޮކްރަސީ އިޔާދަވުމުގެ މަގަށް ދަތުރުފެށިފައިވާތީ އެކަމާ އުފާފުޅު ކުރައްވާކަމުގައި ވިދާޅުވިއެވެ. އަދި ރާއްޖެއިން މިހާރު މަސައްކަތްކުރަމުން އަންނަނީ ޚުދުމުޚްތާރު ވިސްނުންތަކާ ދެކޮޅަށްކަން ރައީސްގެ ވާހަކަފުޅުގައި ފާހަގަކުރެއްވިއެވެ.\nރައީސުލްޖުމްހޫރިއްޔާގެ ވާހަކަފުޅުގައި މައުނަވީ ޑިމޮކްރަސީއެއްގައި އޮންނަ ކަމަކީ ހަމައެކަނި އިންތިޚާބުތައް ބޭއްވުން ނޫންކަމަށާއި އޭގެ އިތުރުން ރައްޔިތުންނާ ގުޅޭ މުހިންމު ނިންމުންތައް ނިންމުމުގައި ރައްޔިތުންގެ ބައިވެރިވުން އިތުރުކުރަން ޖެހޭ ކަމަށްވެސް ވިދާޅުވިއެވެ.\nއަދި ރާއްޖޭގައި އެންމެފަހުން ބޭއްވި ރިޔާސީ އިންތިޚާބުގައި ސަރުކާރަށް ލިބުނު ކާމިޔާބީއާއެކު އެމަނިކުފާނުގެ ކޮނޑުފުޅުގައި އެޅިފައިވާ މި ޒިންމާއަކީ ކުޑަ ޒިންމާއެއްގެ ގޮތުގައި ނުނަންގަވާނެކަމަށާއި ޑިމޮކްރަސީ ހަރުދަނާކުރުމަށް އަދިވެސް ގިނަ މަސައްކަތްތަކެއް ކުރަން ހުރިކަން ރައީސުލްޖުމްހޫރިއްޔާގެ ވާހަކަފުޅުގައި ފާހަގަކުރެއްވިއެވެ.\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް މިފަހަރު ތަޤުރީރުކުރެއްވީ ޢާންމު މަޖިލީހުގައި ޤައުމުތަކުގެ ލީޑަރުން ތަޤުރީރުކުރައްވާ ތަރުތީބުގެ6ވަނައަށެވެ. މިއީ ދުނިޔޭގެ ބޮޑެތި ޤައުމުތަކާ އެއްހަމައެއްގައި އ.ދ.ގެ އާންމު މަޖިލީހުގެ ޖަލްސާއެއްގެ އެންމެ ކުރީކޮޅުގައި ބަސްބުނުމަށް ރާއްޖެއަށް ލިބުނު ވަރަށް މުހިންމު ފުރުޞަތެކެވެ.\nAuthor .Posted on September 24, 2019 Categories featured main, ޚަބަރުLeaveacomment on ފަލަސްތީނުގެ މައްސަލަ ހައްލުކުރަން އދ. ނުކުޅެދިފައިވުމަކީ ހިތާމަކުރާކަމެއް: ރައީސް\nވަގު ޕާސްޕޯޓެއްގައި ރާއްޖެ އެތެރެވާން އުޅުނު އަންހެނަކު ހުއްޓުވައިފި\nވަގު ޕާސްޕޯޓެއް ބޭނުންކޮށްގެން ރާއްޖެ އެތެރެވުމަށް މަސައްކަތްކުރި ބިދޭސީ އަންހެނަކު މޯލްޑިވްސް އިމިގްރޭޝަނުން ހުއްޓުވައިފިއެވެ.\nއިމިގްރޭޝަނުން މިއަދު ބުނީ، ނަކަލު ކޮށްފައިވާ ޕާސްޕޯޓެއް ބޭނުން ކޮށްގެން ވެލާނާ އިންޓަނޭޝަނަލް އެއާޕޯޓުން ރާއްޖެ އެތެރެވާން މަސައްކަތްކުރި ބިދޭސީ އަންހެނަކު ހުއްޓުވާފައިވާ ކަމަށެވެ.\nނަމަވެސް އާދައިގެ މަތިން އެހެން ހުއްޓުވާ މީހުންގެ މައުލޫމާތެއް އިމިގްރޭޝަނަކުން މިއަދު ވެސް ހާމައެއް ނުކުރެއެވެ.\nއެހެންކަމުން އޭނާއަކީ ގޮން ގައުމެއްގެ މީހެއް ކަމެއް އަދި އޭނާ ރާއްޖެ އައިސްފައިނީ ކޮން ގައުމަކުން ކަމެއް ނޭނެގެއެވެ. އަދި އޭނާ ހިފެހެއްޓި ދުވަހެއް ވެސް އިމިގްރޭޝަނަކުން ނުބުނެއެވެ.\nވަގު ޕާސްޕޯޓެއްގައި ރާއްޖެ އެތެރެވާން އުޅޭ މައްސަލަތައް މިފަހަކަށް އައިސް އިމިގްރޭޝަނުން ހާމަކުރާ މިންވަރު ވަނީ އިތުރުވެފައެވެ.\nއެގޮތުން މީގެ ދެ ދުވަސް ވެސް ވަގު ޕާސްޕޯޓެއް ބޭނުންކޮށްގެން ވެލާނާ އިންޓަނޭޝަނަލް އެއާޕޯޓުން ރާއްޖެ އެތެރެވުމަށް މަސައްކަތްކުރި ތިން ބިދޭސީއަކު ވަނީ ހުއްޓުވައިފައެވެ.\nAuthor މުޙައްމަދު އިބްރާހިމްPosted on September 24, 2019 Categories ޚަބަރުLeaveacomment on ވަގު ޕާސްޕޯޓެއްގައި ރާއްޖެ އެތެރެވާން އުޅުނު އަންހެނަކު ހުއްޓުވައިފި\nބަޑިބޭސް ގެންގުޅުނު މީހަކު ހައްޔަރުކޮށްފި\nބަޑިބޭސްތަކެއް ގެންގުޅުނު މީހަކު ހައްޔަރުކޮށް ފުލުހުން ތަހުގީގު ކުރަން ފަށައިފިއެވެ. އެ މައްސަލާގައި ހައްޔަރުކޮށްފައިވަނީ 37 އަހަރުގެ ދިވެހި ފިރިހެނެއް ކަމަށެވެ.\nފުލުހުން ބުނީ، އޭނާ ހައްޔަރުކުރީ އިއްޔެ 3:50 ހާއިރު ފަރީދީ ގޯޅީގައި ހުންނަ ނައިބް ރައީސް ފައިސަލް ނަސީމް ދިރިއުޅުއްވާ ހިލާލީގެ ކައިރީގައި ޝައްކުކުރެވޭ ގޮތަކަށް އަމަލުތައް ހުރުމުން ކަމަށެވެ.\nއެގޮތުން އޭނާ ހުއްޓުވައި ބަލައިފާސްކުރިއިރު ބަޑިބޭސް ކަމަށް ޝައްކުކުރެވޭ އެއްޗެހިތަކެއް އޭނާގެ އަތުން ފެނިފައިވާ ކަމަށް ފުލުހުން ބުނެއެވެ.\nއަދި އެ މައްސަލައާ ގުޅިގެން އޭނާ ފުލުހުންގެ ބެލުމުގެ ދަށަށް ގެންގޮސް، އޭނާ ދިރިއުޅޭ ގެ ބަލައިފާސްކުރިއިރު، ބަޑިބޭސް ކަމަށް ޝައްކުކުރެވޭ އެއްޗެހިތަކެއް ވެސް ފެނުނު ކަމަށް ފުލުހުން މައުލޫމާތުދެއެވެ.\nއެ މައްސަލާގައި ހައްޔަރުކުރި މީހާގެ ބަންދުގެ މުއްދަތު ޖެހުމަށް ކްރިމިނަލް ކޯޓަށް އިއްޔެ ހާޒިރު ކުރުމުން ކޯޓުން ވަނީ ހަތް ދުވަހުގެ މުއްދަތެއް ޖަހައިފައެވެ. އަދި އެ މައްސަލަ ފުލުހުން މިހާރު ދަނީ ތަހުގީގު ކުރަމުންނެވެ.\nފަޓާސް އަދި ބަޑި ބޭހުގެ ބާވަތްތައް ރާއްޖެ އެތެރެކުރެވޭނީ ހާއްސަ ހުއްދައެއްގެ ދަށުން، ހާއްސަ ބޭނުންތަކަށެވެ.\nAuthor މުޙައްމަދު އިބްރާހިމްPosted on September 24, 2019 Categories ޚަބަރުLeaveacomment on ބަޑިބޭސް ގެންގުޅުނު މީހަކު ހައްޔަރުކޮށްފި\nގަޑިއަކު 50 މޭލަށް ވައިގަދަވާނެ ކަމަށް ލަފާކޮށް، ބޮޑު ސަރަހައްދަކަށް ރީނދޫ ސަމާލު!\nރާއްޖެއަށް މިހާރު ކުރަމުންދާ ހުޅަނގު މޫސުމުގެ ބާރު ގަދަވެ، ރާއްޖޭގެ ބޮޑު ބަޔަކަށް ރީނދޫ ސަމާލު ނެރެފިއެވެ.\nމޫސުމާބެހޭ ޤައުމީ އިދާރާ، މެޓް އޮފީހުން މިއަދު ހަވީރު 5:30 މިރޭ 9:30 އާ ހަމައަށް ސަމާލު ނެރެފައިވަނީ ހއ. އަތޮޅުން ތ. އަތޮޅާ ހަމައަށެވެ.\nމެޓް އޮފީހުން ބުނީ، ސަމާލު ނެރެފައިވާ ސަރަހައްދުތަކަށް އެވްރެޖް ގޮތެއްގައި ގަޑިއަކު 30 މޭލާއި 40 މޭލާ ދެމެދުގެ ބާރު މިނުގައި ވައިޖެހޭނެ ކަމަށެވެ. އަދި ވިލާގަނޑުގައި ގަޑިއަކު ގާތްގަނޑަކަށް 50 މޭލަށް ވައިގަދަވުން އެކަށީގެންވާ ކަމަށެވެ.\nރާއްޖޭގެ މޫސުން ކުރިއަށް އޮތް 24 ގަޑިއިރަށް ލަފާކުރާއިރު، ރާއްޖޭގެ އެކިހިސާބަށް ވިއްސާކޮށް އަދި ބައެއް ރަށްތަކަށް ގުގުރުމާއެކު ބޯކޮށް ވާރޭވެހުން އެކަށީގެންވެއެވެ.\nވައިޖެހޭނެ ކަމަށް ބެލެވެނީ ހުޅަނގުން، ދެކުނުގެ އަތޮޅުތަކަށް ގަޑިއަކު 10 މޭލާއި 20 މޭލާ ދެމެދުގެ ބާރު މިނުގައެވެ. އެހެން ހިސާބުތަކަށް 15 މޭލާ ދެމެދުގެ ބާރުމިނުގައި ވައި ޖެހޭނެ ކަމަށް މެޓް އޮފީހުން ލަފާކުރެއެވެ.\nމެޓް އޮފީހުން ބުނީ، އުތުރާއި މެދުތެރޭގެ ކަނޑުތައް އާންމުގޮތެއްގައި ގަދަވާނެ ކަމަށާއި ދެކެނުގައި އާދައިގެ ވަރަކަށް ގަދަވެފައި ވިލާގަނޑުގައި ގަދަވާނެ ކަމަށެވެ.\nރާޅުގެ އުސްމިން އުޅޭނެ ކަމަށް ލަފާކޮށްފައިވަނީ އުތުރާއި މެދުތެރޭގައި ފަސް ފޫޓާއި ހަތް ފޫޓާ ދެމެދުގައެވެ. އަދި ދެކުނުގައި ތިން ފޫޓާއި ހަ ފޫޓަށް ރާޅުގެ އުސްމީން އަރާނެ ކަމަށް މެޓް އޮފީހުން ވަނީ ލަފާކޮށްފައެވެ.\nރާއްޖެއަށް ކުރަމުންދާ ހުޅަނގު މޫސުމުގެ ބާރު ގަދަވެފައިވާތީ މެޓް އޮފީހުން ވަނީ އާންމުކޮށް ހުރިހާ ފަރާތްތަކުން، ހާއްސަކޮށް ކަނޑުދަތުރުކުރާ ފަރާތްތަކުން މޫސުމަށް ސަމާލުވުމަށް އިލްތިމާސް ކޮށްފައެވެ.\nAuthor މުޙައްމަދު އިބްރާހިމްPosted on September 24, 2019 Categories featured 4, ޚަބަރުLeaveacomment on ގަޑިއަކު 50 މޭލަށް ވައިގަދަވާނެ ކަމަށް ލަފާކޮށް، ބޮޑު ސަރަހައްދަކަށް ރީނދޫ ސަމާލު!\nދީނަށް ފުރައްސާރަކޮށް ޕޯސްޓް ކުރަމުން އައި “ޖުހާ” ޕޭޖް ބްލޮކްކޮށްފި\nއިސްލާމް ދީނަށް ފުރައްސާރަކުރާ ލިއުންތަކާއި ކުރެހުންތައް ފަތުރަމުން ދިޔަ ފޭސްބުކް ޕޭޖް “ޖުހާ” ބްލޮކް ކޮށްފިއެވެ.\nސައިންސް އެންޑް ޓެކްނޮލޮޖީ މިނިސްޓްރީގެ ޑެޕިއުޓީ މިނިސްޓަރު އަލީ ޞާލިހު ވިދާޅުވީ އެ ޕޭޖް ބްލޮކް ކުރީ އެ ޕޭޖްގެ ޝަކުވާ ފުލުހުންނަށް ބަޔަކު ހުށަހެޅުމުން ފުލުހުންގެ އިދާރާ އިން އެ ޕޭޖް ބްލޮކްކުރަން އެންގުމުން ކަމަށެވެ.\nއިސްލާމްދީނަށް ފުރައްސާރަކޮށް، ރައްޔިތުންގެ މެދުގައި ރުޅިވެރިކަން އުފައްދާ، މިކަހަލަ ކަންތައްތައް ކުރަން އަޅުގަނޑުމެން ޖާގައެއް ނުދޭނަން. މިކަހަލަ ޕޭޖްތައް ބްލޮކް ކުރަމުން ގެންދާނަން،” އަލީ ވިދާޅުވި އެވެ.\nޕޭޖް ހިންގި މީހާ ދެނެގަނެވިދާނެތޯ ދެންނެވުމުން އަލީ ވިދާޅުވީ އެ ތަހުގީގުކުރާނީ ފުލުހުން ކަމަށެވެ.\nޖުހާގެ ނަމުގައި ހިންގާ ޕޭޖްގެ ޝަކުވާ އާއްމުން ކުރާތާ ވަރަށް ގިނަ ދުވަސް ވެއްޖެ އެވެ. އެ ޕޭޖް ބްލޮކް ނުކޮށްގެން ސޯޝަލް މީޑިއާގައި ކަންބޮޑުވުން ފާޅުކުރި ބައެއް މީހުން ބުނަމުން އައީ “ލާދީނީ މީހުންނަށް” ފާޑުކިޔާ ޕޭޖްތައް ބްލޮކް ކުރާއިރު ދީނަށް ފުރައްސާރަކުރާ ޕޭޖްތައް ބްލޮކް ނުކުރާ ކަމަށެވެ.\nAuthor މިންހަތް މުހައްމަދުPosted on September 24, 2019 Categories ޚަބަރުLeaveacomment on ދީނަށް ފުރައްސާރަކޮށް ޕޯސްޓް ކުރަމުން އައި “ޖުހާ” ޕޭޖް ބްލޮކްކޮށްފި\nމޫސުން ގޯސްވާނެ ކަމަށް އުތުރުގެ އަތޮޅު ތަަކަށް ޔެލޯ އެލާޓް ނެރެފި\nކުރިއަށް އޮތް ވަގުތުތަކުގައި ހއ.އަތޮޅާއި ނ.އަތޮޅާއި ދެމެދުގެ ސަރަހައްދުތަކަށް ބޯކޮށް ވާރޭ ވެހި 45 މޭލަށް ވައި ގަދަވާނެ ކަމަށް ލަފާކޮށް ރީނދޫ ސަމާލު (ޔެލޯ އެލާޓް) ނެރެފިއެވެ. ރީނދޫ ސަމާލު ނެެރެފައި ވަނީ މިއަދު މެންދުރުފަހު 13:30 އާއި ހަމައަށެވެ.\nމޫސުމާއި ބެހޭ ގައުމީ އިދާރާ އިން މިއަދު ވިދާޅުވީ ކުރިއަށް އޮތް 24 ގަޑިއިރު ވެސް ރާއްޖޭގެ ބޮޑުބަޔަކަށް ވިއްސާރަ ކުރާނެ ކަމަށާއި އަދި ބައެއް ރަށްތަކަށް ގުގުރުމާއެކު ބޯކޮށް ވާރޭ ވެހޭނެ ކަމަށް ލަފާކުރެވޭ ކަމަށެވެ.\nވައިޖެހޭނީ ހުޅަނގުދެކުނާއި ހުޅަނގުން، ދެކުނުގެ އަތޮޅުތަކަށް ގަޑިއަކު 08 މޭލާއި 18 މޭލު ދެމެދުގެ ބާރުމިނުގައި އަދި އެހެން ހިސާބުތަކަށް ގަޑިއަކު 13 މޭލާ 23 މޭލާ ދެމެދުގެބާރުމިނުގައި ކަމަށާއި ވިލާގަނޑުގައި 45 މޭލަށް ވައިގަދަވާނެ ކަމަށް ލަފާކުރެވޭ ކަމަށް މޫސުމާއި ބެހޭ ގައުމީ އިދާރާ އިން ވިދާޅުވިއެވެ.\nރާއްޖޭގެ ކަނޑުތައް އާދައިގެ ވަރަކަށް ގަދަވެފައި ވިލާގަނޑުގައި ގަދަވާނެ ކަމަށް ލަފާ ކުރެވެއެވެ.\nއެހެންކަމުން އެންމެހާ ފަރާތްތަކުން މޫސުމަށް ސަމާލުވުމަށް މޫސުމާއި ބެހޭ ގައުމީ އިދާރާ އިން އިލްތިމާސް ކުރައްވައެވެ.\nAuthor މިންހަތް މުހައްމަދުPosted on September 24, 2019 Categories ޚަބަރުLeaveacomment on މޫސުން ގޯސްވާނެ ކަމަށް އުތުރުގެ އަތޮޅު ތަަކަށް ޔެލޯ އެލާޓް ނެރެފި\nޚާރިޖީ ސިޔާސަތު ބައްޓަންވެފައި ވަނީ ރާއްޖެ އާއި އިންޑިޔާ އާ ދެމެދު އޮންނަ ގުޅުން ހަރުދަނާ ކުރުމަށް\nރައީސުލްޖުމްހޫރިއްޔާ އިތުރަށް ދެއްކެވި ވާހަކަފުޅުގައި މީގެ ކުރިން ދެ ޤައުމުން އިޤްތިޞާދީ ގޮތުން އެއްބަސްވެފައިވާ ތަރައްޤީގެ މަޝްރޫޢުތަކުގެ މައްޗަށް އަލިއަޅުއްވާލައްވައި މީގެ ތެރެއިން ބައެއް މަޝްރޫޢުތަކުގެ ޢަމަލީ މަސައްކަތް ފެށި ދެ ޤައުމުގެ ބަދަހި ގުޅުމުގެ ފައިދާ ދިވެހިންނަށް ކުރަން ފަށާފައިވާކަމުގައި ވިދާޅުވެފައެވެ. މީގެ އިތުރުން، ރައީސުލްޖުމްހޫރިއްޔާވަނީ، ބައިނަލްއަޤްވާމީ މައިދާނުގައި، ޚާއްޞަކޮށް މޫސުމަށް އަންނަ ބަދަލުތަކާއިބެހޭ “ކްލައިމެޓް އެކްޝަން ސަމިޓް” ގައި އިންޑިއާއިން އަދާކުރަމުންދާ ދައުރު ފާހަގަކުރައްވައި، އެކަމަށް މަރުޙަބާ ވިދާޅުވެފައެވެ.\nAuthor މިންހަތް މުހައްމަދުPosted on September 24, 2019 Categories featured main, ޚަބަރުLeaveacomment on ޚާރިޖީ ސިޔާސަތު ބައްޓަންވެފައި ވަނީ ރާއްޖެ އާއި އިންޑިޔާ އާ ދެމެދު އޮންނަ ގުޅުން ހަރުދަނާ ކުރުމަށް\nމޫސުމީ ބަދަލުތަކާ ކުރިމަތިލާން ރާއްޖޭގެ މޮޑެލްއަށް އަމަލުކުރަން ރައީސް ގޮވާލައްވައިފި\nމޫސުމަށް އަންނަ ބަދަލުތަކާ ކުރިމަތިލުމުގައި ރާއްޖެއިން ގެންގުޅޭ މޮޑެލަށް އެހެން ގައުމުތަކުން ވެސް އަމަލުކުރުމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ގޮވާލައްވައިފިއެވެ.\nރައީސް މިކަމަށް ގޮވާލެއްވީ މިހާރު އެމެރިކާގެ ނިއުޔޯކްގައި ކުރިއަށްދާ 74 ވަނަ އދ. ގެ އާންމު މަޖިލީހުގެ ތެރެއިން، އދ.ގެ ސެކްރެޓަރީ ޖެނެރަލް އެންޓޯނިއޯ ގުޓާރޭޒް ބޭއްވެވި ކްލައިމެޓް އެކްޝަން ސަމިޓްގައި ވާހަކަފުޅުދައްކަވަމުންނެވެ.\nމި ސަމިޓަކީ ޕެރިސް އެގްރީމެންޓުގެ ދަށުން މޫސުމަށް އަންނަ ބަދަލުތަކާގުޅޭ ކަންކަން އެންމެ ހަރުދަނާގޮތެއްގައި ތަންފީޒުކުރެވިގެންދާނެ ގޮތްތައް ހޯދުމާއި ދެމެހެއްޓެނިވި ތަރައްގީގެ އަމާޒަށް ވާސިލް ވުމަށް ގައުމުތައް ގުޅިގެން ކުރަންހުރި ކަންކަން ދެނެގަތުމަށް ބޭއްވެވި ސަމިޓެކެވެ.\nސަމިޓުގައި ވާހަކަފުޅު ދައްކަވަމުން ރައީސް ވިދާޅުވީ، ރާއްޖެއިން އަމަލުކުރަމުން ގެންދާ “ކްލައިމެޓް ސްމާޓް ރެސިލިއަންޓް އައިލެންޑް އިނިޝިއޭޓިވް” މޮޑެލަކީ މޫސުމަށް އަންނަމުންދާ ބަދަލުތަކާއި ކުރިމަތިލުމަށް ސްމޯލް އައިލެންޑް ޑިވެލޮޕިން ސްޓޭޓްސް (ސިޑްސް) ނުވަތަ ތަރައްގީވަމުން އަންނަ ކުދި ޖަޒީރާ ގައުމުތަކަށް ހާސިލުކުރެވޭނެ ފަދަ ވަށާޖެހޭ ފިޔަވަޅުތަކެއްގެ މައްޗަށް ބިނާވެފައިވާ މޮޑެލެއް ކަމަށެވެ.\nއަދި މިފަދަ މޮޑެލެއް އިހްތިޔާރު ކުރުމުގެ މައިގަނޑު ބޭނުމަކީ ގުދުރަތީ ވެށްޓާއި ގުޅި ލާމެހިފައިވާ ދެމެހެއްޓެނިވި މުޖުތަމައެއް ބިނާކުރުންކަން ފާހަގަކުރައްވާ ރައީސް ވިދާޅުވީ، ރާއްޖޭގެ މި މޮޑެލްއަކީ ކުދި ޖަޒީރާ ގައުމުތަކަށް އެކަށޭނެ އަދި ގުޅިގެން ހާސިލްކުރެވޭނެ ފިޔަވަޅުތަކެއް ހިމެނޭ މޮޑެލެއް ކަމަށެވެ.\nރާއްޖެއިން ގެންގުޅޭ “ކްލައިމެޓް ސްމާޓް ރެސިލިއަންޓް އައިލެންޑް އިނިޝިއޭޓިވް” މޮޑެލް މައިގަނޑު ގޮތެއްގައި އަމާޒުހިފާފައިވަނީ ތިމާވެއްޓާބެހޭ 11 މައިގަނޑު ދާއިރާއަކުން ހާސިލްކުރާނެ ކަންތައްތަކެއްގެ މައްޗަށެވެ.\nއޭގެ ތެރޭގައި ހިމާޔަތްކޮށްފައިވާ ސަރަހައްދުތަކެއް ކަނޑައެޅުމާއި އެއްފަހަރު ބޭނުންކޮށްފައި އުކާލެވޭ ޕްލާސްޓިކުގެ ބޭނުންކުރުން ހުއްޓާލުމާއި އާ އީޖާދުތަކުގެ އެހީ ހޯދުމާއި އެއް ރަށާއި އަނެއް ރަށާ ދަތުރުފަތުރުން ގުޅުވާލުމާއި ކާބޯތަކެތީގެ ރައްކާތެރިކަން ކަށަވަރު ކުރުމާއި ތިމާވެއްޓާ ރަހުމަތްތެރި ފަތުރުވެރިކަން ކުރިއެރުވުން ހިމެނެއެވެ.\nއަދި ތިމާވެއްޓާ ރަހުމަތްތެރި ފަތުރުވެރިކަން ކުރިއެރުވުމާއި މޫސުމަށް އަންނަ ބަދަލުތަކުގެ ގެއްލުންތައް ކުޑަވާނެގޮތަކަށް އުމްރާނީ ތަރައްގީ ގެނައުމާއި އިޔާދަކުރަނިވި ހަކަތައިގެ ބޭނުން ހިފުމާއި ދެމެހެއްޓެނިވި ގޮތެއްގައި ކުނި މެނޭޖްކުރުން އެ މޮޑެލްގައި ހިމެނެއެވެ.\nAuthor މުޙައްމަދު އިބްރާހިމްPosted on September 23, 2019 Categories featured main, ޚަބަރުTags Climate Change, Ibrahim Mohamed Solih, United NationsLeaveacomment on މޫސުމީ ބަދަލުތަކާ ކުރިމަތިލާން ރާއްޖޭގެ މޮޑެލްއަށް އަމަލުކުރަން ރައީސް ގޮވާލައްވައިފި\nމޫސުން އިތުރަށް ގޯސްވެ، ކ. އަތޮޅުން ވ. އަތޮޅަށް ރީނދޫ ސަމާލު ނެރެފި\nރާއްޖެއަށް މިހާރު ކުރަމުންދާ މޫސުމީ ވިއްސާރައިގާ މޫސުން ގޯސްވެ، ކ. އަތޮޅުން ވ. އަތޮޅަށް ރީނދޫ ސަމާލު ނެރެފިއެވެ.\nމޫސުމާބެހޭ ޤައުމީ އިދާރާ، މެޓް އޮފީހުން މިރޭގެ 12:00 އާ ހަމައަށް ނެރެފައިވާ ސަމާލުގައި ބުނެފައިވަނީ ކ. އަތޮޅުން ވ. އަތޮޅަށް ބޯކޮށް ވާރޭ ވެހޭނެ ކަމަށެވެ.\nއަދި ވިލާގަނޑުގައި ގަޑިއަކު ގާތްގަނޑަކަށް 45 މޭލަށް ވައި ގަދަވުން އެކަށީގެންވާ ކަމަށް މެޓް އޮފީހުން ނެރުނު ސަމާލުގައި ބުނެފައިވެއެވެ.\nމިރޭ 8:00 އިން ކުރިއަށް އޮތް 24 ގަޑިއިރަށް ރާއްޖޭގެ މޫސުން ކުރިއަށް ލަފާކުރާ ގޮތަށް ބަލާއިރު ރާއްޖޭގެ އެކިހިސާބަށް ވިއްސާރަކޮށް، ބައެއް ރަށްތަކަށް ގުގުރުމާއެކު ބޯކޮށް ވާރޭވެހުން އެކަށީގެންވެއެވެ.\nވައިޖެހޭނެ ކަމަށް ބެލެވެނީ ހުޅަނގު ދެކުނާއި ހުޅަނގުން ދެކުނުގެ އަތޮޅުތަކަށް ގަޑިއަކު 8 މޭލާއި 18 މޭލާ ދެމެދުގެ ބާރު މިނުގައި އަދި އެހެން ހިސާބުތަކަށް 13 މޭލާއި 23 މޭލާ ދެމެދުގެ ބާރުމިނުގައެވެ.\nއަދި ވިލާގަނޑުގައި 45 މޭލަށް ވައިގަދަވުން އެކަށީގެންވާ ކަމަށް މެޓް އޮފީހުން ބުނެއެވެ.\nމޫސުމާބެހޭ އިދާރާއިން ބުނީ، ކަނޑުތައް އާދައިގެވަރަކަށް ގަދަވެފައި ވިލާގަނޑުގައި ގަދަވާނެ ކަމަށެވެ. އެހެންކަމުން އެންމެހާ ފަރާތްތަކުން މޫސުމަށް ސަމާލުވުމަށް މެޓް އޮފީހުން ވަނީ އިލްތިމާސް ކޮށްފައެވެ.\nAuthor މުޙައްމަދު އިބްރާހިމްPosted on September 23, 2019 Categories featured 4, ޚަބަރުLeaveacomment on މޫސުން އިތުރަށް ގޯސްވެ، ކ. އަތޮޅުން ވ. އަތޮޅަށް ރީނދޫ ސަމާލު ނެރެފި\nރޯވީ ޓެރަރިޒަމްގެ އަމަލަކުން ކަމެއް އަދި ބެލެން ނެތް، ތަހުގީގަށް ބޭރުގެ އެހީ ހޯދަނީ\nމިދިޔަ ހުކުރު ދުވަހުގެ ރޭ މާލޭގައި ހިނގި އަލިފާނުގެ ހާދިސާއަކީ ރޭވިގެން ހިންގި ޓެރަރިޒަމްގެ އަމަލެއްކަން ސާބިތު ކުރެވެން އަދި ނެތް ކަމަށް ފުލުހުން ބުނެފިއެވެ.\nފުލުހުންގެ ފަރާތުން ސީރިއަސް އެންޑް އޮގަނައިޒްގެ ކުރައިމް ޑިޕާޓްމަންޓްގެ ވެރިޔާ ސުޕުރިންޓެންޑެންޓް އޮފް ޕޮލިސް ހަސަން ޝިފާއު އެހެން ވިދާޅުވީ، އަލިފާން ރޯވީ ޓެރަރިޒަމްގެ އަމަލަކުން ކަމަށް ރައްޔިތުންގެ މަޖިލީހުގެ މެމްބަރަކު ވިދާޅުވެފައިވާތީ ނޫސްވެރިއަކު ކުރި ސުވާލަކަށް މިއަދު ޖަވާބު ދެއްވަމުންނެވެ.\nއަލިފާނުގެ ހާދިސާ ހިނގި ސަރަހައްދުގައި ފުލުހުން މިއަދު ބޭއްވި ނޫސްވެރިންގެ ބައްދަލުވުމެއްގައި ޝިފާއު ވިދާޅުވީ، މިހާތަނަށް ބެލި ބެލުމުން އެ ހާދިސާ ހިނގާފައިވަނީ ޓެރަރިޒަމްގެ އަމަލަކުން ކަމަށް ތަހުގީގަށް ސާބިތުވެފައިނުވާ ކަމަށެވެ.\nއަދި ތަހުގީގު ކުރިއަށްދަނީ ހުރިހާ ދިމާލަކަށް ބަލައިގެން ކަމަށާއި ތަހުގީގު ހަނިކުރުމުގެ އެއްވެސް ވިސްނުމެއް ނެތް ކަމަށް އޭނާ ވިދާޅުވިއެވެ.\n” އަޅުގަނޑުމެންގެ ތަހުގީގު ކުރިޔަށް މިގެންދަނީ ހުރިހާ ޕޮޒިބިލިޓީސްތަކަށް ބަލައިގެން…އަލިފާން ރޯވީ ހިނގި އެކްސިޑެންޓަކުންތޯ ނޫނީ ގަސްދުގައި ބަޔަކު ރޯކޮށްލީތޯ، ނޫނީ ޓެރަރިސްޓް ހަމަލާއެއްތޯ އަދި އެ ނޫންވެސް ކަމަކުންތޯ މި ހުރިހާ އެންގަލް އަކުން އަޅުގަނޑުމެން އެބަ ބަލަން. އަދި ފާހަގަކުރެވިފައެއް ނެތް، ޓެރަރިޒަމްގެ އަމަލެއްކަން ސާބިތުވާ ވަރުގެ ހެއްކެތް,” ޝިފާއު ވިދާޅުވިއެވެ.\nއޭނާ އިތުރަށް ވިދާޅުވީ، ހާދިސާ ހިނގަން މެދުވެރިވި ސަބަބު އަދިވެސް ހޯދިފައިނުވާ ކަމަށެވެ. އަދި ތަހުގީގަށްޓަކައި އެ ސަރަހައްދުގެ ސީސީޓީވީ ފޫޓޭޖް ތަކާއި އެހެނިހެން ގޮތްގޮތުން ލިބޭ ވީޑިއޯ އާއި ފޮޓޯފަދަ ތަކެތި ތަހުލީލު ކުރަން ފަށާފައިވާއިރު، ބޭރުގެ އެހީ ހޯދުމުގެ މަޝްވަރާތައް ޕޮލިސީ ލެވެލްގައި ކުރާ ކަމަށް ވެސް ޝިފާއު ވިދާޅުވިއެވެ.\nހެންވޭރު އަބަދަށްފަހި މަގުގައި ހުންނަ އަލިފުށީ ގޭގެ ތިރީގައި ހުރި ކެމިކަލް ގުދަނެއްގައި ރޯވި ހިނގި އަލިފާނުގެ ހާދިސާގައި ހަތަރު ގުދަނެއް ވަނީ އަނދާ ހުލިވެފައެވެ.\nއަދި ހަތް ގެއަކަށް އަލިފާނުގެ އަސަރުކޮށް ބޮޑެތި ގެއްލުންތަކެއް ލިބުނުއިރު، އެ ހާދިސާގައި އަލިފާނުގެ އަސަރު ކުރި ގެއެއްގައި ތާށިވި އުމުރުން 46 އަހަރުގެ އަންހެނަކަު ވަނީ ނިޔާވެފައެވެ. އެ ހާދިސާއާ ގުޅިގެން ވަގުތީ ހިޔާތަކުގައި މިހާރުވެސް 290 އެއްހާ މީހުން އެބަތިއްބެވެ.\nAuthor މުޙައްމަދު އިބްރާހިމްPosted on September 23, 2019 Categories featured main, ޚަބަރުLeaveacomment on ރޯވީ ޓެރަރިޒަމްގެ އަމަލަކުން ކަމެއް އަދި ބެލެން ނެތް، ތަހުގީގަށް ބޭރުގެ އެހީ ހޯދަނީ


Dho?! Hoonu kalhu sayaa eku kaan kandoo boakibaa\nހޫނު ކަޅުސަޔާ އެކު ކާން ކަނޑޫ ބޯކިބާ\nބަނބުކޭލަށް ފަހު މި ދުވަސްކޮޅު އެންމެ ހިނގަނީ ކަނޑުލުން ތައްޔާރުކުރާ އެކި ވައްތަރުގެ ކެއުންތަކެވެ. އެހެންވެ، މިފަހަރު މި އޮތީ "ކަނޑޫބޯކިބާ" ގެ ރެސިޕީއެކެވެ. ކަނޑޫބޯކިބާ އަޅާނެ ގޮތް އަހަރެމެންނަށް ކިޔައިދިނީ ށ.ފެދޫގެ ޒުވާނެއް ކަމަށްވާ އައިޝަތު މުސްތަގީމާ އެވެ. އެ ރަށުގެ ކަނޑޫފާތަކުގެ ވާހަކަ ވެސް، އަހަރެމެން ވާނީ ވަރަށް ފަހުން ގެނެސްދީފަ އެވެ.\nމުސްތަގީމާ ބުނީ މިހާރު ކަނޑޫ މޫސުން ނިމޭތީ، ކަނޑޫ ލިބުން ވަރަށް ދަތިވާން ފަށައިފި ކަމަށެވެ. އެހެންވެ، އޭގެ ކުރިން މި ބޯކިބާ ފިހެވޭތޯ އުޅެމާ ހެއްޔެވެ. ހޫނު ކަޅު ސަޔަކާ އެކު ކަނޑޫބޯކިބާ ކާން ވަރަށް މީރު ވާނެ އެވެ.\n- 500 ގްރާމް ކަނޑޫ\n- 1 ޖޯޑު ކާށި ހުނި\n- 1 ޖޯޑު ފިޔާ\n-2ޖޯޑު ވަޅޯމަސް\n- 1 ގިތެޔޮ މިރުސް\n-2ކޯޅި ހިކަނދިފަތް\n- 1 ލުނބޯ\n- ބައި ސަމުސާ އަސޭމިރުސް\n- 1 ސަމުސާ ލޮނު\n- 1 ސަމުސާ ރީނދޫ\nއެންމެ ފުރަތަމަ ކަނޑޫ ކޮޅުގެ ތޮށި ކަހާފައި އޭގެ ހިތި ފިލުވަން ފެނުގައި ކައްކާށެވެ.\nކަނޑޫބޯކިބާ ފިހެ ނިންމައިފައި.\nފިޔާ، މިރުސް އަދި ހިކަނދިފަތް ކުދިކޮށް ކޮށާލުމަށް ފަހު، އޭގެ ތެރެއަށް ލުނބޯ ހުތް ފިތާލާށެވެ. އަދި މީގެ ތެރެއަށް އަސޭމިރުހާއި، ރަހަ ލާ ވަރަށް ލޮނު ކޮޅެއް އެޅުމަށް ފަހު މޮޑެލާށެވެ. މި އެއްޗެހި މޮޑެ ނިމުނީމާ، ފިޔާގަނޑުގެ ތެރެއަށް ކަނޑުލާއި ވަޅޯމަހާއި ހުނިކޮޅު އަޅައިގެން މޮޑެލާށެވެ. ހުރިހާ އެއްޗެއް ރަނގަޅަށް އެއްވެލީމާ، ރީނދޫކޮޅެއް އަޅައިގެން އަލުން މޮޑެލާށެވެ.\nކަނޑޫބޯކިބާ، ހޫނު ކަޅު ސަޔާއެކު ކާން ވަރަށް މާރު ވާނެ.\nބޯކިބާ ފިހުމަށް ތަވާއެއްގައި ރަނގަޅަށް ތެޔޮ ފޮދެއް ހާކާލުމަށް ފަހު، މޮޑުނު މަސްގަނޑު އޭގެ ތެރެއަށް އަޅައިފައި އެއްވަރުކޮށްލާށެވެ. އެއަށް ފަހު އަވަނަށް ލާ ފިހެލާށެވެ.\nކެއްކުން ށ. ފޭދޫ


ޖަލުގެ އަނިޔާ: ޒާމާނާއި އެކު ދެމިގެން އައި މި ސަގާފަތަށް ނިމުމެއް ނެތް! | | Sangu News\nޖަލުގެ އަނިޔާ: ޒާމާނާއި އެކު ދެމިގެން އައި މި ސަގާފަތަށް ނިމުމެއް ނެތް!\n5 ސެޕްޓެމްބަރ 2019 - 15:51\nކ މާފުށީ ޖަލުގައި ގައިދީންނަށް އަނިޔާ ނުކުރާކަމަށް ބުނެ ޓްވީޓު ކުރުމުން، ޖަލުގެ ތެރެއިން އާއްމުވީ ވީޑިއޯއެއްގެ ސްކްރީންޝޮޓެއް\nގައުމެއްގެ ހަޔާތުގައި ތަފާތު އެކި ދުވަސްތަކަކާއި ކުރިމަތިލާންޖެހިދެއެވެ. މީގެ ތެރެއިން ބައެއް ހާދިސާތަކަކީ، ދިވެހިން ދުވަހަކުވެސް އެ ވާހަކައެއްގެ މަތީން ހަނދާން ނެތޭނެ ވާހަކައެއް ނޫނެވެ. އަނިޔާ ތަހައްމަލް ކުރާ މީހާގެ ހައްގެއް ނޯންނަނީ ބާވޭވެސް މި ވާހަކަތަކުން ހިތައް އަރައެވެ.\nރާއްޖެއަކީ ދުނިޔޭގެ އެހެން ގައުމުތަކާއި އަޅާބަލާއިރު ހުދުމުހުތާރު ކަމާއި، އަނިޔާވެރިކަން ފެނިފައިވާ ގައުމެއް ނޫނެވެ. އެހެން ނަމަވެސް، ތާރީހުގެ ތެރެއިން، އަނިޔާވެެރިކަމާއި ހުދުމުހުތާރު ކަމުގެ ހިނދުކޮޅެއް ނާދެއެކޭ ދެންނެވޭކަށް ނެތެވެ.\nރާއްޖޭގައި، ހުކުމެއް ކުރެވި އެ ހުކުމެއް ތަންފީޒު ކުރާ މީހާއަށް އަނިޔާ ކުރާ ވާހަކައަކީ އާ ވާހަކައަކަށް ނުވާއިރު ޒަމާނުއްސުރެ ހުރަގޭގައި ކުށްވެރިޔާގެ އަތްފައި ބަނދެ މުގުރިން ތެޅި ވާހަކައަކީ އަޅުގަނޑުގެ މި ޒުވާން ކަންފަތުން އަޑުއިވިފައިވާ ވާހަކަތަކެކެވެ.\nމީގެ ފަނަވަރަަކަށް އަހަރުން ކުރީން، އެ ވާހަކަތައް އިތުރަށް ގަދަވެގެން އައެވެ. މީގެ ފަނަރަ ވަރަކަށް އަހަރު ކުރީން، ކުރީގެ ރައީސް މައުމޫން އަބްދުލް ގައްޔޫމްގެ ވެރިކަމުގައި ޖަލުގެ އަނިޔާ ރަތް އަކުރުން ސިއްކަ ޖަހަންޖެހުނީ މާފުށީ ޖަލުގައި ސިފައިންގެ ބަޔަކު އަނިޔާކޮށް މ. އޭޝިޔާ، ހަސަން އީވާން ނަސީމް އަނިޔާވެރިކޮށް މަރާލުމާއި ޖަލުގެ ގައިދީންގެ ތެރެއަށް ސިފައިން ބަޑިޖަހައި ބަޔަކު މަރައި ޒަހަމް ކުރި ދުވަހާއި އެކުގައިއެވެ.\nމިއަދުވެސް އީވާންގެ އާއިލާ ފިޔަވާ މި ވާހަކަ ދައްކާނެ މީހެއް ނެތެވެ. ދައްކާ މީހަކު، އީވާންގެ ވާހަކަތައް ދައްކަނީ ސިޔާސީ ބޭނުމެއް ހާސިލު ކުރުމަށެވެ. އީވާން ނަސީމްގެ މަރާއި މާފުށީ ޖަލުގެ ބަޑި ޖެހުމުގެ ހާދިސާއާ ގުޅިގެން ދިވެހިންގެ މެދުގައި ކަނޑައަޅާފައި އޮތް އިންތަކުން ނުކުމެ ހައިޖާނުހަދާ މުޅި ގައުމު ހަލަބޮލި ކޮށްލިއެވެ.\nދިގު ތިރީސް އަހަރުގެ އަނިޔާވެރިކަމެއްގެ ވާހަކަ އަކާއި އެކު، އެބުނާ އެމްޑީޕީ ކުރިއަރައިގަންނަން ނެގި ހަތިޔާރަކީވެސް ޖައްވާއި ފަޒާއަށް ބަޑިޖެހި ހާދިސާއާއި އެކުއެވެ.\nބަޔަކު މިހުރިހާ ވާހަކައެއް ދައްކަނީ އަމިއްލަ ސިޔާސީ މަންފާއަށެވެ. އެންމެ ފުރަތަމަވެސް، ވެރިކަމެއް ނިމުމަކަށް ގެނައުމަށް ބުނަމުން ދިޔައީ ޖަލުގައި ގައިދީންނަށް ކުރާ އަނިޔާގެ ވާހަކައެވެ.\nރައީސް މައުމޫންގެ ވެރިކަމުގައި ދަންވަރުވުމުން އޮފިސަރުން ނިދި ފިލުވާ، ސަކަރާތް ޖަހަން ގައިދީންނަށް އަނިޔާ ކުރި ވާހަކައެވެ. އެވެރިން ގައިދީންނަށް އަނިޔާއާއި، ފުއްރައްސާރަ، އަދި ކާ އެތިކޮޅަކަށް އެދި އާދޭސް ކުރުމުން މަލާމާތާއި ޖެއްސުން ކުރި ވާހަކައެވެ.\nޖަލު އިސްލާހު ކުރުމޭ ބުނެ، 2013 ވަނަ އަހަރު އެމްޑީޕީން ވެެރިކަމަށް އައެވެ. އަނިވެރިކަމާއި، ވޭން ތަހައްމަލު ކުރި ކޮންމެ ރައްޔިތަކަށް ވަކި ވަކިން އިންސާފު ހޯދައިދޭނެކަށް ވެސް ބުނެ ވެރިކަމަށް އަރާ، ފައި ހަމަކޮށްލުމަށްފަހު އެންމެ ފުރަތަަމަވެސް ބެލީ ކޮންމެވެސް ކޮމިޝަނެއް ހަދާ، ސިޔާސީ ރުޅިވެރިކަން ބޭލުވުމަށެވެ.\nރަނގަޅު ވާޙަކައެކެވެ. ކުރީގެ ރައީސް މުހައްމަދު ނަޝީދަކީ، ވެލާނާގެއިން ލިޔެކިޔުންތަކެއް ނެގިކަމަށް ބުނެ، މާލެ އަތޮޅު މަޖިލީސް މެމްބަރުކަމުން ވަކިކޮށް ޖަލަށް ލެވުނު ބޭފުޅެކެވެ.\nދެންނެވިހާވެސް ވާހަކައަކީ މައުމޫނަކީ އަނިޔާވެެރިއެއްކަމަށެވެ. ކިޔަވާ ވިދާޅުވެ، ރާއްޖެ ވަޑައިގެން ރައީސް މައުމޫން ބައިވެރިވެ ވަޑައިގެންނެވި ރަސްމިއްޔާތެއްގައި ސަލާމް ކުރުމަށް ފުރަތަމަ ލައިނުގައި ހުންނެވުމަށްފަހު ސަލާމް ކުރުމާއި އެކު ދެންނެވީ މަނިކުފާނު، އިސްތިއުފާ ދެއްވާނީ ކޮން އިރަކުންތޯއެވެ.\nއެހާ ހިސާބުން ހުރަގެއަށެވެ. އެހެން ކަމުން ލައްކަ ނަފްރަތެއް ހިތުގައި އޮންނާނެތާއެވެ.\nއެގޮތަށް ކަން ހިނގާފައި ވުމާއި އެކު، މީގެ އެތައް އަހަރެއް ކުރީސުރެންފެށިގެން ޖަލުގެ ހާލަތު އޮތް ގޮތާއި މިހާރު އޮތް ގޮތްވެސް އަޅާ ކިޔާލެވޭ ވަރުވާނެކަމަށް ގަބޫލު ކުރަމެވެ.\nއެހެން ނަމަވެސް ސުވާލަކީ، ބޭނުންވަނީ ހަމަ އަނިޔާވެރިކަމަށް ނިމުމަކަށް ގެންނަންތޯއާއި ޖަލުގެ ހާލަތާއި މެދު ހަމަ ހަގީގަތުގައިވެސް އެމްޑީޕީ ކަންބޮޑުވޭ ބާވޭތޯއެވެ؟.\nކުރީގެ ރައީސް ޔާމީންގެ ވެރިކަމުގެ އެންމެ ފަހު އަހަރު 2018 ވަނަ އަހަރު ފާހަގަވީ ސިޔާސީ ގޮތުން ހަލަބޮލި އަހަރެއްގެ ގޮތުގައެވެ.\nފެބްރުއަރީ މަހުގެ އެއްވަނަ ދުވަހު ސުޕްރީމް ކޯޓުން ނެރުނު އަމުރަކާއި އެކު، ސިޔާސީ އެކި އެކި މީހުން ނަގާ ޖަލަށް ލަމުން ދިޔައީ ގޮށްމުށުގެ ބާރުންނެވެ.\nމިއީ ޓައި ތުރުކުރައްވާ، ޖަލޭ ޖަލޭ ވިދާޅުވި ބެފުޅުންނަށް ކިރިޔާވެސް ޖަލުގެ ހާލަތު އެނގުނު ދުވަހެވެ.\nއޭރު ގަލޮޅު ދެކުނު ދާއިރާގެ މެމްބަރުކަން އަދާކުރެއްވި، މި ސަރުކާރުގެ ޔޫތް މިނިސްޓަރު އަހުމަދު މަހުލޫފަކީ ޖަލުން ދޫޥުމަށްފަހު މަފުށީ ޖަލަށް ވަޑައިގެން އެތަނުގައި މުޒާހަރާވެސް ކުރެއްވި ބޭފުޅެކެވެ. މާގިނަ ދުވަހެއް އަދި ވެފައި ނުވުމާއި އެކު، މަހުލޫފްވެސް އެ ހާދިސާ މަތީން ހަނދާން ހުންނާނެއެވެ.\nއަދާލަތު ޕާޓީގެ ލީޑަރު، އަދި މި ސަރުކާރުގެ ހޯމް މިނިސްޓަރަށް ވެސް ޖަލުގެ ހާލަތު ހުރީ ގާތުން ފެނިފައެވެ. ބޯފެނާއި، ކެއުމާއި، ކުރައްޕާއި، މީދަލުގެ އުނދަގުލުގެ ވާހަކަ އެމަނިކުފާނުވެސް ދެއްކެވިއެވެ.\nޖަލާއި ގުޅުން ހުރި ވުޒާރާއަކާއި ހަވާލުވެ އެންމެ ފުރަތަމަވެސް ވިދާޅުވީ، ވޭން ތަަހައްމަލުކޮށްފައިވާތީ އިސްލާހު ކުރައްވީ ކަންތައްތައް ވަރަށް ރަނގަޅަށް ވެސް އެނގިވަޑައިގަންނަވާކަމަށެވެ. އެހެން ނަމަވެސް، އިސްލާހުކުރަން އެނގިވަޑައިގެންނެވިހެންނެއް ހީއެއް ނުވެއެވެ. މިއީ އަޅުގަނޑު ދައްކާ ވާހަކައެއް ނޫނެވެ. ސޯޝަލް މީޑިއާގައި އެތައް ބަޔަކު މިއަދު ހިއްސާ ކުރަމުން އަންނަ ވާހަކައެކެވެ.\nއިމްރާން އެ ވިދާޅުވި ޖަލު ގޮޅިއަކީ ކިންގް ސައިޒު ބެޑަކާއި އެކު، އޭސީ ލާފައި ހުރި ކޮޓަރިއެކެވެ. އާއްމު ވި ފޮޓޯއާއި އެކު، އެއީ އިމްރާނު އިންނެވި ގޮޅިތޯ ނޫސްވެރިން ސުވާލު ކުރެއްވުމުން ހަނދާނުގައި އެއްވެސް ވާހަކައެއް ނެތްކަމަށް ބުނިި ނޫންތޯ އެވެ.\nމިއީ ވަރަށް ކުރުކޮށް ގައުމުގެ ހާލަތުގެ ވާހަކައެވެ. މަހުލޫފްވެސް ޖަލުގެ އަނިޔާގެ ވާހަކަ ނިންމަވާލެއް ވީ އެންމެ ޓްވީޓަކުން ނޫންތޯ އެވެ. ގައުމަށްޓަކާ ހަތް އަަހަރުވަންދެން ގުރުބާންތަކެއް ވީ ބޭފުޅުންވެސް އެ ތިއްބެވީ ހަނު ނޫންތޯއެެވެ.\nއަޅުގަނޑެއްވެސް ގައިދީން ރަނގަޅުކަމަށް ބުނެ ވާހަކައެއް ދައްކާކަށް ނެތީމެވެ. އިސްވެ އެމީހުންވެސް ކަމެއްކޮށްފާނެއެވެ. އަދި އެ އަމަލު ހިންގާފައި ވެސް އެބަހުއްޓެވެ.\nއެހެން ނަމަވެސް، މައްސަލައަކީ ގައިދީންނަށް ޖަލު އޮފިސަރުން ޖެއްސުން ކުރުމާއި މަލާމާތް ކުރާތީއެވެ. މިއީ އެތައް ބަޔަކު މިއަދު ސޯޝަލް މީޑިއާގައި ކުރާ ތުހުމަތުތަކެވެ.\nގައިދީންގެ ބޯ ބޭލުވުމާއި، ޓްރިމްކުރުން ފަދަ ކަންތަކުގެ ވާހަކަ އަބަދުވެސް މީޑިއާގައި ދެކެވެއެވެ. ޕްޕާ ސްޕްރޭ ޖަހާ ތަޅާ ވާހަކަވެސް ދެކެވެއެވެ. އެހެން ނަމަވެސް ހިތާމައަކީ މަދު ބައެއް ނޫނީ މިއަދު މިވާހަކަ ދައްކާނެ މީހެއް ނެތީތީ އެވެ. މީގެއިން ވާހަކައެއް ދައްކާމީހަކު ދައްކަނީ ސިޔާސީ މަގްސަދަކަޓައި ވީތީ އެވެ.


Falastheenuge Aslu Haalath Dhenegathumaky Muslimunge Ageedhaa Aa Gulhifai Vaa Kameh: Sheikh Fikury | Dhiislam\nއައިޝަތު ރަފާހް އަލީ އޮކްޓޯބަރ 24, 2020\nފަލަސްތީނުގެ އަޞްލު ޙާލަތު ދެނެގަތުމަކީ މުސްލިމުންގެ ޢަޤީދާއާއި ގުޅިފައިވާ ކަމެއް ކަމަށް އައްޝައިޚް ހަސަން މޫސާ ފިކުރީ ވިދާޅުވެއްޖެއެވެ.\nޝެއިޚް މި މަޢުޟޫއަށް އިތުރަށް ވާހަކަފުޅު ދައްކަވަމުން ވިދާޅުވެފައި ވަނީ ކީރިތި ޤުރުއާނުގައި ﷲ ތަޢާލާ ވަޙީ ކުރައްވާފައި ވެއެވެ. އިބްރާހީމްގެފާނަކީ ޔަހޫދީއެއް ނުވަތަ ނަޞާރާއެއް ވެސް ނޫނެވެ. އެކަލޭގެފާނަކީ ޙަނީފިއްޔަތުގައިވާ ﷲ ގެ އެއްކައުވަންތަ ކަމުގައި ހުރި މުސްލިމެކެވެ. މީގެ އިތުރުން ޔަހޫދީން ވަނީ އެބައި މީހުންނަށް ﷲ ތަޢާލާ ވަޢުދުވި ބިމޭ ބުނެ އެބިމަށް ވަދެގަތުމަށް މަސައްކަތް ކުރަމުންދިޔަ ނަމަވެސް އެމީހުން ވަނީ ﷲ ތަޢާލާގެ ނަބިއްޔުންނަށް ކާފަރުވެފައެވެ.\nއަދި ހަމަ އެހެންމެ އެމީހުން ވަނީ އިސްލާމް ދީނަށް ވެސް ކުފުރުވެފައި ކަމެވެ. އަދި އަމިއްލަ ގޮތްތަށް އޭގެ ތެރެއަށް ވައްދާ އެމީހުން ވަނީ ޝިރުކުގެ ތެރެއަށް ވަދެގެން ގޮސްފައެވެ. ޔަހޫދީން އެބަޔަކަށް ނިސްބަތްވާ ޔަޢުޤޫބު ޢަލައިހިއްސަލާމްގެ ދަރިކޮޅުން ވަޑައިގެންނެވި ޔަހޫދްއާއި ހަމައަށްވެސް ޔަޢުޤޫބު ޢަލައިހިއްސަލާމްގެ ދަރިކޮޅުގެ މީހުންނަކީ ޝިރުކު ކުރައްވާފައި ތިބި ބައެއް ނޫނެވެ. މިއަދު ޒަޔަނިސްޓުން އެމީހުންގެ ބިމޭ ބުނަންވެސް ލަދުގަންނަން ޖެހޭކަމެވެ.\nމީގެ އިތުރުން ޔަހޫދީން ވަނީ އެމީހުން އަމިއްލައަށް ހަދާފައިވާ ޕްރޮޕެގެންޑާތަކެއްގެ ތެރެއިން އެމީހުންނާއި ދިނީ ގޮތުން ގުޅުންހުރި ބިމެއް ކަމަށް ބުނެ ފަލަސްތީނަށް ވެރިވެެގަންނަން މަސައްކަތް ކުރަމުންނެވެ. އެއީ އަސްލު ޙަޤީޤަތުގައި ދީނީ އެއްވެސް ކަމެއް އެމީހުންގެ ކިބައިގައި ހުރެގެން ނޫންކަމާއި އެބިމަކީ ދުނިޔޭގެ އެންމެ ސްޓްރެޓަޖިކް ބިމުގެ ގޮތުގައި، އެންމެ މުއްސަނދި، ދުނިޔޭގެ މެދު އަދި އެތަނަށް މަތިންނާއި ތިރިން ދަތުރުކޮށްގެން މެނުވީ ހުޅަނގާއި، އުތުރު، މެދުއިރުމައްޗާއި ގުޅުވައިދޭ ސްޓްރެޓަޖިކް ބިމަކަށް ވުމުގެ ސަބަބުން އެމީހުން އަތްގަދަކޮށް ވެރިވެގަންނަން މަސައްކަތް ކުރަމުންދެއެވެ.


Nepal Gai "Ashfaq" Eh Nethas Team Ehge Sifaiga Varugadha- Chettri - Vaguthu\nއިންޑިއާ އާއި ރާއްޖެ ކުޅުނު މެޗުގައި ދަގަނޑޭ-- ވަގުތު އިމޭޖަސް: އަބްދުﷲ އަބީދު\nއިންޑިވިޖުއަލް ކޮށް ބަލާނަމަ އަލީ އަޝްފާގު (ދަގަނޑޭ) ފެންވަރުގެ ކުުޅުންތެރިއެއް ނޭޕާލް ޓީމުގައި ނެތް ކަމަށާއި ނަމަވެސް ޓީމެއްގެ ސިފައިގައި އެއީ ސަމާލުވާންޖެހޭ ބައެއް ކަމަށް އިންޑިއާގެ ކެޕްޓަން ސުނިލް ޗެތްރީ ބުނެފިއެވެ.\nއުމުރުން 37 އަހަރުގެ އިންޑިއާ ކެޕްޓަން ސުނިލް ޗެތްރީ މިހެން ބުނެފައިވަނީ އުރީދޫ ސާފް ޗެމްޕިއަންޝިޕުގެ ފައިނަލުގައި ނޭޕާލާއި އިންޑިއާ ބައްދަލުކުރާ މެޗުގެކުރިން ބޭއްވި ނޫސްވެރިންގެ ބައްދަލުވުމުގައި ވާހަކަދައްކަމުންނެވެ.\nޗެތްރީ އަކީ މިފަހަރުގެ މުބާރާތުގައި މިހާތަނަށް އެންމެ ގިނަ ލަނޑު ޖަހާފައިވާ ކުޅުންތެރިޔާއެވެ. އޭނާ ވަނީ ޖުމްލަ ހަތަރު ލަނޑު މި މުބާރާތުގައި ޖަހާ ދުނިޔޭގެ ލަނޑު ލިސްޓުން ކުރިއެރުންތަކެއް ހޯދާފައެވެ.\nއިންޑިއާގެ ކެޕްޓަން ސުނިލް ޗެތްރީ-- ވަގުތު އިމޭޖަސް : އަބްދުﷲ އަބީދު\nޗެތްރީ މިހެން ބުނެފައިވަނީ އިންޑިއާގެ މީޑިއާތަކާއި އެކު ބޭއްވި ނޫސްވެރިންގެ ބައްދަލުވުމެއްގައެވެ. މި ބައްދަލުވުމުގައި ޗެތްރީ ވަނީ މި މުބާރާތުގައި އިންޑިއާއިން އެ ޓީމުގެ އަސްލު ކުޅުން ފެންނަން ފެށުމުން ހިތްހަމަޖެހުން ފާޅުކޮށްފައެވެ.\n"އަހަރެމެން މުބާރާތުގެ ކުރީކޮޅު ވަރަށް އުނދަގޫވި، އެކަމަކު ރާއްޖެ މެޗުން އެ ފެނިގެންދިޔައީ އަސްލު ފެންވަރު، ޔަގީނުންވެސް ލަންކާއަށްވުރެ ރާއްޖެ ވަރުގަދަވާނެ، އެކަމަކު މި ފެނުނީ ރާއްޖެ މެޗުން އަހަރެމެންގެ ފެންވަރު، ޒުވާން ކުޅުންތެރިންގެ ފަރާތުން ފެނުނު ކުޅުމަށް އަހަރެން މިހިރީ ވަރަށް އުފާވެފައި" ސުނިލް ޗެތްރީ ބުންޏެވެ.\nޗެތްރީ ބުނީ އިންޑިއާ ރަނގަޅު ފޯމަކަށް އެޅުނީ މި މުބާރާތުގައި ރަނގަޅު ދަނޑިވަޅެއްގައި ކަމަށާއި ފައިނަލުގައި ވެސް މިގޮތަށް ކުޅެފިނަމަ އިންޑިއާއަށް ކާމިިޔާބު ލިބޭނެ ކަމަށެވެ. އަދި ނޭޕާލަކީ އަބަދުވެސް ސަމާލުވާންޖެހޭ ޓީމެއް ކަމަށާއި ފައިނަލް އެއްވެސް ގޮތަކަށް ފަސޭހަ ނުކުރާނެކަމަށް ޗެތްރީ ބުންޏެވެ.\n"ނޭޕާލް ހަގީގަތުގައި ޓީމެއްގެ ސިފައިގައި ވަރުގަދަ، އަހަރެމެންނަށް ވަރަށް އުނދަގޫތަކެއް ކުރިމަތިވި އެ ޓީމުގެ ފަރާތުން، ވަރަށް ރަނގަޅު ގުޅުމެއް އޮވޭ ކުޅުންތެރިންގެ، މިއީ އިންޑިއާ ސަމާލުވާން ޖެހޭނެކަމެއް" ޗެތްރީ ބުންޏެވެ.\nމި މުބާރާތުގައި ޖެހި ލަނޑުތަކާއެކު ޗެތްރީ ވަނީ ބްރެޒިލްގެ ލެޖެންޑް ޕެލޭ ޖަހާފައިވާ ލަނޑުޖެހުމުގެ ރެކޯޑު މުގުރާލާފައެވެ.


New Radiant balikoh TC furathama faharah final ah | Mihaaru\nޓީސީގެ ސެންޓޭ ލަނޑު ޖެހުމަށް ފަހު އުފާފާޅުކުރަނީ. --ފޮޓޯ: ނިޝާން އަލީ/ މިހާރު\nނިއު ރޭޑިއަންޓް ބަލިކޮށް ޓީސީ ފުރަތަމަ ފަހަރަށް ފައިނަލަށް\n07 ނޮވެމްބަރ 2016 - 00:447comments\nމުބާރާތުގެ ފައިނަލުގައި އަންނަ ހުކުރު ދުވަހުގެރޭ ޓީސީ ބައްދަލުކުރާނީ ދެ ވަނަ ސެމީ ފައިނަލުގައި މާދަމާރޭ ކްލަބް ވެލެންސިއާ އާއި ޔުނައިޓެޑް ވިކްޓަރީ ކުޅެ މޮޅުވާ ޓީމަކާ އެވެ. ޓީސީ ފުރަތަމަ ފަހަރަށް ފުރަތަމަ ޑިވިޝަނުގެ ފައިނަލަކުން ޖާގަ ހޯދީ އެ ޓީމު މިދިޔަ އަހަރު ފުރަތަމަ ޑިވިޝަނަށް ކޮލިފައިކޮށްދީ އުރީދޫ ދިވެހި ޕްރިމިއާ ލީގުގެ ދެ ވަނަ ހޯދައިދިން ކޯޗު މުހައްމަދު ނިޒާމުގެ އިރުޝާދުގެ ދަށުންނެވެ.\nނިއުގެ ދެ ކުޅުންތެރިޔަކަށް ރަތްކާޑު ދެއްކި މި މެޗުގައި، އެ ޓީމުން ނުރައްކާކުރި ނަމަވެސް ޖުމްލަކޮށް މުޅި މެޗު ކޮންޓްރޯލްކޮށް މޮޅު ކުޅުމެއް ދެއްކީ ޓީސީ އެވެ. އެ ޓީމަށް 31 ވަނަ މިނެޓުގައި ލީޑު ނަގައިދިނީ މި ސީޒަނުގައި ތަފާތު މޮޅު ކުޅުމެއް ދައްކަމުން އަންނަ އަލީ ފާސިރު (ސެންޓޭ) އެވެ. ކޯނަރަކުން ނިއު އިން އުފެއްދި އެޓޭކަށް ރޫޅާލައި، ޓީސީން ކައުންޓާ އެޓޭކުގައި ކުރިއަށް ޖެހި އޭރިއާ ބޭރުން ސެންޓޭ އަށް ލިބުނު ބޯޅަ އޭނާ ވައްދާލީ ނިއުގެ ގޯލްކީޕަރު ޖުން ކޮޗީގެ ބޯ މަތިންނެވެ.\nނިއުގެ ސާމިރު (ކ) އަތުން ބޯޅަ ހޯދުމަށް ޓީސީގެ ނިޒާމް މަސައްކަތްކުރަނީ. --ފޮޓޯ: ނިޝާން އަލީ/ މިހާރު\nޓީސީގެ ގޯލުގެ ކުރިން ދެ ޓީމަށް ވެސް ލީޑު ނަގަން ރަނގަޅު ފުރުސަތު ލިބި ވަނީ ބޭކާރުވެފަ އެވެ. އެގޮތުން 14 ވަނަ މިނެޓުގައި ޓީސީގެ އަހުމަދު ނިޒާމް އޭރިއާ ތެރެއިން ފޮނުވާލި ބާރު ބޯޅަ ނިއުގެ މުހައްމަދު ރަޝީދު (ހޮކޭ) ގެ ފައިގައި ޖެހި މިސްރާބު ބަދަލުވެގެން ގޯލަށް ނުވަނީ ކިރިޔާ އެވެ. އޭގެ މިނެޓެއް ފަހުން ނިއުގެ އަހުމަދު ސުހެއިލް (ބަމްޕުޗް) ކައުންޓާގައި ފޮނުވާލި ހަމަލާ ޓީސީގެ ގޯލްކީޕަރު މުހައްމަދު އިމްރާން މަތަކުރި އެވެ. އަދި ޓީސީގެ ޝަމްވީލް ގާސިމް (ބޮންޑާ) އަށް އޭރިއާ ތެރެއިން ލިބުނު ބޯޅަ ގޯލަށް ޖަހަޖަހާ އޮއްވާ ނިއުގެ ކީޕަރު ވަނީ އެ ބޯޅަ ސަލާމަތްކޮށްފަ އެވެ.\nފުރަތަމަ ހާފު ނިމުމުގެ ކުރިން ސެންޓޭ އަށް ތަފާތު ބޮޑުކުރަން ރަނުގެ ފުރުސަތެއް ލިބުނެވެ. އެކަމަކު އޭނާ ނިއުގެ ކީޕަރު ބޯމަތިން ފޮނުވާލި ބޯޅަ ޖެހުނީ ގޯލުގެ ދަނޑީގެ ކަނުގަ އެވެ.\nދެ ވަނަ ހާފު ފަށައިގެން ކުރީކޮޅު ނިއުގެ ހަމްޒާ މުހައްމަދު (ހަމްޕު) އަށް ލިބުނު ބޯޅަ އޭނާ ޖެހުމުން ވެސް ހުރަހަކަށްވީ ގޯލް ދަނޑި އެވެ. ނިއު އަށް މައްސަލަތަކެއް ދިމާވީ 54 ވަނަ މިނެޓުގައި އެ ޓީމުގެ އިއްޒަތު އަބްދުލްބާރީ އަށް ރެފްރީ މުހައްމަދު ޖާވިޒް ދެ ވަނަ ރީނދޫ ކާޑާ އެކު ރަތްކާޑެއް ދެއްކުމުންނެވެ. ބެލެވޭ ގޮތުގައި އިއްޒަތަށް ދަނޑުން ފޮނުވާލީ ރެފްރީއާ ދިމާލަށް ހުތުރު އިބާރާތެއް ބޭނުންކުރުމުންނެވެ.\nއޭގެ ފަހުން ސަޕޯޓަރަކު އެއްލި ބޯޅައަކުން އެސިސްޓަންޓް ރެފްރީ ގައިގައި ޖެހުމުން ރެފްރީ ވަނީ އިރުކޮޅަކަށް ކުޅުން މެދުކަނޑާލައިފަ އެވެ.\nޓީސީގެ ރިލްވާން (ކ) އަތުން ބޯޅަ ހޯދުމަށް ނިއުގެ މާޒިން މަސައްކަތްކުރަނީ. --ފޮޓޯ: ނިޝާން އަލީ/ މިހާރު\nނިއުގެ އެކަކު މަދުވި ނަމަވެސް، ޓީސީން ކޮންމެވެސް ވަރަކަށް ފަހަތަށް ޖެހުމުގެ ނަތީޖާއަކަށްވީ ނިއު އަށް މެޗުގެ ކޮންޓްރޯލް ލިބުމެވެ. އަދި ނިއު އިން ކުރިއަށް ޖެހި ޓީސީ އަށް ނުރައްކާކުރިން ފެށި އެވެ. އެކަމަކު ކައުންޓާ އެޓޭކެއްގައި ޓީސީން 79 ވަނަ މިނެޓުގައި ވައްދާލި ލަނޑާ އެކު އެ ޓީމަށް އަނެއްކާ ވެސް ކޮންޓްރޯލް ލިބުނެވެ. މި ގޯލް ޖެހީ ޓީސީގެ ޔޫތު ޓީމުގެ ކެޕްޓަން އިބްރާހިމް ވަހީދު ހަސަނެވެ.\nނިއުގެ އިތުރު ކުޅުންތެރިޔަކު މަދުވީ 84 ވަނަ މިނެޓުގައި ކެޕްޓަން ހޮކޭ އަށް ދެއްކި ރަތްކާޑުގެ ސަބަބުންނެވެ. އޭނާ އަށް ރެފްރީ ޖާވިޒް ކާޑު ދެއްކީ، ޓީސީގެ ކުޅުންތެރިން ލަސްކުރަން އުޅޭކަމަށް ބުނެ ޝަކުވާކުރިއިރު ހުތުރު ބަހެއް ބޭނުންކުރުމުންނެވެ.\nޓީސީގެ ތިން ވަނަ ލަނޑު ޖެހީ ކައުންޓާ އެޓޭކެއްގައި ތަނަވަސްކުރި ފުރުސަތެއްގައި 89 ވަނަ މިނެޓުގައި ނާއިޒް ހަސަން (ދާދު) އެވެ. އޭރު ޓީސީގެ ސެންޓޭ އޮތީ އަނިޔާވެގެން ދަނޑު މައްޗަށް ވެއްޓިފަ އެވެ. އޭނާ އަށް ނޭވާލާން އުނދަގޫވާތީ ވަނީ ހޮސްޕިޓަލަށް ގެންގޮސްފަ އެވެ.\nމެޗަށް ފަހު ނިއުގެ ކުޅުންތެރިން ރެފްރީ ވަށާލިއިރު، ރުޅިވެރިކަމާ އެކު ރެފްރީއާ ދިމާލަށް ދިޔަ ނިއުގެ އޮފިޝަލަކު ހުއްޓުވީ ފުލުހުންނެވެ. މުބާރާތުގެ ކުއާޓާ ފައިނަލުން ޔުނައިޓެޑް ވިކްޓަރީ އަތުން ޕެނަލްޓީ ޖަހައިގެން މާޒިޔާ ބަލިވި މެޗުގައި ވެސް ރެފްރީ ޖާވިޒަށް ވަރަށް ބޮޑަށް ފާޑުކިޔުން އަމާޒުވި އެވެ. އެ މެޗުގައި، މާޒިޔާގެ މުހައްމަދު އުމެއިރަށް ރެފްރީ ރަތްކާޑު ދެއްކީ، އޭނާ ރެފްރީއާ ދިމާލަށް އެއްޗެކޭ ބުނި ކަމަށް ބަލައިފަ އެވެ. އެކަމަކު އުމެއިރު ހިތްހަމަނުޖެހުން ފާޅުކުރީ ޔުުނައިޓެޑް ވިކްޓަރީގެ ކުޅުންތެރިޔަކާ ދިމާލަށެވެ.\nއިތުރު ލިޔުންތައް ޓީސީ ސްޕޯޓްސް ނިއުރޭޑިއަންޓް ސ.ކ އެފްއޭ ކަޕް


އަންހެނުންނަށް ތައުލީމު ހާސިލު ކުރެވޭނީ އަންހެނުންނަށް ޚާއްޞަ ޔުނިވާސިޓީތަކުން: ޠާލިބާން | Sandhaanu\nއަންހެނުންނަށް ތައުލީމު ހާސިލު ކުރެވޭނީ އަންހެނުންނަށް ޚާއްޞަ ޔުނިވާސިޓީތަކުން: ޠާލިބާން\nއަފްޣާނިސްތާނުގެ އަންހެނުންނަށް ޔުނިވާސިޓީތަކުން ޕޯސްޓް ގްރެޖުއޭޓް އާއި ހަމައަށް ތައުލީމު ހާސިލު ކުރުން ކުރިއަށް ގެންދެވޭނީ ދެ ޖިންސުގެ ދަރިވަރުންނަށް ވަކިން ކިޔަވައިދޭ ސްކޫލް ތަކުން އެކަނިކަމަށް ޠާލިބާނުން ބުނެފިއެވެ. އަދި ބުރުގާ އެޅުމަކީ މަޖުބޫރު ކަމެއްކަމަށް ޠާލިބާނުން ދަނީ ބުނަމުންނެވެ.\nމަތީ ތައުލީމާ ބެހޭ މިނިސްޓަރު ޢަބްދުލް ބާޤީ ޙައްޤާނީ މި ގަވާއިދުތައް ތައާރަފު ކޮށްފައި ވަނީ އާދިއްތަ ދުވަހު ބޭއްވި ނިއުސް ކޮންފަރެންސެއްގައެވެ. އެއީ ރައީސްގެ ގަނޑުވަރުކޮޅުގާ ޠާލިބާނުގެ ދިދަ އުފުލައި ހުސް ފިރިހެނުންގެ ސަރުކާރެއް އިއުލާން ކުރިތާ އެއް ދުވަސް ފަހުންނެވެ.\nޠާލިބާނުންގެ ބާރުގެ ދަށަށް މުޅި އަފުޣާނިސްތާން ދިއުމާއެކު މީގެ 20 އަހަރު ކުރިން އޮތް ހަރުކަށި ސަރުކާރު އަނބުރާ އަތުވެދާނެ ކަމުގެ ބިރު ވަނީ ބޮޑުވެފައެވެ. އޭރު ހަދާފައިވާ ބައެއް ހަރުކަށި ގަވާއިދުތަކުގެ ތެރޭގައި އަންހެނުންނަށާއި އަންހެން ކުދީންނަށް ތައުލީމު ދިނުން މަނާ ކުރުމާއި އަންހެނުންނަށް އާދައިގެ ދިރިއުޅުމެއް އުޅުން މަނާކުރުން ހިމެނެއެވެ.\n“އަހަރުމެން މިހާރު އަޅާފައި އޮތް ބިންގާގެ މައްޗަށް ބިނާކުރަމުން ދާނީ.” ޙައްޤާނީ ވިދާޅުވިއެވެ.\nއޭނާ މިހެން ވިދާޅުވެފައި ވަނީ ފާއިތުވި 20 އަހަރު ތެރޭގައި ޠާލިބާނުން އަންހެނުންނާމެދު ދެކެމުން އައިގޮތް ބަދަލުވެފައި ވާކަން ހާމަ ކުރެއްވުމުގެ ގޮތުންނެވެ.\nމި ވާހަކަތައް އައިސްފައި ވަނީ ބައިނަލްއަގުވާމީ ދުނިޔޭގެ ރުހުން ހޯދަން އެ ޖަމާއަތުން މަސައްކަތް ކުރަމުން ދާ ދަނޑިވަޅެއް ގައެވެ.\nއެމެރިކާ ސިފައިން އޯގަސޓް 31ގައި އަފްޣާނިސްތާނުން ފައިބާ ވާހަކަ އިއުލާނު ކުރުމާ އެކު ޠާލިބާނުން ވަނީ ހަލުވި ބާރުމިނެއްގައި މުޅި ގައުމުގެ އެކި ހިސާބުތައް ހިފާފައެވެ. އަދި 15 އޯގަސްޓްގައި ޠާލިބާނުން ވަނީ ވެރިރަށް ކާބުލް ހިފާފައެވެ.\nއާދިއްތަ ދުވަހު ޙައްޤާނީ ވިދާޅުވި ގޮތުގައި ޔުނިވާސިޓީން އަންހެން ދަރިވަރުންނަށް ހެދުންލުމުގެ ހާއްސަ ގަވާއިދުތަކެއް ހަދާނެއެވެ.\nއަންހެނުން އަޅަން މަޖުބޫރު ވަނީ މޫނު ބުރުގާ ތޯ ނުވަތަ މުޅި މޫނު ނިވާނުވާ ބުރުގާތޯ ސާފު ކޮށްދީފައެއްނުވެއެވެ.\nކުރިއަށް އޮތްތަނުގައި އަފުޣާނިސްތާނުގައި ދެ ޖިންސު ވަކިން ކިޔަވައިދިނުން މަޖުބޫރު ވާނެއެވެ. ޙައްޤާނީ ވިދާޅުވިގޮތުގައި “އެއް ކްލާހެއްގައި އަންހެން ދަރިވަރުންނާއި ފިރިހެން ދަރިވަރުން ކިޔެވުމަކަށް ހުއްދެ އެއް ނުދެވޭނެއެވެ. ކޯ-އެޑިއުކޭޝަން ހުއްދައެއް ނުވާނެއެވެ.”\nއޭނާ ވިދާޅުވި ގޮތުގައި އަންހެން ދަރިވަރުންނަށް އިތުރު ގޮތެއް ނެތިގެން މެނުވީ ކިޔަވާ ދޭނީ އަންހެން ޓީޗަރުންނެވެ. “އަހަރުމެންގެ އަންހެނުންގެ ތެރޭގައި ޓީޗަރުން ގިނަ ކަމަކީ ނަސީބެއް. އަންހެން ޓީޗަރުން ހޯދުމުގައި އެއްވެސް ދަތިކަމަކާ ކުރިމަތިވާނެ ކަމަކަށް ގަބޫލެއް ނުކުރެވޭ.” އޭނާ ވިދާޅުވިއެވެ.\nމީގެ އިތުރުން ޙައްޤާނީ ވިދާޅުވި ގޮތުގައި ކިޔަވައިދޭ މާއްދާތައްވެސް ރިވިއު ކުރެވޭނެއެވެ. އަދި އަފްޣާނިސްތާން ދަރިވަރުން ބައިނަލްއަގުވާމީ ފެންވަރުގައި ތައުލީމީ ދާއިރާއިން ވާދަކުރާތަން ފެނުމަކީ ގައުމުގެ އަމާޒެއް ކަމަށް ވެސް އޭނާ ވިދާޅުވިއެވެ.\nޠާލިބާނުންނަކީ އިސްލާމް ދީނުގެ ހަރުކަށި ފިކުރަށް ތަބާވާ ބައެކެވެ. އަދި މީގެ ކުރިން ޠާލިބާނުންގެ ވެރިކަން އޮތް ދުވަސްވަރު ޠާލިބާނުން ވަނީ އާޓްސް އަދި މިއުޒިކް ކިޔަވައިދިނުން މަނާ ކޮށްފައެވެ.\nއަފްޣާނިސްތާނުގެ ނިއުސް ޗެނަލް އަކަށްދިން ބަޔާނެއްގައި ޠާލިބާނުންގެ ތަރުޖަމާން ސައިދު ހަޝްމީ ވިދާޅުވި ގޮތުގައި އަންހެނުންގެ މަޤްސަދަކީ ގޭގައިތިބެ ދަރިން ބަލާ ބޮޑެތި ކުރުމެވެ. އަންހެނުން ސަރުކާރުގައި ބައިވެރިވުމުގެ ފުރުސަތު އޮތް ކަމަށް ޠާލިބާނުން ބުނާ އިރު ސައިދް ބުނެފައިވާ ގޮތުގައި އަންހެނުން ކެބިނެޓްގައި ތިބުމަކީ މުހިންމު ކަމެއް ނޫނެވެ.\nޠާލިބާނުން އައުމުގެ ކުރިން ޔުނިވާސިޓީތަކުގައި ކިޔަވާދެމުން އައީ ދެ ޖިންސު އެއްކޮށެވެ، ނަމަވެސް ގިނަ އަންހެން ދަރިވަރުން ވަނީ ބުރުގާ އެޅުން އޭރުވެސް އިޚުތިޔާރު ކޮށްފައެވެ. ކުޑަ ކުދިންގެ ސްކޫލްތަކުގާ ކުރިންވެސް ކިޔަވާ ދެމުން އައީ ދެ ޖިންސު ވަކި ކޮށްގެނެވެ.\nހޮނިހިރު ދުވަހު ހެދުން އެޅުމާ ބެހޭ ގަވާއިދުތަކަށް ސަޕޯރޓް ކުރަން އަންހެނުންތަކެއް ވަނީ އެއްވެފައެވެ.\nއަންހެން ޓީޗަރުން ލިބެން ނެތް ހާލަތެއްގައި ފިރިހެން ޓީޗަރުންވެސް ކިޔަވާ ދޭނެކަމަށް ޙައްޤާނީ ވަނީ ވިދާޅުވެފައެވެ. ނަމަވެސް ފިރެހެން ޓީޗަރެއްނަމަ ކިޔަވާދޭނީ ޝާރީޢަތާ އެއްގޮތަށް ފަރުދާއެއްގެ ފަހަތުންނެވެ.\nހިންދީ މީޑިއަމްގެ ރޯލުން މަޝްހޫރުވި ޕާކިސްތާނުގެ ބަތަލާ ސަބާ ޤަމަރު ހައްޔަރުކުރަން ކޯޓުން ޢަމުރު ނެރެފިއެވެ.\nމިދިޔަ ބުދަ ދުވަހު ޕާކިސްތާނު ކޯޓުގައި އޮތް އަޑުއެހުމެއްގައި އޭނާ ހައްޔަރުކުރަން ނިންމާފައިވަނީ ލާހޯރުގެ ޤަދީމީ މިސްކިތެއްގައި ނަށާތަން ފެންނަ ވީޑިޔޯއެއް ކުޅެފައިވުމުންނެވެ.\nރިޕޯޓުތަކުން މަޢުލޫމާތު ލިބޭ ގޮތުގައި ކޯޓު އަޑުއެހުންތަކަށް ހާޒިރު ނުވުމުން ލާހޯރުގެ މެޖިސްޓީރިއަލް ކޯޓުން ވަނީ ޤަމަރު އާއި ލަވަކިޔުންތެރިޔާ ބިލާލު ސަޢީދަށް ރުފިޔާ ދައްކާފައި ސަލާމަތް ވެވޭ ގޮތަށް ވަރަންޓް ނެރެފައެވެ.\nލާހޯރުގެ ކުރީގެ ސިޓީ ގައި ހުރި މަސްޖިދް ވާޒިރް ޚާންގެ ޙުރުމަތް ކެނޑިކަމުގެ ތުހުމަތުގައި ވެސް ސަބާ ޤަމަރު އާއި ބިލާލު ސަޢީދުގެ މައްސަލައެއް މިދިޔަ އަހަރު ފުލުހުންނަށް ހުށަހަޅާފައިވެއެވެ. އަދި މިމައްސަލަ އާއި ގުޅިގެން މީސްމީޑިޔާގައި ސަބާ ޤަމަރަށް މަރުގެ އިންޒާރުތައް ވެސް ލިބިފައިވެއެވެ.ސަބާ އާއި ބިލާލު ވަނީ ޢާންމުންގެ ފަރާތުން މަޢާފަށް ވެސް އެދިފައެވެ.


South Asian Games: Feydhoo Ibbe ge goal in Bangladesh aai evvarukoffi - vNews.mv\nބަންގާޅު ކޮޅަށް ގޯލުޖެހުމަށްފަހު ފޭދޫ އިއްބެ އުފާފާޅުކުރަނީ--- ފޮޓޯ: ހުސެއިން ވަހީދު/ އެމްއޯސީ\nސައުތު އޭޝިއަން ގޭމްސް: ފޭދޫ އިއްބެގެ ގޯލާއެކު ބަންގާޅާއި އެއްވަރުކޮށްފި\nއިސްމާޢީލް ޝާހު Kathmandu | 03 December 2019, 23:26\nދެވަނަ ހާފުގައި އިބްރާހިމް މަހުދީ ހުސެއިން (ފޭދޫއިއްބެ) ކާމިޔާބުކުރި ގޯލާއެކު ސައުތު އޭޝިއަން ގޭމްސްގެ ފުޓުބޯޅަ އިވެންޓުގައި ބަންގާޅާއި ދެކޮޅަށް ކުޅުނު މެޗު އެއްވަރުވެއްޖެ އެވެ.\nނޭޕާލްގެ ދަޝްރާތް ސްޓޭޑިއަމްގައި ކުޅުނު މި މެޗު ނިމުނީ 1-1 އިން ދެޓީމު އެއްވަރުވެގެންނެވެ. މި މެޗުގައި ރާއްޖެ ޓީމަށް ގޯލުޖަހާނެ ގިނަ ފުރުސަތުތަކެއް ލިބި ބޭކާރުވެގެންދިޔަ އެވެ.\nލީގު އުސޫލުން ކުޅޭ މި ފަހަރުގެ ފުޓްބޯޅަ އިވެންޓުގައި ކުޅުނު ދެ މެޗުން ލިބުނު ދެ ޕޮއިންޓާ އެކު ރާއްޖެ އޮތީ ތިންވަނައިގައެވެ. އެއް ވަނައިގައި އޮތީ ބޫޓާން އަތުން 4-0 އިން މޮޅުވި ނޭޕާލެވެ. އެ ޓީމަށް ވަނީ ތިން ޕޮއިންޓް ލިބިފައެވެ. ދެ ވަނައިގައި އޮތް ބޫޓާނަށް ވެސް ވަނީ ދެ މެޗުން ތިން ޕޮއިންޓް ލިބިފަ އެވެ. އެއީ އިއްޔެ ބަންގްލަދޭޝް އަތުން 1-0 އިން މޮޅުވުގެން ހޯދި ތިން ޕޮއިންޓެވެ. ނޭޕާލަށް ކުރި ލިބެނީ ފައިދާ ގޯލުންނެވެ.\nމެޗުގައި ބަންގްލަދޭޝް އިން ލީޑުނަގާފައިވަނީ މެޗުގެ 29 ވަނަ މިނެޓުގައެވެ. އަރިމަތިން ރަބިއުލް އެއްލި ބޯޅައެއް އެ ޓީމުގެ ސާދުއްދީން ބޮލުން ފޮނުވާލުމުން ރާއްޖޭގެ ކީޕަރު ހުސެއިން ޝަރީފް (ހުސެން) އަތުގައި ޖެހިފައި އެ ބޯޅަ ގޯލަށް ވަނީ ރާއްޖޭގެ ކުޅުންތެރިއެއްގެ އަތުގައި ޖެހިފައެވެ.\nބަންގާޅާއި ރާއްޖެ ބައްދަލުކުރި މެޗުގެ ތެރެއިން--- ފޮޓޯ: ހުސެއިން ވަހީދު/ އެމްއޯސީ\nމެޗުގެ 38 ވަނަ މިނިޓްގައި އިބްރާހިމް މަހުދީ (ފޭދޫ އިއްބެ) ގޯލެއް ޖެހި ނަމަވެސް ރެފްރީ ނިންމީ އޮފްސައިޑް ގޯލެއް ކަމަށެވެ. ރާއްޖެ އަށް އެއްވަރުކޮށްދިނީ މެޗުގެ 70 ވަނަ މިނިޓްގައި ފޭދޫ އިއްބެ އެވެ. ހަންނަ ފެށި އެޓޭކެއްގައި ބަންގްލަދޭޝް ހާފުގެ ތެރެއިން ދާދު އަށް ލިބުނު ބޯޅަ ހިފައިގެން އައިސް އޭރިއާތެރެއިން ދިނީ ހުސްކޮށް ހުރި ފޭދޫ އިއްބެ އަށެވެ. އޭނާ ވަނީ ހަމަޖެހިލާފައި ހަނި އޭންގަލުން ގޯލުގެ މަތީ ދާގަނޑަށް އަމާޒުކޮށްލައިފަ އެވެ.\nރާއްޖޭގެ ކޯޗް ސެގާޓް ބުނީ މި މެޗަކީ ވެސް މޮޅުވެވޭ ވަރަށް ފުރުސަތު ތަނަވަސްކުރެވުނު މެޗެއް ކަމަށާއި ކުޅުންތެރިންކުރި މަސައްކަތް ފާހަގަކުރާ ކަމަށެވެ. އަދި ކުރިން މެޗަށް ވުރެން ޕޮޒިޓިވް އެއް ކަމަކީ ލަނޑެއް މި މެޗުގައި ޖެހުން ކަމަށާއި ދެން އޮތް މެޗުތަކަށްދާއިރު ޓީމުގެ ރޫހު އިތުރަށް ރަނގަޅުވެގެންދާނެ ކަމަށް ސެގާޓް ބުންޏެވެ.\nމުބާރާތުގައި ދެން ރާއްޖެ ކުޅޭ މެޗުގައި އަންނަ ބުރާސްފަތި ދުވަހު މެންދުރު ކުޅޭނީ ބޫޓާނާ ދެކޮޅަށެވެ. އެ މެޗު ފަށާނީ ރާއްޖެ ގަނޑިން 12:15 ގަ އެވެ. ފަހު މެޗުގައި ނޭޕާލާއި ދެކޮޅަށް ކުޅޭނީ ހުކުރުދުވަހުގައެވެ.


Baeh Meehunnah Kurimathivi Bune Dheyn Neygey Biruveri Kanthah Thakuge Vaahaka - Vaguthu\nބައެއް މީހުންނަށް ކުރިމަތިވި ބުނެދޭން ނޭނގޭ ބިރުވެރި ކަންތައްތަކުގެ ވާހަކަ\nއިންސާނުންނެކޭ އެއްފަދައިން ޖިންނި ފަދަ އެއްޗެއްސަކީ ދުނިޔޭގައި އުޅޭ އެއްޗެއްކަން ގަބޫލުކުރަންވާނެއެވެ. ބައެއް މީހުން އެފަދަ ވާހަކަތައް ވަރަށް ބޮޑަށް އަޑުއަހަން ނުވަތަ ކިޔާލަން ބޭނުންވެއެވެ.\nމިއީވެސް އެފަދަ ވާހަކަތަކެކެވެ. ބަޔަކަށް ދިމާވި ބިރުވެރި ވާހަކަތަކެކެވެ.\n1 "އަހަރެމުން އުޅުނު ހޮސްޓެލް ހުންނަނީ ވަލާއި ވަރަށް ކައިރީގައި. އަހަންނަށް އެއް ފަހަރު ފެނުނު މީހަކު އަހަރެން އުޅުނު ކޮޓަރީގެ ކުޑަ ދޮރު ކައިރީ އަޑު ލައްވާ ލައްވާ ހުއްޓާ. އެހެން ހުރެފައި ކުއްލިއަކަށް އޭނާ ގެއްލުނީ"\n2 "އަހަރެން ގެއަށް އެނބުރި ދަނިކޮށް، އަހަރެން ދުއްވަން އިން އޮޓޯގެ ފަހަތަށް އަންހެނަކު އެރި. މަގުމަތިން ދިޔައިރު، އޭނާ އަހަރެން ކައިރީ ހަތަރު ތަނަކަށް ހުއްޓަން ބުނި. ފަސް ވަނަ ތަނަށް މަޑު ކުރަން އަހަރެން ދެކޮޅު ހެދުމުން އޭނާ އަހަންނާއި ދިމާލަށް ވަރަށް ބިރުވެރިގޮތަަކަށް ލޯ އަޅާލީ. ދެން އަހަންނަށް ފެނުނު އެއްޗަކީ އަހަރެންގެ އޮޓޯގެ އެއް ފުރޮޅު ނެތްކަން"\n3 "އެއް ރޭ އަހަރެން އަޑުއެހިން ފާހަނާގައި މީހަކު ވާހަކަދެއްކި އަޑު. އަހަރެން އެހިން އެއީ އަހަަރެންގެ ރޫމް މޭޓްތޯ. އޭނާ ބުނީ އާ،، އެކޭ. އެހެން ބުނިތަނާހެން އަހަރެންގެ ރޫމް މޭޓް ބޭރުގައި ހުރެފައި ކޮޓަރީ ދޮރު ހުޅުވާފައި ވަނީ"\n4 "އެއް ރޭ މެންދަމު 3:00 ޖެހިއެހާކަންހާއިރު އަހަންނަށް ފެނުނު ފިރިހެނަކު އަހަރެންގެ ކޮޓަރީގެ އެދު ކައިރީ ހުރި ގޮޑިއެއްގައި އިށީންދެއިންތަން. އަހަރެން ލޯ މަރާލާފައި ހުޅުވިއިރުވެސް އެ މީހާ އެތާއިން"\n5 "އަހަރެން އަޑުއެހިން އަހަރެންގެ ދައްތަ މަރުވެފައިވާ އަހަރެންގެ މާމައާއި ވާހަކަދެއްކި އަޑު. އަހަރެން އެކަން ހުއްޓުވަން އުޅުމުން، އޭނާ އަހަރެން ކައިރީ "ހުއްޓާލާށޭ" ބުނީ ވަރަށް ބިރުވެރި އަޑަކުން"\nޖުލައި 11, 2018 19:31\nއެއްރޭ އަހަރެން ތިންރުއްޕާރކަށް ދިޔައިރު އެތާ އިންތިންރުއްނެތް އޭގެބަދަލުގައި އެތާއިނީ ތިން ނިކަބިލިސް ގަސް\nޖުލައި 11, 2018 21:28\nޖުލައި 11, 2018 20:30\nއެއްރެއަކު އަހަރެންނަށް ފެނުނީ ގަލެއްގެ މަތީގައި އިން އިރުވައިހުދެއް އެއްމެފައެއް ޖައްސައިގެން އިންދާ، އެވަގުތު އަހަރެން ގަންނާކުރެއްވި ބިރުން ގައުކޮޅެއް އެއްލުމުން ކުއްލި އަކަށް އަނެއްފައިވެސް ޖައްސައިފި ނޭނގެ އެފައި ނެރުނުތަނެއްވެސް.?\nޖުލައި 12, 2018 00:13\nޖުލައި 12, 2018 01:52\nމީއެއްނު ބިރުވެރިކަމަކީ... މަތީގައި އޮތް ލިޔުމަކު ނެތް ކައްނޭގެ ބިރުވެރިކަމެއް.. ޖޮއްބެ ހިނި އައްސިވަރަށް. ??\nޖުލައި 11, 2018 21:42\nތިޔޮތީ ބުނެދީގެން ލިޔެފައެންނު.\nޖުލައި 11, 2018 22:42\nއެއްރޭ އަހަރެން ގޭފެންޑާ މައްޗަށް ނިކުން އިރު ފެންޑާ ހޮޅިބުރި ނިވިނިވިފަ ދިއްލެނީ. ނިވޭ ކޮންމެފަހަރަކު އެތާހުރޭ ރަތްލިބާހެއް ލައިގެން ހުރި އަންހެނެއް ހެވިދިލިފަ. ދިއްލޭ ކޮންމެ ފަހަރަކުއޭނާ ގެއްލެނީ. އަހަރެން ބިރުން ގަނޑުވެފަ ހުއްޓާ އަހަރެންގެ ރަހުމަތްތެރި އިޝާ ކޯކުފުޅިޔަކާ ފިހިގަނޑަކާ ހިފައިގެން އައިސްވަނީމާ ބިރުފިލީ.\nޖުލައި 11, 2018 22:45\nއެއްރޭ އަހަރެން ހުނިގާނާ ސްކްރޭޕަރު ހަލާކުވެގެން ރައްޓެހި އަންހެން ކުއްޖެއްގެ ގެޔަށް ދިޔައިމާ އޭނާ މަމީ އޭނާގެ ޗޮކުލެޓޭ ކިޔައިގެން ވަރަށް ލޯބިކޮށް ވާހަކަދައްކާ ފިރުމާ ހަދަން ފެށީމާ ބޭރުބަލައިލިއިރު ބޭރުގައި ހޮޅިދަނޑިކައިރީ ހުރީވެސް ހަމަ މަގޭ ރައްޓެހި އަންހެން ކުއްޖާ. ދެން ވީގޮތެއް ނޭނގުނު.\nޖުލައި 11, 2018 22:57\nއެއްރޭ އަހަރެން ސަލްޓަން ޕާކަށް ދިޔައިރު އެތާކު ޕާކެެއްނެއް!!! ފަހުން ދިޔައިރު އެތާހުރީ ރަސްރަނި ބަގީޗާ.....\nޖުލައި 11, 2018 23:06\nއެއްރޭ އަހަންނަށް އަހަރެންގެ ގޭގެ ދޮރުމަތިން ކުޑަ މިނިކާވަގެއް ދެކުނިން. އަހަރެން ހުރީ ވަރޭވެހޭ މަންޒަރުބަލަން. ގެހުންނަނީ ވަލުކައިރީ ގޭ ދޮރުމަތީގަ އޭރުހުންނަނީ ހިރުދުގަހެއް. އޭރުކުޑަވީމަ މީހެއްކައިރީ ބުނާކަށް ނޭނގެ. ބަލަން ހުރެވުނީ ދެން އެހެންދިމާލަކަށް ބަލާލިތަނާ ގެއްލިއްޖެ.\nހަމަ އެހެންދުވަހަކު، އިރުއޮއްސުނު ގަޑީ އަހަރެން ހުނީ ފިނިފެންމާގަސް ކައިރީ. ޖެހިގެން ހުރިގޭގެ ކުއްޖެއްގެ އަޑުއިވުނީމަ ވާހަކަ ދެއްކީމަ ޖަވާބުދިނީ ފިނިފެންމާގަސް. އަަހަރެން ދުވެފަ އައިސް ގެއަށްވަދެ ގޭގަމީހުން ކައިރީ އެވާހަކަ ބުނީމަ އަހަރެން މޮޔައަކަށް ހެދި އަދި މަލާމަތް ކުރި. އޭގެ ފަހުންވެސް އެކަހަލަ ކޫސަނި އެތަށް ބިރުވެރިކަމެް އަހަރެން ކުޑައިރު ދިމާވި.\nޖުލައި 12, 2018 00:31\nއެއްރޭ އަހަރެންނަށް ހޭލެވުނީ ކޮޓަރި ތެރެއިން ބިރުވެރި އަޑުތަކެއް އިވިގެން. އެއަޑުތައްދިޔައީ ފަހަރެއް ފަހަރަކައް ގަދަވަމުން. އެއްފަހަރު ކުރޮޅިގާނާ އަޑު އިވުނިއްޔާ އަނެއްފަހަރު ފުޅިއަށް ވައި އެޅޭ އަޑު އިވޭ އަދި ކީސް ޖަސްސާ އަޑުވެސް އިވޭ. މި އަޑުތައް އަންނަނީ އަހަރެން ނިދާ ބަންކު ބެޑުގެ މަތީބެޑުން. އަހަރެން ފައިގަ ހުރި ބާރެއްލާފަ ހެސްކިޔާފަ މަތީބެޑު ދަށުގަ ޖެހީ. އިސާހިތަކު ގުގުރި ދެމުން ހުއްޓި މާހައުލް އަމާން ވެއްޖެ.\nޖުލައި 12, 2018 09:41\nޖުލައި 12, 2018 09:11\nއެއް ރެއަކު އަހަރެން ގިފިލިއައް ދިޔަ އިރު އެތާހުރި ޟަންތި\nޖުލައި 12, 2018 18:10\nއެއްރޭ އަހަރެން ފެން އަޅަން ތާނގީ ކައިރިއަށް ދިޔައިރު އެތާ އޮތް ކަޅު ކުލައިގެ ކުޑައެއް..އަހަރެން ހީކުރީ އިށީދެގެން އިން މީހެއް ކަމަށް..ލޮލް..


SunOnline: Salma aai Quran gai vaa kam'balun ge vaahakathah 10: Fir-a'unuge am'bikam'balun 5\nސަލްމާއާއި ގުރްއާނުގައިވާ ކަނބަލުންގެ ވާހަކަތައް 10: ފިރްޢައުނުގެ އަނބިކަނބަލުން 5\nއިޔާޒު ނަސީމް 15 May 2019, 14:09\n"ބަނީ އިސްރާއީލުންގެ ތެރެއިން އުފަން ވާ ހުރިހާ ފިރިހެން ދަރީން މަރައިގެން ނަމަވެސް އެކަން ހުއްޓުވާން ޖެހޭނެ." ފިރްޢައުނު ބުންޏެވެ. *****\n"އޭ ދަރިފުޅާ! މަންމަގެ ތުއްތު ދަރިފުޅާ! މަންމައަށް ދަރިފުޅު ސަލާމަތް ކޮށެއް ނުދެވުނު. ދަރިފުޅާ!" ޒުހާރު ގިސްލަގިސްލައިފައި ރޮމުން ބުންޏެވެ.\n"ތިޔައީ ﷲ ގެ އަމުރުފުޅު. ޒުހާރު! ކެތްތެރި ވޭ." ޒުހާރު ހަމަޖެއްސޭތޯ ރަޙީލް މަސައްކަތް ކުރިއެވެ.\n"އަދިކިޔެއްތަ! ރަޙީލް! މިއީ ނުލަފާ، އަނިޔާވެރި ފިރްޢައުނުގެ އަމުރު." ޒުހާރު ބުންޏެވެ.\n"އަޑުމަޑުކުރޭ! އާދޭސްކޮށްފައި ބުނަން." ރަޙީލް ބުންޏެވެ.\n"އަހަރެމެންނަށް މި ބިން ދޫކޮށްފައި އެހެންތަނަކަށް ދެވޭނެ ނަމަ ހާދަ ރަނގަޅޭ." ކުޑަކުޑަ ކުލްސޫމު ބުންޏެވެ.\n"ދަރިފުޅާ ކުލްސޫމް! ދާނީ ވެސް ވަކި ކޮންތާކަށް. މިއީ ރަނގަޅު ބަރަކާތްތެރި ބިމެއް. މި ތަނުގެ ވެރީން އަނިޔާވެރި ނޫން ނަމަ، މިއަށް ވުރެ ވަކި ރަނގަޅު ބިމެއް ނޯންނާނެ. އަދި އެހެން ތަނަކަށް ދާ އިރު، އެ ތަނުގެ ވެރީން ވަކި ރަނގަޅު ވާނެ ކަން އެނގެނީ ކިހިނެއް؟" ކުލްސޫމުގެ މަންމަ ބުންޏެވެ.\n"އަހަރެމެން އެމީހަކު ނުދަންނަ އަނިޔާވެރިޔާއަށް ވުރެ، ރަނގަޅީ އަހަރެމެން އެމީހަކު ދަންނަ އަނިޔާވެރިޔާ." ރަޙީލް ބުންޏެވެ.\n"ކަލޭމެން ތިޔަ ގޮތަށް ތި ވާހަކަ ދައްކަނީ އަހަރެންގެ ހިތުގައި އަޅަމުން މި ދާ ފަދަ ވޭނެއް ތިޔަބައިމީހުންނަށް ތަހައްމަލު ކުރަން ޖެހިފައި ނުވާތީ. އަހަރެންގެ ބުއް ބޮއިބޮއި އޮތް ދަރިފުޅުގެ ކަރު އެއްވެސް ރަހުމެއް ނެތި ފިރްޢައުނުގެ ސިފައިން ބުރި ކޮށް ލީ އަހަރެންގެ ކުރިމަތީގައި." ޒުހާރު ބުންޏެވެ.\n"ކާކު؟ ރާނީ އާސިޔާ ތޯ؟ ކަމަނާއަށް މަރުހަބާ ދަންނަވަން. ވަރަށް ބޮޑު ކަމެއް ދިމާ ވެގެން ކަން ޔަގީން ކަމަނާ މި ތަނަށް، ދަރުބާރަށް ވަޑައިގަންނަވާނީ." ފިރްޢައުނު ބުންޏެވެ.\n"އަޅުގަނޑު ބޭނުން ވަނީ މަނިކުފާނާ ވާހަކަ ދައްކަން. އެކަހެރިކޮށް." އާސިޔަތުގެފާނު ވިދާޅުވިއެވެ.\n"އެންމެން ނުކުމޭ!" ފިރްޢައުނު ބުންޏެވެ.\n"މާތް ވެގެން ވާ ރަސްގެފާނާއި މާތް ވެގެން ވާ ރާނީގެ އިޒުނައާ އެކު." ދަރުބާރުން ނުކުންނާން ހިނގައިގަތުމުގެ ކުރީގައި ހާމާނު ބުންޏެވެ.\n"ކިހިނެއް ތޯ ވީ ލޯބިވާ ކަމަނާ! މާ ބޮޑު ކަމެއް ދިމާ ވީ ތޯ؟" ފިރްޢައުނު އެހިއެވެ.\n"އާދެ! މިއީ ދިރުމާއި މަރާ ގުޅޭ ވާހަކައެއް." އާސިޔަތުގެފާނު ވިދާޅުވިއެވެ.\n"އެންމެ ރަނގަޅު! ވާހަކަ ކުރިޔަށް ގެންދަވާ!" ފިރްޢައުނު ބުންޏެވެ.\n"އެއީ ތެދެއް ތޯ؟ ބަނީއިސްރާއީލުންގެ ތެރޭގައި އުފަން ވާ ހުރިހާ ފިރިހެން ކުދީން ގަތުލު ކުރާން މަނިކުފާނު އަމުރުފުޅު ކުރެއްވީ ތޯ؟" ފިރްޢައުނާ ސުވާލު ކުރައްވަމުން އާސިޔަތުގެފާނު ވިދާޅުވިއެވެ.\n"އާދެ! އެ ގޮތަށް އަމުރު ކުރިން. މިއީ މިސްރުގެ އަމާންކަމާ ގުޅިފައި ވާ މުހިއްމު ނިންމުމެއް. މިސްރަށް ހަމަޖެހުން އަންނާނީ މި ހުކުމް މި ގޮތަށް ތަންފީޒު ކޮށްގެން." ފިރްޢައުނު ބުންޏެވެ.\n"ކޮން ހަމަޖެހުމެއް ތޯ އަންނާނީ ކިރު ބޯ ޅަ ކުދީން ކަތިލައިގެން؟" އާސިޔަތުގެފާނު އެއްސެވިއެވެ.\n"އެހެންނޫނީ އެމީހުންގެ ތެރެއިން ނުކުންނާނެ އަހަރެންގެ ވެރިކަން ވައްޓައިލައި އަހަރެން ހަލާކު ކޮށް ލާނެ މީހަކު." ފިރްޢައުނު ބުންޏެވެ.\n"ކާކު ދެއްކި ވާހަކައެއް ތޯ؟" އާސިޔަތުގެފާނު ސުވާލު ކުރެއްވިއެވެ.\n"އައްރާފުންނާއި ސާހިރުން." ފިރްޢައުނު ބުންޏެވެ.\n"މިހާރު މިސްރުގެ ވެރިކަން ކުރަނީ އައްރާފުންނާއި ސާހިރުން ތޯ؟" އާސިޔަތުގެފާނު ނުރުހުމުގެ ރާގަކަށް ވިދާޅުވިއެވެ.\n"އެކަންތައްތަކުގެ ތެރެއަށް ކަމަނާ ވެދެވަޑައި ނުގަތުން ރަނގަޅީ." ފިރްޢައުނު ބުންޏެވެ.\n"ކަންކަން ނިންމަވާނީ މަނިކުފާނު ކަމާއި ފިރްޢައުނަކީ މަނިކުފާނު ކަން އަޅުގަނޑު ހަނދާނެއް ނުނެތޭ. އަދި ހަމަ އެހެންމެ އަޅުގަނޑުގެ ކާބަފައިންނަކީ ވެސް މަތިވެރި ޙަޟާރަތެއް ބިނާ ކުރުމުގައި ހިއްސާ ވެ ވަޑައިގަތް ބޭފުޅުން. ޒަމާންތަކަށް ދެމި ހުންނާނޭ ފަދަ އާސާރުތަކެއް އެބޭފުޅުން ވަނީ މި ގައުމަށް ދޫ ކުރައްވައިފައި. އެބޭފުޅުންގެ އަދުލުވެރިކަމާއި ހިކުމަތްތެރިކަމުން." އާސިޔަތުގެފާނު ވިދާޅުވިއެވެ.\n"މަލިކާ އާސިޔާ އަޅުގަނޑަށް ވެރިކަމުގެ އުސޫލުތައް ކިޔައި ދެއްވަނީ ތޯ؟" ފިރްޢައުނު ނުރުހުމުގެ ރާގެއްގައި ބުންޏެވެ.\n"ނޫން. އެހެންނަމަވެސް މިސްރުގެ ވެރިކަމަށް ލޮޅުން އަތުވެދާނެ ފަދަ ކަމެއް ފާހަގަ ކުރެވުމުން މަނިކުފާނުގެ ސަމާލުކަމަށް އެ ކަން ގެންނާން ބޭނުން ވީ. އަޅުގަނޑުމެން އެންމެންނަށް އެ ކަމުގެ އަސަރު ކުރާނެ ތީ." އާސިޔަތުގެފާނު ވިދާޅުވިއެވެ.\n"ތިޔަ ވާހަކައިގެ މަތުލަބަކީ ކޮބާ؟" ފިރްޢައުނު އެހިއެވެ.\n"އެ ނިކަމެތި ބަނީއިސްރާއީލުންނަކީ އަޅުގަނޑުމެންގެ ޚިދުމަތުގައި ތިބި ބައެއް. އެމީހުން އަޅު މަސައްކަތުގައި އުޅެނީ އެމީހުންގެ ދަރީންގެ ބަނޑުފުރާނަ މުއްތި ކޮށް ދެވޭތޯ. އެމީހުންގެ ދަރީން މަރައިލީމާ މަސައްކަތް ކުރުމުގެ ހިތްވަރެއް އެމީހުންގެ ކިބަޔަކު ނުހުންނާނެ." އާސިޔަތުގެފާނު ވާހަކަފުޅު ދައްކަވަމުން ގެންދެވީ ފިރްޢައުނުގެ ވިސްނުމާއި ފިކުރު ރަނގަޅަށް ދެނެވަޑައިގެން ހުންނަވައި، މަންތިގީ ހަމަތަކުގެ މަތީން ވަރަށް ހިކުމަތްތެރިކަމާ އެކުގައެވެ.\n"ވަރަށް މުހިއްމު ނުގުތާއެއް ތިޔަ ފާހަގަ ކުރެއްވީ. އެހެންނަމަވެސް ކިހިނެއް ތޯ އެ ގަރާރު އަލުން ބަދަލު ކުރާނީ؟" ފިރްޢައުނު ސުވާލު ކުރިއެވެ.\n"ގޯހެއް ހެދިފައި ވާ ކަމަށް ގަބޫލު ކުރެވޭ ހިސާބުން ނިންމުން ބަދަލު ކުރުމަކީ ހަރުދަނާ މީހުންގެ ސިފައެއް. އެމީހުންގެ އެ ހިތްވަރު ހުންނާނެ." އާސިޔަތުގެފާނު ވިދާޅުވިއެވެ.\n"ނޫން. ނޫން. އޭގެ ސަބަބުން ވެރިއެއްގެ ނިސްބަތުން ބޮޑު އައިބަކަށް ވާނީ. ވީމާ މުޅި ގަރާރު އުވައި ލުމުގެ ބަދަލުގައި ގަރާރަށް ބަދަލެއް ގެނެވިދާނެ." ފިރްޢައުނު ބުންޏެވެ.\n"އެއީ ކިހިނެއް ތޯ؟" އާސިޔަތުގެފާނު ސުވާލު ކުރެއްވިއެވެ.\n"ކޮންމެ ކޮންމެ އަހަރަކު ވިހާ ކުދީން މެރުމުގެ ބަދަލުގައި މަރާނީ ކޮންމެ ދެ އަހަރަކުން އެއް އަހަރު ވިހާ ކުދީން." ފިރްޢައުނު ބުންޏެވެ.\n"މި ވަގުތު ގެނެވޭން އޮތް ހަމައެކަނި ބަދަލަކީ ތިޔައީ ތޯ؟" އާސިޔަތުގެފާނު އެއްސެވިއެވެ.\n"އެއީ ފިރްޢައުނުގެ ހައިބަތާއި ގަދަރު ރައްކާތެރި ކޮށް ދޭނެ ހައްލެއް. އަދި އަހަރެމެންގެ ޚިދުމަތުގައި ތިބޭނޭ އަޅުން ނެތި ހުސް ވުމުގެ ބިރެއް ވެސް އޭރަކުން ނޯންނާނެ." ފިރްޢައުނު ބުންޏެވެ.\n"ﷲ ގެ ނަބިއްޔާ ހާރޫނުގެފާނު އުފަންވެ ވަޑައިގަތީ ބަނީއިސްރާއީލުންގެ ކުދީން ނުމަރައި ދޫ ކޮށްލުމަށް ފިރްޢައުނު ކަނޑައެޅި އަހަރެއްގައި. އެކަލޭގެފާނުގެ ބައްޕާފުޅަކީ ޢިމްރާން. މަންމާފުޅަކީ ޔޫކާބިދު. ދެން ޖެހިގެން އައި އަހަރަކީ އެ އަހަރު އުފަންވާ ހުރިހާ ކުދީން މެރުމަށް ކަނޑައެޅި އަހަރެއް. މި އަހަރު ވެސް ޔޫކާބިދަށް ދަރިކަލަކު ލިބިވަޑައިގަތް. އެ ދަރިކަލުންނަކީ މޫސާގެފާނު." ގާޒީ ޞަފިއްޔުއްދީން އޭނާގެ ދަރިކަނބަލުން ސަލްމާއަށް ވާހަކަ ކިޔައި ދެއްވަމުން ގެންދެވިއެވެ.\n"މަންމާ! އަޅުގަނޑުގެ އެންމެ ކުޑަ ކޮއްކޮ ގަތުލު ވެގެން ދިއުމަކީ އެއް ގޮތަކަށް ވެސް ކެތް ކުރެވޭނޭ ކަމެއް ނޫން. ކޮއްކޮގެ ބަދަލުގައި އެމީހުން އަހަރެން ގަތުލު ކުރާނެ ނަމަ!" ޔޫކާބިދުގެ ދަރިކަނބަލުން ކުލްސޫމް ވިދާޅުވިއެވެ.\n"ހިތްހަމަ ޖައްސާލާ ދަރިފުޅާ! ރޭގައި މަންމަ ނިދައިފައި އޮއްވައި ވަރަށް މާތް ބޭކަލަކު ފެނުނު. އެކަލޭގެފާނު އަޅުގަނޑަށް އިރުޝާދުތަކެއް ދެއްވި." ޔޫކާބިދު ވިދާޅުވިއެވެ.\n"އެހެން ވިއްޔާ އަޅުގަނޑުގެ ކޮއްކޮ ސަލާމަތް ވާނެ ދެއްތޯ" ކުލްސޫމް އެއްސެވިއެވެ.\n"އުއްމީދު ކުރެވެނީ އެ ގޮތަށް. އެހެންނަމަވެސް ކާކަށް އެނގޭނީ ކިހިނެއް ކަން ކަންކަން ވެގެން ދާނީ. ދަރިފުޅަށް އެނގޭތަ އަހަރެމެންގެ އަވަށްޓެރި މާވަޑި ހީސާގީލް؟" ޔޫކާބިދު ވިދާޅުވިއެވެ.\n"އާދެ. މަންމާ." ކުލްސޫމް ޖަވާބު ދެއްވިއެވެ.\n"ދަރިފުޅު އޭނަ ގާތަށް ދޭ. ގޮސް އޭނާ ގާތު ބުނޭ މަންމަ ބުންޏޭ މުށެއް ހުންނަ ވަރުގެ ލަކުޑި ފޮށްޓެއް، ފެން ނުވަންނާނޭ ގޮތަށް ހަދައި ދޭށޭ!" ޔޫކާބިދު ވިދާޅުވިއެވެ.\n"މި ރަށުން ފޭބުމަށް އަޅުގަނޑުމެންގެ ބައެއް ތަކެތި އަޅާން ތައްޔާރު ކުރުވާ ފޮށްޓެއް ތޯ؟" ކުލްސޫމް އެއްސެވިއެވެ.\n"ދަރިފުޅާ މި ކަމުގައި އިތުރަށް ސުވާލު ނުކޮށް މަންމަ ބުނި ގޮތަށް ކަން ކުރާން ދޭ. ހުރިހާ ވާހަކައެއް ފަހުން ކިޔައި ދޭނަން." ޔޫކާބިދު ވިދާޅުވިއެވެ.\n"މާތް ސާހިބާ ރާނީ! ކަމަނާއަށް ޝުކުރު ދަންނަވަން. އަޅުގަނޑުމެންގެ ގާތަށް ކަމަނާ މިއަދު ވަޑައިގަތުމުން އަޅުގަނޑުމެން ވަރަށް އުފާ ވެއްޖެ." އިމްރާން ވިދާޅުވިއެވެ.\n"އަދި ދެއްވި ހަދިޔާތަކާއި ގެންނެވި ރަނގަޅު ކާނާއަށް ޓަކައި ވެސް." ކުލްސޫމް ވިދާޅުވިއެވެ.\n"މިއީ އަހަރެންގެ ވާޖިބެއް. އަދި ވަރަށް ކުޑަކުޑަ މިންވަރެއް. ކިހިނެއް ކަލޭމެންގެ ޙާލު؟" އާސިޔަތުގެފާނު ވިދާޅުވިއެވެ.\n"އަޅުގަނޑުމެންގެ ޙާލު ރަނގަޅު." ރަޙީލް ޖަވާބު ދިނެވެ.\n"ކުދީން ނުމަރާން އެންގި އަހަރު އަޅުގަނޑަށް ކުއްޖަކު ލިބުނު. އަދި ޔޫކާބިދުއަށް ވެސް ހާރޫނު ލިބުނީ އެ އަހަރު. ކަމަނާއަށް ވެސް ދަރިކަލަކު ލިބިވަޑައިގަތުމަކީ އަޅުގަނޑުމެންގެ ދުއާއެއް." އާސިޔަތުގެފާނާ ވާހަކަ ދައްކަމުން ޒުހާރު ބުންޏެވެ.\n"އަޅުގަނޑުމެންނާ އެކު ކެއުމުގައި ބައިވެރިވެ ވަޑައިގަންނަވާނަން ތޯ؟ އިމްރާނު ސުވާލު ކުރެއްވިއެވެ.\n"އެއްވެސް ޝައްކެއް ނެތް. ތިޔަ ދިން ދައުވަތު އުފަލާ އެކު ގަބޫލު ކޮށްފިން." އާސިޔަތުގެފާނު ވިދާޅުވިއެވެ.\n"އޭ ޒުހާރު! ކީކޭ ތަ ދެންމެ ރާނީއާ ދިމާއަށް ތިޔަ ބުނީ؟ އެކަމަނާއަށް ހިތާމަފުޅެއް ލިބިވަޑައިގަތްކަން މޫނުފުޅު މަތީން ފެނުނު." ޒުހާރުއާ ދިމާއަށް ރަޙީލް ބުންޏެވެ.\n"އެ ކަމަނާއަށް ފިރިހެން ބޭފުޅަކު ލިބިވަޑައި ނުގެން އުޅުއްވާ ވާހަކަ އަޑު އެހި ހަނދާން ނެތުނީ. އެހެންނަމަވެސް އެކަމަނާއަކީ ވަރަށް ހުލްގު ހެޔޮ ބޭފުޅެއް. އަނިޔާވެރި ބޭފުޅެއް ނޫން. ވީމާ ހިއެއް ނުވޭ އެކަމަނާ އެ ކަން މާ ބޮޑު ކަމަކަށް ހައްދަވާނެހެންނެއް." ޒުހާރު ބުންޏެވެ.\n"މަންމާ! މި ހިސާބުގައި މި ވަގުތު އެއްވެސް މީހަކު ނޫޅޭ. ވާ ފަށަށް ދަންމަމާ ލައްވައިގެން، ކޮއްކޮ އޮތް ފޮށި ކައިރިޔަށް ގެންނަވާން ވީ ނޫން ތޯ؟" ކުލްސޫމް ވިދާޅުވިއެވެ.\n"އާނ. ކޮއްކޮއަށް ބުއް ދޭން ވެސް ވެއްޖެ. މަގުމަތި ބެލެހެއްޓުމުގައި ދަރިފުޅު ފަރުވާތެރި ވާތި!" ޔޫކާބިދު ވިދާޅުވިއެވެ.\n"ވިދާޅުވި ގޮތެއް. މަންމާ!" ކުލްސޫމް ވިދާޅުވިއެވެ.\n"ކޮބާ އަތުލައި ގަނެވިއްޖެ." ކުލްސޫމުގެ ކޮނޑުމަތީގައި އަތް ބާއްވައިލަމުން ސިއްސުވައިލުމުގެ ގޮތުން ރަޙީލް ބުންޏެވެ. ކުލްސޫމް ދިޔައީ ސިއްސައިގެންނެވެ. އެ ވަގުތު ރަޙީލް ބުންޏެވެ. "އަހަރެން ހަމައެކަނި ސަމާސާ ކޮށްލީ."\n"މަންމާ! މަންމާ! މަންމާ! އަވަށްޓެރިޔާ ރަޙީލް އަތުވެއްޖެ މަންމައަށް ޒިޔާރަތް ކުރާން." ކުލްސޫމް ވަރަށް ބާރަށް މަންމައަށް ގޮވައިލެއްވިއެވެ.\n"ރަޙީލް! މަރުހަބާ!" ދަރިކަލުން އޮތް ފޮށި ރަޙީލަށް ފެނިދާނެ ތީ ދުރުގައި އޭނާ ހުއްޓައި ވާހަކަ ދެއްކެވުމަށް ޔޫކާބިދު އެނބުރި ވަޑައިގަތް އިރު، ހާސްކަން ބޮޑުވެފައި ހުންނެވި ވަރުން ފޮށީގެ ވާފަށް އަތްޕުޅުން ދޫވިއެވެ. އަދި ފޮށި ދުރަށް ދާން ފެށިއެވެ.\n"ހިތް ނުތަނަވަސް ވެގެން ވާހަކަ ދައްކައިލާން މިއައީ. މީހުންގެ ކަންބޮޑުވުންތަކާ ކުރިމަތި ލާނެ ގޮތް އެންމެ ހިކުމަތްތެރިކަމާ އެކު ކިޔައި ދޭ މީހަކީ ތިބާ. ޔޫކާބިދު!" ރަޙީލު ބުންޏެވެ.\n"ތިޔައީ ތިބާގެ އިހްލާސްތެރިކަމާއި އަހަންނާ މެދު ދެކޭ ހެޔޮ ގޮތް." ޔޫކާބިދު ވިދާޅުވިއެވެ.\n"ކީއްވެގެން ތަ ކޯރާ ދިމާއަށް ތިޔަ ބަލަނީ. ކާނެ އެއްޗެއް ގޭގައި އެބަ ހުރި ތަ؟" ރަޙީލު އެހިއެވެ.\n"އާނ. ގޭގައި ކާއެއްޗެހި އެބަ ހުރި. ހިނގާ ކާން ދާން." ކަންބޮޑުވެފައި ހުންނެވި ޔޫކާބިދު ވިދާޅުވިއެވެ.\n"ކީރިތި ގުރުއާނުގެ ގަސަސް ސޫރަތުގެ7ވަނަ އާޔަތުގައި އައިސްފައިވޭ. - "އަދި ތިމަންއިލާހު موسى ގެފާނުގެ މަންމައަށް إلهام ކުރެއްވީމެވެ. ކަމަނާ އެކަލޭގެފާނަށް ކިރުފޮދު އަރުވާހުށިކަމެވެ! ފަހެ، ކަމަނާ އެކަލޭގެފާނުގެ މައްޗަށް ބިރުފުޅުގެންފިނަމަ، އެކަލޭގެފާނު (ފޮށްޓަކަށް ލައްވައިފައި) ކޯރުގެ ތެރެއަށް އެއްލަވާހުށިކަމެވެ! އަދި ކަމަނާ ބިރުފުޅު ނުގަންނާށެވެ! އަދި ހިތާމަވެސް ނުކުރައްވާށެވެ! ހަމަކަށަވަރުން، ތިމަންއިލާހު އެކަލޭގެފާނު ކަމަނާއަށް ރައްދުކުރައްވާހުށީމެވެ. އަދި އެކަލޭގެފާނު رسول ންގެ ތެރެއިން ލައްވާހުށީމެވެ." - ﷲ ގެ ބަސްފުޅު ތެދު." ގާޒީ ޞަފިއްޔުއްދީނު ވިދާޅުވިއެވެ.\n"އެ ކަމަނާއަށް އަލުން އެ ފޮށި ލިބިވަޑައިގަތް ތޯ؟" ސަލްމާ އެހިއެވެ.\n"ފޮށްޓެއް ލިބިވަޑައެއް ނުގަންނަވާ އެކަމަކު އެ ދަރިކަލުން ލިބިވަޑައިގަތް." ގާޒީ ވިދާޅުވިއެވެ.\n"އެއީ ކިހިނެއް ތޯ؟" ސަލްމާ އެހިއެވެ.\n"އެކަމުގެ ތެރޭގައި ވަރަށް ގިނަ ކަންކަން ހިނގައި ދިޔަ. އެ ހުރިހާ ވާހަކަތައް ކިޔައި ދޭން ތަންކޮޅެއް ގިނަ ވަގުތު ނަގާނެ." ގާޒީ ވިދާޅުވިއެވެ.\n"ތިޔަ އުޅުއްވަނީ އަވަހާރަލައްޕަވާން." ސަލްމާ ބުންޏެވެ.\n"ވަރަށް ދަން ވެއްޖެ ދަރިފުޅާ!" ގާޒީ ވިދާޅުވިއެވެ.\n"ފަހުން އަދި ތިޔަ ވާހަކައިގެ ދެން އޮތް ބައި ކިޔައި ދެއްވާން ވާނެ." ސަލްމާ ބުންޏެވެ.\n"އިންޝާ ﷲ. ކިޔައި ދޭނަން." ގާޒީ ވިދާޅުވިއެވެ.


Front Line Allowance Ge Gothugai 166 Million Ruffiyya Heydhakohffi ފްަރަންޓްލައިން އެލަވަންސް ގެ ގޮތުގައި 166 މިލިއަން ރުފިޔާ ހޭދަކޮށްފި – Huvadhoo News Front Line Allowance Ge Gothugai 166 Million Ruffiyya Heydhakohffi Huvadhoo News\nފްަރަންޓްލައިން އެލަވަންސް ގެ ގޮތުގައި 166 މިލިއަން ރުފިޔާ ހޭދަކޮށްފި\nފޮޓޯ : ސަން ެއެމްވީ ފަޔާޒް\nކޮވިޑް-19 އާއި ގުޅިގެން ފްރޮންޓްލައިން އެލަވަންސްގެ ގޮތުގައި 166 މިލިއަންް ރުފިޔާ ހޭދަކޮށްފިއިވާ ކަމަށް ފިނޭންސް މިނިސްޓްރީގެ ތާފާސް ހިސާބު ތަކުން ދައްކައިފިއެވެ.\nފްރޮންޓްލައިންގައި މަސައްކަތް ކުރާ 12400 މީހުން ތިބިއިރު، ހައި ރިސްކު ކެޓަގަރީގެ ފޮރަންޓް ލައިން މީހުންނަށް ދުވާލަކަށް 500 ރުފިޔާ ދޭއިރު މީޑިއަމް ރިސްކް ކެޓަގަރީގައި މަސައްކަތް ކުރާ މީހުންނަށް ދުވާލަކަށް ދެނީ 250 ރުފިޔާ ގެ އެލަވަންސެކެވެ. އަދި ލޯ ރިސްކްގެ ގޮތުގައި މަސަައްކަތް ކުރާ މީހުންނަށް ދުވާލަކަށް 200 ރުފިޔާ ލިބޭނެ އެވެ.\nމުއްދަތެއް ނެތް ގޮތަށް ފްރޮންޓްލައިން އެލަވަންސް އަބަދަކު ނުދެވޭނެ ކަމަށް ފިނޭންސް މިނިސްޓަރ އިބްރާހިމް އަމީރު މީގެ ކުރިން ވަނީ ވިދާޅުވެފައެވެ.\nކޮވިޑާ ގުޅިގެން ސަރުކާރުން ބޮޑު ހޭދައެއް ކުރަމުން އަންނަ އިރު މިހާތަނަށް ބަޖެޓުން ޖުމްލަ 3.5 ބިލިއަން ރުފިޔާ ހަރަދުކޮށްފައިވާ ކަން ފާހަގަ ކޮށްލެވެއެވެ.\nކޮވިޑް19 ފިނޭންސް މިނިސްޓްރީ ފްރޮންޓްލައިން


ޝްރަދާ ކަޕޫރަށް ޑެންގީ ހުން ޖެހިއްޖެ |\nޝްރަދާ ކަޕޫރަށް ޑެންގީ ހުން ޖެހިއްޖެ\nބޮލީވުޑްގެ ބަތަލާ ޝްރައްދާ ކަޕޫރަށް ޑެންގީ ހުން ޖެހިއްޖެ އެވެ.\nއޭނާއަށް ޑެންގީ ޖެހިފައިވާކަން ހާމަކުރީ އިންސްޓަގްރާމް މެދުވެރިކޮށެވެ. ސަޕޯޓަރުންނަށް ފޮނުވި މެސެޖެއްގައި ޝްރައްދާ ބުނެފައިވަނީ އޭނާގެ ހާލު މިހާރު ރަނގަޅުވަމުން އަންނަ ކަމަށާއި މާ ބޮޑަށް ހާސް ނުވުމަށެވެ.\nޝްރައްދާ އަށް ޑެންގީ ޖެހުނީ މަޝްހޫރު ޓެނިސް ކުޅުންތެރިޔާ ސައިނާ ނެވާލްގެ ހަޔާތުގެ މައްޗަށް އުފައްދާ ފިލްމުގެ މަސައްކަތް ފެށިފަހުންނެވެ. އެ ފިލްމުގެ ލީޑް ރޯލުން، ސައިނާގެ ބައިން ފެނިގެން ދާނީ ޝްރައްދާ އެވެ.\nޑެންގީ ޖެހުމުން އޭނާ ވަނީ ފިލްމުގެ މަސައްކަތުން ޗުއްޓީއެއް ނަގާފައި އެވެ.\nއާންމުކޮށް ބޮލީވުޑް ތަރިން އިންޑިއާގެ އެކި ސަރަހައްދުތަކަށް ފިލްމު ޝޫޓިންތަކަށް ގޮސް އުޅޭއިރު ޑެންގީ ފަދަ ބަލިތަކަށް ޕޮޒިޓިވްވެ އެވެ. މީގެ ކުރިން ފިލްމު ޝޫޓިންގައި އުޅެނިކޮށް ދިޕިކާ ޕަދުކޯން އަދި ސޯނަމް ކަޕޫރު މެން ފަދަ ތަރިންނަށް ޑެންގީ ޖެހިފައިވެ އެވެ.


olymip committe ge raees kamah saththaru\nއޮލިމްޕިކް ކޮމިޓީގެ ރައީސްކަމަށް މުހައްމަދު އަބްދުއްސައްތާރު (ޗަމްޕީ)\nމިއިންތިޚާބު ބާޢްވާފައިވަނީ މިއަދުގެ ހަވީރު ހެންވޭރު ބޯޅަގޭގައެވެ. މޯލްޑިވްސް އޮލިމްޕިކް ކޮމިޓީގެ ރައީސަކު ހޮވުމަށް މިއަދު ބޭއްވި އިންތިޚާބީ ޖަލްސާގައި ވޯޓް ދިން 18 ވޯޓްގެ ތެރެއިން 11 ވޯޓް ޗަންޕީއަށްވަނީ ލިބިފައެވެ. ޗަންޕީއާ ވާދަކުރެއްވި ބެޑްމިންޓަން އެސޯސިއޭޝަންގެ ރައީސް މޫސާ ނާޝިދު (މޫސަ)އެވެ. މޫސައަށް ލިބިފައިވަނީ7ވޯޓްއެވެ.\nނައިބް ރައީސްގެ މަގާމަށް ކުރިމަތިލި ކްރިކެޓް ބޯޑް އޮފް މޯލްޑިވްސްގެ ރައީސް މުހައްމަދު ފައިސަލްއަށް ލިބުނީ6ވޯޓެވެ.


Ibu muliaage ah, Faisal hilaalee geah | Mihaaru\nއިންތިޚާބީ ރައީސް އިބޫ އާއި އިންތިޚާބީ ނައިބު ރައީސް ފައިސަލް.---ފޮޓޯ: މިހާރު\n15 ނޮވެމްބަރ 2018 - 10:45 90 comments\nއަންނަ ހޮނިހިރު ދުުވަހު ވެރިކަމާ ހަވާލުވެވަޑައިގަންނަވާ، އިންތިޚާބީ ރައީސް އިބްރާހިމް މުހައްމަދު ސޯލިހް (އިބޫ)، ވެރިކަމުގެ މުއްދަތުގައި ދިރިއުޅުއްވާނީ މުލީއާގޭގައި ކަމަށް ނިންމަވާފައިވާ އިރު އިންތިޚާބީ ނައިބު ރައީސް ފައިސަލް ނަސީމް، ހިލާލީގޭގައި އުޅުއްވާ ގޮތަށް ހަމަޖައްސާފައިވާ ކަން "މިހާރު" އަށް އެނގިއްޖެ އެވެ.\nއިބޫ މުލީއާގެ އަށް ވަޑައިގަތުމަށްޓަކައި އެ ގެކޮޅު މަރާމާތު ކުރުމުގެ މަސައްކަތް މިހާރު އަންނަނީ ކުރަމުންނެވެ. އެ ގޮތުން ގޭތެރެ އަށް ބޮޑެތި ބަދަލުތަކެއް ގެންނަން ވަނީ ނިންމައިފަ އެވެ.\nރައީސް އަބްދުﷲ ޔާމީންގެ ސަރުކާރުން ދައުލަތުގެ އެ ގެކޮޅު ބޭނުންކޮށްފައި ވަނީ ވެރިކަން ކުރާ ޕާޓީ ޕީޕީއެމްގެ ކެމްޕެއިނަށާއި ބައްދަލުވުންތަކަށެވެ. އަދި ރައީސް ޔާމީންގެ އަނބިކަނބަލުން ފާތިމަތު އިބްރާހީމް ހިންގެވި ސިޔާސީ ހަރަކާތްތަކަށެވެ.\nމީގެ 104 އަހަރު ކުރިން އައްސުލްޠާން މުހައްމަދު ޝަމްސުއްދީންގެ ވެރިކަމުގައި ހަދާފައިވާ މުލީއާގޭގައި ރައީސް މައުމޫން އަބްދުލްގައްޔޫމް ވެސް ވަގުތީ ގޮތުން ދިރިއުޅުއްވި އެވެ. އެއީ 1994 ވަނަ އަހަރު ތީމުގޭ މިހާރު އެ ހުރިގޮތަށް އިމާރާތްކޮށް ނިމެންދެނެވެ. ނަޝީދު 2008 ވަނަ އަހަރު ވެރިކަމާ ހަވާލުވެ ވަޑައިގަތުމަށް ފަހު، އަނބިކަނބަލުންގެ ގެ، މ. ޔާގޫތުގޭގައި ދިރިއުޅުއްވުމަށް ފަހު، މުލީއާގެ އަށް ބަދަލުވެވަޑައިގެން، 2012 ވަނަ އަހަރު އިސްތިއުފާ ދެއްވުމާ ހަމައަށް ވެސް އުޅުއްވީ މުލީއާގޭގަ އެވެ.\nފައިސަލް ދިރިއުޅުއްވަން ނިންމާފައިވާ ހިލާލީގޭގައި މިހާރު ދިރިއުޅުއްވަމުން ގެންދަވާ ރައީސް ޔާމީން އެ ގެކޮޅުން ނުކުމެވަޑައިގަތުމަށް ނިންމާފައިވަނީ މާދަމާ ހެނދުނެވެ. ދައުރު ހަމަވުމުން އެ މަނިކުފާނު ވަޑައިގަތުމަށް ނިންމާފައިވަނީ މި ދައުރުގައި ހެންވޭރު ކޮޅުން ބައްލަވައިގެންނެވި ގެކޮޅަށެވެ.\nހިލާލީގެ އަކީ އިބްރާހިމް ނަސީރުގެ މުދާތައް މައުމޫންގެ ވެރިކަމުގައި ދައުލަތަށް ނެގި އިރު ދައުލަތަށް ނަގާފައިވާ ގެ އެކެވެ. މައުމޫންގެ ވެރިކަމުގައި ރާއްޖޭން ބޭރުން ވަޑައިގަންނަވާ ބޭފުޅުން ތިއްބަވާ ގެކޮޅެއްގެ ގޮތުގައި ބޭނުންކުރި ހިލާލީގެ، ނަޝީދުގެ ވެރިކަމުގައި ބޭނުން ކުރެއްވީ ނައިބު ރައީސް މުހައްމަދު ވަހީދު ދިރިއުޅުއްވާ ގެ ކޮޅުގެ ގޮތުގަ އެވެ. މި ސަރުކާރުގެ ނައިބު ރައީސް މުހައްމަދު ޖަމީލް އަހުމަދު ވެސް އުޅުއްވީ ހިލާލީގޭގަ އެވެ.\nއިތުރު ލިޔުންތައް ރައީސް އިބްރާހިމް މުހައްމަދު ސޯލިހް މުލިއާގެ ރައީސް އަބްދުﷲ ޔާމީން ރައީސްގެ ގެކޮޅު ހިލާލީގެ ނައިބު ރައީސް ފައިސަލް ނަސީމް


Positivevi Sifainge Adhadhu 40 Ah Vureh Mahchah\nޕޮޒިޓިވްވި ސިފައިންގެ އަދަދު 40 އަށްވުރެ މައްޗަށް\nސިފައިންތަކެއް: ފޮޓޯ / ޕީއެސްއެމް\nރާއްޖެއިން ކޮވިޑް19 އަށް ޕޮޒިޓިވްވި ސިފައިންގެ އަދަދު 40 އަށްވުރެ މައްޗަށް އަރާފައިވާ ކަމަށް ޗީފް އޮފް ޑިފެންސް ފޯސް އަބްދުﷲ ޝަމާލު ވިދާޅުވެއްޖެއެވެ.\nދައުލަތުގެ މީޑިއާ "ޕީއެސްއެމް ނިއުސް" އަށް ދެއްވި އިންޓަވިއުއެއްގައި ވާހަކަދައްކަވަމުން ޗީފް އޮފް ޑިފެންސް ފޯސް ޝަމާލް ވިދާޅުވީ ސިފައިންނަކީ ކޮވިޑް19 އަށް ދެކޮޅަށް ކުރާ މަސައްކަތުގައި އިސް ސަފުގައި ހަރަކާތްތެރިވާ ބައެއް ކަމަށެވެ. އެހެންކަމުން ރާއްޖެއިން ކޮވިޑަށް ޕޮޒިޓިވްވާ ސިފައިންގެ އަދަދު އަދިވެސް އިތުރުވުމަކީ އެކަށީގެންވާ ކަމެއް ކަމަށް އޭނާ ވިދާޅުވިއެވެ.\nއޭނާ ވިދާޅުވީ ކޮވިޑް19 އަށް ސިފައިން ހޭލުންތެރި ކުރުވުމަށާއި ވަކިވަކި ސިފައިންގެ ތެރޭގައި ކަރަންޓީންކޮށް އައިސޮލޭޓު ކުރެވޭނެ އިންތިޒާމް ހަމަޖެއްސުމަށް މަޝްވަރާތައް ކުރަމުން އަންނަ ކަމަށެވެ. އެހެންނަމަވެސް ރައްކާތެރިވުމުގެ ގޮތުން ފިޔަވަޅުތައް އެޅި ނަމަވެސް ޕޮޒިޓިވްވާ ސިފައިންގެ އަދަދު އިތުރުވާނެ ކަމަށް ބެލެވޭ ކަމަށް ޝަމާލް ވިދާޅުވިއެވެ.\n"އެކަމަށް ތައްޔާރަށް ސިފައިން މިތިބީ، ސިފައިން މި ތިބީ މީގެ ތެރެއަށް ވަދެ މިތިބީ، މިކަމުން ރައްޔިތުން ސަލާމަތްކުރުމަށްޓަކައި، ގައުމު އަވަހަށް ސަލާމަތް ކުރުމަށްޓަކައި،" ޝަމާލް ވިދާޅުވިއެވެ.\nސިފައިންގެ ތެރެއިން މި ބައްޔަށް ޕޮޒިޓިވްވި މީހުންގެ ތެރޭގައި ސިފައިންގެ ބަންޑާރަ ކޮށިން ބައްޔަށް ޕޮޒިޓިވްވި މީހަކާއި ކަޅުތުއްކަލާ ކޮށިން ބައްޔަށް ޕޮޒިޓިވްވި މީހަކާއި ކޮވިޑް ވިލެޖުން ބައްޔަށް ޕޮޒިޓިވްވި ސިފައިންގެ މީހުންނާއި ސިފައިންގެ ގަރާޖުން ޕޮޒިޓިވްވި މީހުންވެސް ހިމެނެއެވެ.


ޖަމީލު، ނަޝީދަށް: މަނިކުފާނަކީ ބޮޑު ބުރައަކަށްވެއްޖެ، ތިނޫން ގޮތެއް ހޯއްދަވާ! – Haftha\nTue, 18 January, 2022, 2:37 am\nރައީސް ނަޝީދާއި ޖަމީލު އެކުގައި ބޭއްވެވި ބައްދަލުކުރެއްވުމުގެ ތެރެއިން ---\nޖަމީލު، ނަޝީދަށް: މަނިކުފާނަކީ ބޮޑު ބުރައަކަށްވެއްޖެ، ތިނޫން ގޮތެއް ހޯއްދަވާ!\nރައްޔިތުންގެ މަޖިލީހުގެ ރައީސް މުހައްމަދު ނަޝީދަކީ މިއަދު ރައްޔިތުންނަށް ބޮޑު ބުރައަކަށް ވެފައިވާ ބޭފުޅެއް ކަމަށް ކުރީގެ ނައިބު ރައީސް މުހައްމަދު ޖަމީލު އަހުމަދު ވިދާޅުވެއްޖެ އެވެ.\nނަޝީދު ރާއްޖެ ވަޑައިގެންނެވީ މިދިޔަ ހޯމަ ދުވަހުއެވެ. އެމަނިކުފާނު ރާއްޖެ ވަޑައިގަތީ އަވަހާރަކޮށްލަން މިދިޔަ މެއި މަހު ދިން ބޮމުގެ ހަމަލާގައި ލިބިވަޑައިގެން ޒަހަމްތަކަށް ޖަރުމަނާއި އިނގިރޭސި ވިލާތުން ފަރުވާ ހޯއްދެވުމަށް ރާއްޖެ ދޫކޮށް ވަޑައިގެންނެވިތާ ފަސް މަސް ފަހުންނެވެ.\nރާއްޖެ ވަޑައިގެން ފަހުން، އެމަނިކުފާނަށް ދެމުން ގެންދާ ސެކިއުރިޓީ ވަނީ ވަރުގަދަކޮށްފަ އެވެ. އެކަމާ ގުޅިގެން އިދިކޮޅުން ގެންދަނީ އުތުރު ކޮރެއާގެ ރައީސަށް ދެމުން ގެންދާ ފަދަ ސެކިއުރިޓީ އެމަނިކުފާނަށް ދެމުން ގެންދާ ކަމަށް ބުނެ ފާޑުކިޔަމުންނެވެ.\nކުރީގެ ރައީސް އަދި އިދިކޮޅު މައި ލީޑަރު އަބްދުﷲ ޔާމީންގެ ގާނޫނީ ޓީމުގައި އިސްކޮށް ހުންނެވި ޖަމީލު މިއަދު ކުރެއްވި ޓުވީޓެއްގައި ވިދާޅުވީ، އެތައް ހާސް ރައްޔިތުންނެއްގެ ބޯހިޔާވަހިކަމަށް ކުރަންޖެހޭ ހަރަދު ރައީސް ނަޝީދުގެ ގަނޑުވަރުކޮޅަށާއި ހޮޓަލަށާއި ސެކިއުރިޓީއަށް މިއަދު ކުރަންޖެހިފައިވާ ކަމަށެވެ.\n“ރައްޔިތުންނަށް ބަދަލުއެރީތޯ؟ މަނިކުފާނަކީ މިއަދު ރައްޔިތުންނަށް ބޮޑު ބުރައަކަށްވެއްޖެ. ރިޓަޔާ ކުރެއްވުމަށްފަހު ތިނޫން ގޮތެއް ހޯއްދަވާ،” ޖަމީލު ވިދާޅުވި އެވެ.\nރައީސް ނަޝީދު މިވަގުތު ހުންނެވީ ހޮޓެލް ޖެންގަ އެވެ. އެ ހަރަދު ބަލަހައްޓަނީ ދިވެހި ސަރުކާރުންނެވެ. އަދި އެއާޕޯޓުން އެމަނިކުފާނު ހޮޓަލަށް ވަޑައިގެންނެވި މޮޓޯ ކޭޑަށް މަގު ދެއްކުމަށް އެސްއޯ ފުލުހުން ފުލް ގިއަރުގައި ދުވެފައި އުޅުނު އިރު, އެމަނިކުފާނުގެ ކާރުކޮޅުގެ ދެ ފަރާތުން ބޮޑީގާޑުން ދިޔައީ ދުވެފަ އެވެ.\nފާހަގަ: ރައީސް މުހައްމަދު ނަޝީދު, ސިޔާސީ, ޑރ. މުހައްމަދު ޖަމީލު އަހުމަދު


Sagib acting aa dhurah\nސާގިބު ކުރިން (ވ) އަދި މިހާރު\nސާގިބް ޚާނަކީ އެމްޓީވީގެ ރިއަލިޓީ ޝޯ "ރޯޑީޒް ރިވޮލިއުޝަން" ގައި ބައިވެރިވި އެކްޓަރެކެވެ. އަދި މޮޑެލް އެކެވެ. މި ޝޯގައި ބައިވެރިވުމުގެ ސަބަބުން އެކްޓިންގެ ރޮނގުން ކުރިޔަށްދާނެ ވަރަށް ގިނަ ފުރުސަތުތަކެއް ސާގިބަށް އޮތީ ހުޅުވިފަ އެވެ. ނަމަވެސް އިންސްޓަގްރާމްގައި އޭނާ ފޮލޯ ކުރާ އެތައް ހާސް ބަޔަކަށް އޭނާ އިއްޔެ ވަނީ ވަރަށް ތަފާތު މެސެޖެއް ދީފަ އެވެ. މުނިފޫހިފިލުވުމުގެ ދާއިރާ މުޅިން ދޫކޮށްލާ ކަމުގެ ޚަބަރެވެ.\n"މިއަދުން ފެށިގެން އަހަރެން ޝޯބިޒް އާ ވަކިވެއްޖައިން. ކުރިމަގުގައި މޮޑެލްކުރުމާއި އެކްޓްކުރުން ފަދަ މުނިފޫހިފިލުވުމުގެ ދާއިރާގެ އެއްވެސް ކަމެއް އަހަރެން ނުކުރާނަން. އަހަރެން މި މަސައްކަތް ދޫކޮށްލަނީ މަސައްކަތް ނުލިބިގެންނެއް ނޫން. އަދި އެ މަސައްކަތް ނުވާނެތީކީ ވެސް ނޫން. ވަރަށް ރަނގަޅު ޕްރޮޖެކްޓްތަކެއް އަހަންނަށް ލިބިފައިވޭ. ނަމަވެސް މިއީ ﷲ ހުއްދަ ކުރައްވާފައިވާ ކަމަކަށް ނުވާތީ މިކަން ހުއްޓާލަނީ. އަހަންނަށްޓަކައި ﷲ މިއަށްވުރެ ރަނގަޅު ގޮތްތަކެއް މިންވަރު ކުރައްވާނެ ކަމަށް ޔަގީންކުރަން. އިންޝާﷲ،" ސާގިބު ސޯޝަލް މީޑީއާގައި ޝެއާކުރި މެސެޖުގައި ވެއެވެ.\nސާގިބު ބުނި ގޮތުގައި މުމްބާއިއަށް އައިސް އެކްޓް ކުރުމާއި މޮޑެލްކުރުމުގެ މަސައްކަތް ހޯދަން ހޭބޯނާރާ އުޅުނުއިރު ވެސް އޭނާއަށް ލިބުނު މަސައްކަތްތަކަށް އޭނާ ހުރީ ހިތްހަމަޖެހިގެނެވެ. ނަމަވެސް އޭގެން އެއްވެސް މަސައްކަތެއްގައި އާޚިރަތަށް ފައިދާހުރި ކަމެއް ނެތެވެ.\n"އެހެން ގޮތަކަށް ބުނާނަމަ ބުނެވޭނީ އަހަރެންނަށް އިސްލާމް ދީނުގައި އަންގަވާފައިވާ ގޮތާ ދުރަށް ދެވި ނަރަކައާ ދިމާލަށް ދެވުނީ. އެހެންވެ އަހަރެން ﷲ އަށްޓަކައި ޝޯބިޒް ދޫކޮށްލީ. އަހަރެން ހިތްހަމަޖެހުން ހޯދަން މަސައްކަތްކުރަމުން ދިޔައިރު އެ ހިތްހަމަޖެހުން އޮތީ އަހަރެންގެ ކުރިމަތީގައި. އެއީ ކީރިތި ޤުރްއާން،" ސާގިބް ލިޔެފައި ވެއެވެ.\nރާމް ކަޕޫރު މިހާރު ހާދަ ހިއްކޭ!\nސަލްމާންގެ ހަދިޔާއެއް ރާހޫލް ވައިދްޔާއަށް


Adam Shiham - Majlis Election 2019 Coverage\nMaduvvaree Dhaairaa Raa Atoll\nއާދަމް ޝިހާމް މަސައްކަތް ފެއްޓެވީ ގެސްޓް ފިހާރައެއްގެ ކޭޝިއަރެއްގެ ވަޒީފާ އިންނެވެ. އެގޮތުން މަޑުއްވަރީގައި ހުރި އެ ގެސްޓް ފިހާރައިގައި ނުވަ އަހަރު އުޅުއްވައިފަ އެވެ. އޭގެ ފަހުން ރަށުގައި އަމިއްލަ ފިހާރައެއް ހިންގެވި އެވެ. ލަނޑާ މަސްވެރިކަން ކުރުމަށް އަމިއްލަ ދޯންޏެއް ވެސް ދުއްވި އެވެ. މިހާރު އުޅުއްވަނީ މެރީންސް ނަމުގައި ހަދާފައިވާ ކުންފުނިން ފައިބަރު އުޅަނދު ބަނުމުގެ މަސައްކަތުގަ އެވެ.\nޝިހާމަކީ 2008 އިން ފެށިގެން އެމްޑީޕީގެ މެމްބަރެކެވެ. އަދި އޭނާއަކީ މަޑުއްވަރީ އެމްޑީޕީ ޒުވާނުންގެ ގުޅުމުގެ ރައީސް އެވެ. އެހެންކަމުން ޒުވާނުންގެ މެދުގައި އޭނާ މަޝްހޫރެވެ. އަދި ސިޔާސީ ކަންކަމުގައި ރަނގަޅަށް އުޅުއްވާނެކަމުގެ ޔަގީންކަން ރަށު ރައްޔިތުންނަށް އޮވެ އެވެ.\nމަޑުއްވަރީ އެކުވެރިންގެ ކްލަބުގެ ހަރަކާތްތަކުގައި އަމަލީ ގޮތުން ޝިހާމް ބައިވެރިވެވަޑައިގެންނެވި އެވެ. އޭގެ އިތުރުން އޭނާ އަކީ މަޑުއްވަރީ ޒުވާނުންގެ ކްލަބްގެ ރައީސް އެވެ. އެހެންކަމުން ރަށުގައި ހިންގާ އިޖުތިމާއީ އެކި ކަންކަމުގައި ޝިހާމްގެ ބައިވެރިވުން ބޮޑެވެ.\nދާއިރާގެ ރައްޔިތުންނަށް ޝިހާމް ދެއްވާ މެސެޖަކީ "ފެންނާނެ، އަޑުއަހާނެ އަދި އަޑު އިއްވާނަން،" މި އެވެ.